Fuluhunge bill ah sarukaarun 40 islaah hushahalhaifi | Mihaaru\nފުލުހުންގެ ބިލަށް ސަރުކާރުން 40 އިސްލާހެއް ހުށަހަޅައިފި\nފުލުހުންގެ ހިދުމަތުގެ ބިލަށް ސަރުކާރުން ހުށަހެޅި އިސްލާހުތަކުގެ މައުލޫމާތު އެޓާނީ ޖެނެރަލްގެ އޮފީހުގެ ކައުންސެލް ޖެނެރަލް އައިޝަތު ނައީމް މަޖިލީހުގެ 241 ކޮމިޓީގެ ސަބްކޮމިޓީއަށް ދެއްވަނީ. ފޮޓޯ:ރައްޔިތުންގެ މަޖިލިސް.\n28 ޖޫން 2020 - 13:01\nރައްޔިތުންގެ މަޖިލީހަށް ސަރުކާރުން ހުށަހަޅާފައިވާ ދިވެހި ފުލުހުންގެ ހިދުމަތުގެ ބިލަށް ސަރުކާރުން 40 އިސްލާހެއް ހުށަހަޅައިފި އެވެ.\nސަރުކާރުގެ ފަރާތުން ހެންވޭރު ހުޅަނގު ދާއިރާގެ މެމްބަރު އަދި އެމްޑީޕީގެ ޗެެއާޕާސަން ހަސަން ލަތީފު ހުށަހެޅުއްވި އެ ބިލް މިހާރު އޮތީ ދިރާސާ ކުރުމުގެ މަރުހަލާގައި މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ) ގަ އެވެ. އެ ބިލާ ބެހޭ ގޮތުން ކަމާ ބެހޭ ފަރާތްތަކުގެ ލަފާ ހޯދަން އެ ކޮމިޓީން ވަނީ ސަބް ކޮމިޓީއެއް ނަގައިފަ އެވެ.\nސަބް ކޮމިޓީން މިއަދު ބޭއްވި ބައްދަލުވުމުގައި އެޓާނީ ޖެނެރަލްގެ އޮފީހުގެ ކައުންސެލް ޖެނެރަލް އައިޝާ ނައީމް ވިދާޅުވީ ފުލުހުންގެ ހިދުމަތުގެ ބިލަށް 40 އިސްލާހެއް ހުށަހެޅީ ރައީސް އޮފީހާއި ހޯމް މިނިސްޓަރާ އެކު ފުލުހުން ކުރި މަޝްވަރާތަކަަކަށް ފަހު ކަމަށެވެ.\n"ބިލް ސަރުކާރުން ހުށަހެޅި ފަހުން ފުލުހުންނާއި ރައީސް އޮފީހާއި ހޯމް މިނިސްޓަރާ އެއްކޮށް އަޅުގަނޑުމެން މަޝްވަރާތަކެއް ކުރިއަށް ގެންގޮސް، ބައެއް ބަދަލުތައް ގެންނަން އެ ބޭފުޅުން އެދިވަޑައިގަތީމާ އަޅުގަނޑުމެން ދެން ޑިސްކަސްކޮށްފައި ގެނައި އިސްލާހުތައް މިއީ،" އޭނާ ވިދާޅުވި އެވެ.\nމިހާރު ހުށަހަޅާފައިވާ މައިގަނޑު އެއް ބަދަލަކީ ބިލުގައި އެކިއެކި ގަވައިދުތައް ހެދުން ފުރަތަމަ ހުށަހެޅި އިރު ޕޮލިސް ކޮމިޝަނަރަށް އޮތް އޮތުން ބަދަލުކޮށް، ހުރިހާ ގަވައިދުތަކެއް ހެދުމުގެ ޒިންމާ މިނިސްޓަރަށް އޮތުމެވެ.\nއޭޖީ އޮފީހުން ހުށަހެޅި އެހެން އިސްލާހުތަކުގެ ތެރޭގައި ޑިވިޝަން ނުވަތަ ސިޓީ ޕޮލިސްގެ އެންމެ އިސް ފަރާތަަކަށް ބިލުގައި ފުރަތަމަ އޮތް ރޭންކަށް ވުރެ މަތީ ރޭންކެއްގެ އޮފިސަރެއް ހުންނަ ގޮތަށް ބަދަލުކުރަން ބިލުގެ އަށްް ވަނަ މާއްދާ އަށް ހުށަހަޅާފައިވާ އިސްލާހު ހިމެނެ އެވެ. ބިލު ފުރަތަމަ ހުށަހެޅި އިރު އަށް ވަނަ މާއްދާގައި އޮތީ ޕޮލިސް ޑިވިޝަނެއް ނުވަތަ ސިޓީ ޕޮލިސްގައި އިސްކޮށް ހުންނާނީ ސްޕްރިންޓެންޑެންޓް އޮފް ޕޮލިސްގެ ރޭންކްގެ އޮފިސަރެއް ކަމަށެވެ. އެކަމަކު މިހާރު ހުށަހަޅާފައި އިސްލާހުގައިވާ ގޮތުންް އެ މަގާމްތަކުގައި ތިބޭނީ ޗީފް އިންސްޕެކްޓާ އޮފް ޕޮލިސްގެ ރޭންކްގެ އޮފިސަރެކެވެ.\nފުލުހުން އެދިގެން ހުށަހެޅި ފާހަގަކޮށްލެވޭ އެއް އިސްލާހަކީ ރާއްޖޭން ބޭރުގައި ހަރަކާތްތެރިވުމުގައި ފުލުހުން އަމަލުކުރަންވީ ގޮތްް ކަނޑައަޅާ މާއްދާއެއް އިތުރުކުރުމެވެ. އެގޮތުން ހުށަހަޅާފައި ވަނީ ގާނޫނަކުން ބާރު ލިބޭ ހާލަތްތަކުގައި ހަރަކާތްތެރި ވެވޭނެ ކަމަށެވެ.\nMajileehun fuluhunge minivankamakaa nubeheyne: Aslam\nއައިޝާ ނައީމް ވިދާޅުވީ ފުލުހުން ރާއްޖޭން ބޭރުގައި ހަރަކާތްތެރިވުމުގެ ބާރު، މިއުޗުއަލް ލީގަލް އެސިސްޓެންސް ގާނޫނުގެ ދަށުން މިހާރު ވެސް އޮންނަ ކަމަށާއި އެހެން ނަމަވެސް އެގޮތުން ހަރަކާތްތެރިވާ އިރު އަމަލުކުރާނެ ގޮތްތައް ކަނޑަައަޅަން ޖެހޭ ކަމަށެވެ.\n"މި ގާނޫނުތަކުގެ ދަށުން ފުލުހުންނަށް ލިބޭނެ ރާއްްޖޭން ބޭރުގައި ހެކި ހޯދުމާ ބެހޭ ބާރުތައް. އެހެންވީމާ އެކަން އެންފޯސްކުރާ އިރު އެގޮތަށް ހަރަކާތްތެރި ވެވޭނެ ކަމަށް [މި އިސްލާހުގައި ކަނޑައަޅަނީ]،" އޭނާ ވިދާޅުވި އެވެ.\nފުލުހުން ކުރަން ޖެހޭ މަސައްކަތުގެ ގޮތުގައި ބޯޑަރު ހުރަސްކޮށް ކުރާ ކުށްތައް ހުއްޓުވުުން ހިމަނަންް ވެސް އޭޖީ އޮފީހުން ހުށަހެޅި އިސްލާހުތަކުގެ ތެރޭގައި ހިމެނެ އެވެ.\nމަޖިިލީހުގެ 241 ކޮމިޓީގެ ސަބްކޮމިޓީގެ މެމްބަރުން މިއަދު ބައްދަލުވުމެއްގައި ބައިވެރިވެވަޑައިގަންނަވަނީ. ފުލުހުންގެ ހިދުމަތުގެ ބިލަށް ސަރުކާރުން ވަނީ 40 އިސްލާހު ހުށަހަަޅާފައި.\nފުލުހުންގެ ހިދުމަތުގެ ބިލަށް އޭޖީ އޮފީހުން ހުށަހެޅި ބައެއް އިސްލާހުތަކާ މެދު ސަބްކޮމިޓީގެ ބައެއް މެމްބަރުން ކަންބޮވުން ފާޅުކުރެއްވި އެވެ. އެގޮތުން ފުލުހުން ކުރާ މަސައްކަތްތަކާ ބެހޭ ގޮތުން މައުލޫމާތު ސާފުކުރަން 241 ކޮމިޓީ އަށް ހާޒިރުކުރެވޭނީ ހަމައެކަނި ކަމިޝަނަރު އޮފް ޕޮލިސް އާއި ހޯމް މިނިސްޓަރު އެކަނި ކަމަށް އޮތް އޮތުމާ މެދު ހަނިމާދޫ ދާއިރާގެ މެމްބަރު އަބްދުލް ޣަފޫރު މޫސާ ކަންބޮޑުވުން ފާޅުކުރެއްވި އެވެ.\n"ޕޮލިހުގެ ތެރޭގައި ހިނގާ ކަމެއްގައި މަޖިލީހުން ނޫނީ 241 ކޮމިޓީން ބޭނުން ވެދާނެ އެހެން ބޭފުޅަކާ ސުވާލުކުރަން. ގެނެސް އެކަން ހިނގައި ދިޔަ ގޮތް ސާފުކުރަން. ނޫނިއްޔާ ޕޮލިސްްގެ ސީނިއާ ލެވެލްގެ ބޭފުޅުންގެ ތެރެއިން ބައެއް ބޭފުޅުންނާ ވެސް ހަަމަަ ކަންކަން ހިނގާ ގޮތާ ބެހޭ ގޮތުން ސުވާލުކުރަން ބޭނުން ވެދާނެ. ކަނޑެޅިގެން ކޮމިޝަނަރާއި މިނިސްޓަރާއޭ އޮތީމާ އެކަންކަން ކުރަން އެ މާއްދާ ކޮންމެވެސް ވަރަކަށް ހުރަސް އަޅާ ކަމަށް އަޅުގަނޑަށް ފެންނަނީ،" ޣަފޫރު ވިދާޅުވި އެވެ.\nއައިޝާ ނައީމް ވިދާޅުވީ އެގޮތަށް ހުށަހަޅާފައި ވަނީ މަޖިލީހުގެ ގަވާއިދުން 241 ކޮމިޓީ އަށް އޮންނަ އެއްވެސް ބާރެއް ހަނިކުރުމުގެ ނިޔަތުގައި ނޫން ކަމަށެވެ. މަޖިލީހުގެ ގަވައިދުގައި ކަނޑައަޅާފައިވާ ބާރުތައް އެ މާއްދާއިން އިސްތިސްނާ ކުރެވޭ ގޮތަށް ބަދަލުކުރެވިދާނެ ކަމަށް ވެސް އޭނާ ވިދާޅުވި އެވެ.\nފުލުހުންގެ ހިދުމަތުގެ ބިލަށް ސަރުކާރުން މިހާ ގިނަ އިސްލާހުތައް ހުށަހަޅާފައި މިވަނީ އެ ބިލާ މެދު އެކި ފަރާތްތަކުން ގިނަ ކަންބޮޑުވުންތަކެއް ފާޅުކޮށްފައި ވަނިކޮށެވެ. އެ ބިލާ ބެހޭ ގޮތުން ފުލުހުންނާއި އާއްމުންގެ މަޝްވަރާ ފުޅާ ދާއިރާއެއްގައި ހޯދަން މަޖިލީހުން ވަނީ ނިންމައިފަ އެވެ. އެހެންވެ، ބިލާ ބެހޭ މައުލޫމާތު ދިނުމަށް މިދިޔަ ހަފްތާގައި ހާއްސަ ލީފްލެޓެއް ވެސް ނެރުނެވެ.\nފުލުހުން ދިވެހި ސަރުކާރު ރައްޔިތުންގެ މަޖިލިސް ހޯމް މިނިސްޓަރު މަޖިލިސް 241 ކޮމެޓީ އެޓާނީ ޖެނެރަލްގެ އޮފީސް އިބްރާހިމް ރިފްއަތު، އެޓާނީ ޖެނެރަލް\nސިޔާސީ މީހާ ބުނާގޮތް ފުލުހުން ނުހެދީމަ ހުންނާނީ ރަގަޅަށް\nސަރުކާރުން ހުށަހެޅި ބިލަކަށް އަނެއްކާ ސަރުކާރުން 40 އިސްލާހު ހުށަހެޅުމަކީ ވަރަށް ބޮޑު މައްސަލައެކެވެ. މިފަދަ ބިލެއް ސަރުކާރުން މަޖްލިހަށް ހުށަހަޅަންޖެހޭނީ، މަޝްވަރާ ކުރަންޖެހޭ ފަރާތްތަކާއި ފުޅާދާއިރާއެއްގައި މަޝަވަރާ ކުރުމަށްފަހުގައެވެ. އެޖެންޑާ19 ވައުދު ފުއްދަންވެގެން، ކޮންމެވެސް ޤައުމެއްގެ ޤާނޫނެއް ތަރުޖަމާކޮށްލައިގެން، އަވަސް އަރުވާލާފައި، މަޖްލިހަށް ހުށަހެޅުމުގެ ބަދަލުގައި، ބިލްތައް ހުށަހަޅާއިރު ޒިންމާދާރުވާން އެބަޖެހެއެވެ.\nރާއްޖޭގެ ދިފާއީބާރުތަކާވެސް ކުޅެންމިއުޅެނީ މިވެރިން ބޭނުންއެއްޗެއްހަދަން ކަމައްދެކެން މިސަރުކާރުހިންގަނީ އަންނިބޭނުންވާގޮތައް ވެރިކަމުގާހުންނެވީ ބޯބުރާންޗެއްތަ؟ ފުލުހުންގެ މުއައްސަސާއިކުޅެ ދިފާއީބާރުތަކުން ނިޒާމުގެއްލުވާލާ މީނާ ހިތުހުރިގޮތަކައް މިކަންކުރަން ބަހައްޓަންފެނޭތޯ؟؟؟؟؟؟ރައްޔިތުންނައް ފައިދާކުރުވަނިވި އެއްވެސްކަމެއް ކުރަން މިސަރުކާރުން ބޭނުމެއްނުވޭ ހިލޭ އެހީގެގޮތުގާ ލިބެމުންދާ ހުރިހާލާރިއެއް ދިޔަތަނެއް އެގޭމީހަކުނެއް މީވާ ކޮވިޑު ސަރުކާރ\nހިޔާލު ފޮނުވަބަލަ. ބަލަ އިސްލާހްކުރުމަކީ ތަނަކާ ބެހުންތަ. ނުބެހޭތަނެއް ނެތް އެހެންވީމާ\nފުލުހުންގެ ހުވައަށް ގެނައި ބަދަލަށް އިސްލާހެއް ހުށަނާޅަނީތަ؟؟\nފުރަތަމަ ތިތާތިއުޅޭ ހަމީދު ދުރުކޮށްބަލަ. އޭނާ ލައިގެން މިކަމެއްނުވާނެ. އޭގެފަހުން އިސްލާހުތައް ލައި އިސްލާހުކުރާން އުޅެބަލަ.


Thahuzeebu mujuthamau eh adhives nulibey: Dr. Jameel - AO News\nތަޙްޒީބު މުޖުތަމަޢުއެއް އަދިވެސް ނުލިބޭ: ޑރ. ޖަމީލް\nރާއްޖޭގައި މިއަދާ ހަމައަށްވެސް ތަޙުޒީބު މުޖުތަމަޢުއެއް ޤާއިމްވެފައިވާ ނުވާ ކަމަށް ކުރީގެ ރައީސް އަބްދުﷲ ޔާމީންގެ ސަރުކާރުގެ ފުރަތަމަ ނައިބު ރައީސް، ޑރ. މުހައްމަދު ޖަމީލް އަހްމަދު ވިދާޅުވެއްޖެ އެވެ.\nޑރ. ޖަމީލް މިހެން ވިދާޅުވީ ރާއްޖޭގެ ޖުމްޙޫރީ ދުވަހުގެ މުނާސަބަތުގައި ކުރެއްވި ޓްވީޓެއްގަ އެވެ.\nޖުމްޙޫރީ ދުވަސް މިއަދު ފާހަގަކުރަނީ އަދިވެސް އެންމެ ފުރަތަމަ ކުރި އިޙްސާސްތަކާ އެކުގައި. މިއަދުވެސް ވެރިން އިންސާފަށް ހުރަސް އަޅައި، ކޮރަޕްޝަނުން ރައްޔިތުންގެ މުއްސަނދިކަން ލޫޓުވައި އަދި ބޮޑުން ބޮޑާވެ ނިކަމެތިންގެ މައްޗަށް ބާރު ދައްކާލަނީ. ތަޙްޒީބް މުޖުތަމައުއެއް އަދިވެސް ނުލިބޭ\n— Mohamed Jameel Ahmed (@MJameelAhmed) November 11, 2019\nއެ ޓްވީޓްގައި ޖަމީލް ވިދާޅުވެފައި ވަނީ ޖުމްޙޫރީ ދުވަސް މިއަދު ފާހަގަކުރަނީ އަދިވެސް އެންމެ ފުރަތަމަ ކުރި އިޙްސާސްތަކާ އެކުގައި ކަމަށެވެ. އަދި މިއަދުވެސް ފެންނަމުންދާ މަންޒަރަކީ ވެރިން އިންސާފަށް ހުރަސް އަޅައި، ކޮރަޕްޝަނުން ރައްޔިތުންގެ މުއްސަނދިކަން ލޫޓުވައި އަދި ބޮޑުން ބޮޑާވެ ނިކަމެތިންގެ މައްޗަށް ބާރު ދައްކާލުން ކަމުގައިވެސް ޖަމީލް ވިދާޅުވި އެވެ.\n“ތަޙްޒީބް މުޖުތަމައުއެއް އަދިވެސް ނުލިބޭ”، އެ ޓްވީޓްގައި ޖަމީލް ވިދާޅުވެފައި ވެއެވެ.\nޖަމީލް މިމޭރުމުން ޓްވީޓް ކުރައްވާފައިވާއިރު، ފަހަކަށް އައިސް އޭނާ ދަނީ މި ސަރުކާރަށް ވަރަށް ބޮޑަށް ފާޑުވިދާޅުވަމުންނެވެ. އެގޮތުން ކްރިމިނަލް ކޯޓުގެ އިސްޤާޒީ އަހްމަދު ހައިލަމް ސަސްޕެންޑްކުރުމާއި ގުޅިގެންނާއި، ރައީސް ޔާމީންގެ ޝަރީޢަތަށް ނުފޫޒު ފޯރުވަން ސަރުކާރުން މަސައްކަތްކުރި ކަމަށް ހައިލަމް ވިދާޅުވުމާއި ގުޅިގެންވެސް ޖަމީލްގެ ފާޑުކިޔުންތައް ވަނީ ސަރުކާރަށް ވަރަށް ބޮޑަށް އަމާޒުވެފަ އެވެ.\nނަމަވެސް، ޑރ. ޖަމީލް އަކީ ރައީސް އިބްރާހިމް މުހައްމަދު ސޯލިހު ވެރިކަމަށް ގެންނެވުމަށް އެންމެ ބޮޑަށް މަސައްކަތް ކުރެއްވި ބޭފުޅުންގެ ތެރޭގައި ހިމެނިވަޑައިގަންނަވާ އެކަކުކަން ވެސް ފާހަގަކޮށްލެވެއެވެ.\nޑރ މުޙައްމަދު ޖަމީލް އަޙްމަދުޖުމްހޫރީ ދުވަސް\nމިއީ މިހާތަނަށް ވުޖޫދުވި އެންމެ ނާޤާބިލް ވެރިކަން: ޑރ. ޖަމީލް\nކަފާލާތުގެ ދަށުން ރައީސް ޔާމީން މިނިވަންކޮށްދޭން އެދިއްޖެ\nފަނޑިޔާރުން ވަކިކުރީ ފަނޑިޔާރުގޭގެ ފާރުވެސް ތަޅާލާފައި: ޑރ. ޖަމީލް


Jabir Aai Dhiyana Kaiveni Rujooa Kuranee - Vaguthu\nޖާބިރު އާއި ދިޔާނާ އެކުގައި ނަގާފައިވާ ފޮޓޯއެއް: ފޮޓޯ ސަން\nރައްޔިތުން މަޖިލީހުގެ ކާށިދޫ ދާއިރާގެ މެންބަރު އަބްދުﷲ ޖާބިރާއި ކުރީގެ ބަންޑާރަނައިބު ފާތިމަތު ދިޔާނާ ސައީދު ކައިވެނި ރުޖޫއަ ކުރަން އުޅޭކަމަށް "ވަގުތު" އަށް މައުލޫމާތު ލިބިއްޖެއެވެ.\nއިތުބާރު ކުރެވޭ މަސްދަރަކުން "ވަގުތު" އަށް ކަށަވަރު ކޮށްދިން ގޮތުގައި ޖާބިރާއި ދިޔާނާ ވަނީ ކައިވެނި ރުޖޫއަ ކުރަން ނިންމަވާފައެވެ. ނަމަވެސް މިކަމާއި ގުޅޭ ގޮތުން އެއިން އެއްވެސް ބޭފުޅެއްގެ ބަހެއް އަދި "ވަގުތު" އަށް ލިބިފައެއް ނުވެއެވެ.\nޖާބިރާއި ދިޔާނާ ވަރިވިކަން މީޑިއާއަށް ކަށަވަރު ކޮށްދިނީ އޮގަސްޓް މަހުގެ 12 ވަނަ ދުވަހު އެވެ. ޖާބިރާއި ދިޔާނާގެ 16 އަހަރުވީ ކައިވެންޏަށް ނިމުން އައުމުން ޖާބިރު "ވަގުތު" އަށް އޭރު ދެއްވި އިންޓަވިއުއެއްގައި ވެސް ވިދާޅުވީ ދިޔާނާ އާއި ދުވަސްކޮޅަކަށް "ސެޕަރޭޓް ވެލީ." ކަމަށެވެ.\nޖާބިރު އޭރު ވިދާޅުވީ ދިޔާނާ އަކީ އޭނާގެ ދެދަރިންގެ މަންމަ ކަމަށާއި އެހެންކަމުން ދިޔާނާ އާއި ދުވަހަކު ވެސް ގުޅުން ނުކެނޑޭނެ ކަމަށެވެ.\nދިޔާނާ އާއި ކައިވެނި ބައްލަވައިގެންނެވުމުގެ ކުރިން ޖާބިރު ތިން ކައިވެންޏެއް ކުރެއްވެވިއެވެ. އެ ކައިވެންޏަށް ވެސް ދަރިން ލިބިފައިވެއެވެ.\nސެޕްޓެމްބަރު 9, 2021 00:33\nސެޕްޓެމްބަރު 9, 2021 06:16\nތިދެ ދެމީހުންނނއްބަލާާއިރު 10 ފަހަރު ކައިވެނިކޮއް ވަރިކުރިޔަސް އޯކޭ\nސެޕްޓެމްބަރު 9, 2021 06:35\nވަރި ނުކުރަމޭވެސް ބުނި\nސެޕްޓެމްބަރު 9, 2021 08:01\nމުސްކުޅިން ބުނެޔޭނުން ލަނޑާ ވާނީ ހަމަ ލަނޑަޔާއޭ\nސެޕްޓެމްބަރު 9, 2021 08:21\nޖާބިރު4ކައިވެނިކޮށް4ބަނޑަށް6ކުދިން އެބަތިބި .\nސެޕްޓެމްބަރު 9, 2021 09:45\nރުޖޫއަ ކުރެވޭހާލަތު އެނގޭބާ؟\nސެޕްޓެމްބަރު 9, 2021 10:06\nތިހެން އަދި އެއްފަހަރު ނެގިގާގަނޑަށް ބޮލިއަރުވާ! ދެން ކޮންމެވެސް ފަށްކިޔާ އެއްޗެއް ކަނޑާފައިވެސް އެކަން ކުރާތި\nސެޕްޓެމްބަރު 9, 2021 10:35\nވަރައް ބުއްދި ކުޑަ ނިންމުމެއް.\nސެޕްޓެމްބަރު 9, 2021 12:08\nޖާބިރު ދައްކާ ބައިސްކޯފު އަކީ ބަލާ ފޫހިނުވާ ބައިސްކޯފެއް. ހޮލީވުޑަށް ވުރެ ފުރިހަމަ. ހީހީ ހަލާކުވޭ ބައެއް ފަހަރަށް، އެ ބައިސްކޯފު ބަލާފަ.\nޖާބިރަށްވެސް ދިޔާނާ ނޫން މީހަކު ނުލިބުނުތާ. ދިޔާނާއަށްވެސް ޖާބިރު ނޫން މީހަކު އިންނާކަށް ނުލިބުނުތާ. ދެން މާ ރީތިވީހެއްނު ކާވެނި ނުރޫޅި ދެމުސްކުޅިން ރީތިކޮށް ތިބިނަމަ. އަދިވެސް ދެމީހުންނަށްވެސް ހީވަނީތޯއްޗެ ލައްކައެކޭ.\nސެޕްޓެމްބަރު 28, 2021 14:03\nމި ދެމީހުންވެސް އެހެންމީހުނާ ކައިވެނިކޮއްފަ ތިބި ބައެއްމީ. ހީވަނީ އަލަށް އިނދެގެން އުޅޭބައެއްހެން . އަބަދު ދައްކާނީ އޭނާގެ ދެދަރިންގެވާހަކަ. ޖާބިރުގެ ތިބޭ އެހެންމީހުނާ އިނދެގެން ލިބިފަތިބި4ދަރިންވެސް ޖުމްލަ 6


Italy in Armenia kolhah nuva goal jahaifi | Mihaaru\nލަނޑު ޖެހުމަށް ފަހު ޒަނިއޯލޯ އުފާފާޅުކުރަނީ.-- ފޮޓޯ: އޭއެފްޕީ\n19 ނޮވެމްބަރ 2019 - 09:289comments\nމިއީ ކޮލިފައިން މެޗެއްގައި މިހާތަނަށް އިޓަލީން އެންމެ ތަފާތު ބޮޑުކޮށް މޮޅުވި މެޗެވެ. އެކަމަކު އިޓަލީގެ ތާރީހުގައި ރަސްމީ މެޗަކުން ހޯދި އެންމެ ބޮޑު މޮޅަކީ 1948 ވަނަ އަހަރުގެ އޮލިމްޕިކްސްގައި އެމެރިކާ އަތުން 9-0 އިން މޮޅުވި މެޗެވެ. އިޓަލީން ވަނީ 1928 ވަނަ އަހަރުގެ އޮލިޕިކްސްގެ ލޯ މެޑަލް މެޗުން މިސްރު އަތުން 11-3 އިން މޮޅުވެފަ އެވެ.\nމިދިޔަ އަހަރު ރަޝިއާގައި ބޭއްވި ފީފާ ވޯލްޑް ކަޕަށް ކޮލިފައިނުވުމުން އިޓަލީން ޓީމު އަލުން ހަމައަަކަށް އެޅުވުމުގެ މަސައްކަތް ފަށައި ކޯޗު ރޮބާޓޯ މަންޗިނީއާ ގައުމީ ޓީމު ހަވާލުކުރި ފަހުން އެ ޓީމުން އަންނަނީ ތަފާތު ދައްކަމުންނެވެ. އަންނަ އަހަރުގެ ޔޫރޯ އިން އެންމެ ފުރަތަމަ ޖާގަ ހޯދި ޓީމުތަކުގެ ތެރޭގައި ހިމެނޭ އިޓަލީ ވަނީ ކޮލިފައިންގައި ކުޅުނު 10 މެޗުން ވެސް މޮޅުވެފަ އެވެ. އަންނަ އަހަރުގެ މުބާރާތަށް އިޓަލީން ދާނީ ސައްތަ އިން ސައްތަ ރެކޯޑަކާ އެކު އެވެ.\n"ހިނގާ މި ވަގުތުތަކުގެ ބޭނުން އެންމެ ފުރިހަމަ އަށް ހިފައި މި މޮޅު ވެވުނު 10 މެޗާ މެދު އުފާފާޅުކުރަން. މިއީ އަހަރެމެންގެ ފުޓްބޯޅައިގައި އަންނާނެ އުފާވެރި ދުވަސްތަކުގެ ތެރޭގައި ހިމެނޭނެ ވަގުތުތަކެއް،" އުމުރުން 54 އަހަރުގެ މަންޗިނީ ބުންޏެވެ.\nއިޓަލީގެ ކޯޗު މަންޗިނީ: އިޓަލީ ޓީމުގައި އަންނަނީ ތަފާތު ދައްކަމުން. -- ފޮޓޯ: އޭއެފްޕީ\nއިޓަލީ ފުޓްބޯޅަ ފެޑެރޭޝަނުގެ ރައީސް ގަބްރިއޭލޭ ގްރަވީނާ ވިދާޅުވީ އެ ގައުމުގެ ފުޓްބޯޅަ ސަޕޯޓަރުން މާޔޫސްވެފައި ތިބި ދަނޑިވަޅެއްގައި ގައުމީ ޓީމާ ހަވާލުވެ މަންޗިނީގެ މަސައްކަތުން މިހާރު އަލުން ފުޓްބޯޅަ ފޯރި ދިރުވިއްޖެކަމަށެވެ.\n"އަހަރެމެންނަށް މިދިޔަ އަހަރުގެ ވޯލްޑް ކަޕުން ފުރުސަތު ގެއްލުނީ 1958 ވަނަ އަހަރަށް ފަހު ފުރަތަމަ ފަހަރަށް. އެކަން ހަނދާންނައްތާލައި އަހަރެމެން އަންނަ އަހަރު އަމާޒުހިފާނީ 1968 ވަނަ އަހަރަށް ފަހު ފުރަތަމަ ޔޫރަޕްގެ ތަށި ގެންދަން،" ގްރަވީނާ ވިދާޅުވި އެވެ.\nރޭގެ މެޗުގައި ފީފާ ރޭންކިންގެ 89 ވަނައިގައި އޮތް އާރްމީނިއާ ކޮޅަށް އިޓަލީގެ ޗީރޯ އިމޯބިލޭ އާއި ނިކޮލަ ޒަނިއޯލޯ ކޮންމެ ކުޅުންތެރިޔަކު ދެ ގޯލް ޖެހި އެވެ. އަނެއް ފަސް ގޯލް ޖެހީ ނިކޯލޯ ބަރެއްލާ، އަލެސިއޯ ރޮމަނޯލީ، ޖޯޖީނިއޯ، ރިކާޑޯ އޮރްސޮލީނީ އަދި ފެޑެރީކޯ ޗިއޭސާ އެވެ. އާރްމީނިއާގެ ހަމައެކަނި ގޯލު ޖެހީ އެޑްގާ ބަބަޔާން އެވެ.\nގްރޭނިޓް ޝަކާގެ ގޯލާ އެކު 6-1 އިން ގިބްރޯލްޓާ ބަލިކޮށް ސްވިޒަލެންޑް ވަނީ އަންނަ އަހަރުގެ ޔޫރޯ އިން ފުރުސަތު ހޯދައިފަ އެވެ. އަދި އަޔަލެންޑާ 1-1 އިން އެއްވަރުކޮށް ޑެންމާކް ވެސް ވަނީ އަންނަ އަހަރުގެ މުބާރާތުން ޖާގަ ކަށަަވަރުކޮށްފަ އެވެ. މި ދެ ޓީމާ އެކު އަންނަ އަހަރު 24 ޓީމު ވާދަކުރާ ޔޫރޯ ފުޓްބޯޅަ މުބާރާތުގެ 19 ޖާގަ މިހާރު ވަނީ ކަށަވަރުވެފަ އެވެ.\nއިތުރު ލިޔުންތައް ރޮބާޓޯ މަންޗީނީ ޔޫރޯ ކޮލިފައިން އިޓަލީގެ ގައުމީ ޓީމް


“އެއްބުރުން ކޮޅުމަޑުލު” ދަތުރުފުޅުގައި ރައީސް ނަޝީދު ކޮޅުމަޑުލުގެ ބައެއް ރަށްތަކަށް ދަތުރުފުޅެއް ފައްޓަވައިފި | President Mohamed Nasheed\n“އެއްބުރުން ކޮޅުމަޑުލު” ދަތުރުފުޅުގައި ރައީސް ނަޝީދު ކޮޅުމަޑުލުގެ ބައެއް ރަށްތަކަށް ދަތުރުފުޅެއް ފައްޓަވައިފި\n“އެއްބުރުން ކޮޅުމަޑުލު” ޖަލްސާ ތަކުގައި ބައިވެރިވެވަޑައިގަތުމަށް، ދިވެހިރައްޔިތުންގެ ޑިމޮކްރެޓިކް ޕާޓީގެ ރިޔާސީ ކެންޑިޑޭޓް ރައީސް މުޙަންމަދު ނަޝީދު ކޮޅުމަޑުލަށް މިއަދު ވަޑައިގަންނަވައިފިއެވެ.\nކޮޅުމަޑުލަށް މިކުރައްވާ ދަތުރުފުޅުގައި އެންމެ ފުރަތަމަ ވަޑައިގަންނަވަން ހަމަޖެހިފައިވަނީ ކޮޅުމަޑުލު ވިލުފުށްޓަށެވެ. ވިލުފުށީގައި، ޕެޗް އޭޖެންޓުންނާއި އަދި އެމްޑީޕީ ކައުންސިލަރުންނާއި ރައީސް ނަޝީދު މިރޭ ބައްދަލުކުރައްވާ “ދޭތިން ފަހެތި” ވަރކްޝޮޕް ހިންގަވާނެއެވެ. އަދި އެއަށްފަހު “އެއްބުރުން ވިލުފުށި” ޖަލްސާގައި ރައީސް ނަޝިދު ބައިވެރިވެ ވަޑައިގަންނަވާނެއެވެ.\nވިލުފުށިން ދެން ރައީސް ވަޑައިގަންނަވާނީ އެއަތޮޅު ބުރުނީ އަށެވެ. ބުރުނީ ރައްޔިތުންނާއި ބައްދަލުކުރެއްވުމަށްފަހު، ޕެޗް އޭޖެންޓުންނާއި އެމްޑީޕީ ކައުންސިލަރުންނަށް “ދޭތިން ފަހެތި” ވަރކްޝޮޕް ހިންގަވާނެއެވެ.\nބުރުނީ އަށްފަހު ދެން ރައީސް ވަޑައިގަންނަވާނީ އެއަތޮޅު ހިރިލަންދޫއަށެވެ. ހިރިލަންދޫގައި އެރަށު ޕެޗް އޭޖެންޓުންނާއި އެމްޑީޕީ ކައުންސިލަރުންނަށް “ދޭތިން ފަހެތި” ވަރކްޝޮޕް ހިންގަވާނެއެވެ. އަދި އޭގެ ފަހުން ހިރިލަންދޫ ރައްޔިތުންނާއި ރައީސް ނަޝީދު ބައްދލު ކުރައްވާނެއެވެ.\nހިރިލަންދޫއިން ދެން ރައީސް ވަޑައިގަންނަވާނީ އެއަތޮޅު ވަންދޫ އަށެވެ. ވަންދޫ ރައްޔިތުންނާއި ބައްދަލުކުރެއްވުމަށްފަހު ވަންދޫ ޕެޗް އޭޖެންޓުންނާއި އެމްޑީޕީ ކައުންސިލަރުންނަށް “ދޭތިން ފަހެތި” ވަރކްޝޮޕް ހިންގަވާނެއެވެ.\n“އެއްބުރުން ކޮޅުމަޑުލު” ދަތުރުގެ އެންމެފަހު މަންޒިލްއެއްގެ ގޮތުން ރައީސް ވަޑައިގަންނަވާނީ އެއަތޮޅު ކަނޑޫދޫއަށެވެ. އެރަށު ޕެޗް އޭޖެންޓުންނާއި އެމްޑީޕީ ކައުންސިލަރުންނަށް “ދޭތިން ފަހެތި” ވަރކްޝޮޕް ހިންގަވާނެއެވެ. އަދި “އެއްބުރުން ކަނޑޫދޫ” ޖަލްސާގައި ރައީސް ނަޝީދު ބައިވެރިވެ ވަދައިގަންނަވާނެއެވެ.\n“އެއްބުރުން ކޮޅުމަޑުލު” ދަތުރު ނިންމަވާލެއްވުމަށްފަހު ރައީސް ނަޝީދު މާލެ ވަޑައިގަންނަވަން ހަމަޖެހިފައިވަނީ 14 މެއި 2013 ވާ އަންގާރަ ދުވަހުއެވެ.\nMay 12, 2013 / ހަބަރު


Prince Charles "James Bond 25" set gai | Mihaaru\nޕްރިންސް ޗާލް، އެކްޓަރު ޑެނިއެލް ކްރެއިގާ އެކު ބޮންޑްގެ ސެޓްގައި.\n24 ޖޫން 2019 - 07:40\n"ޖޭމްސް ބޮންޑް" ސީރީޒްގެ 25 ވަނަ ފިލްމުގެ ޝޫޓިން ފެށި ފަހުން މީޑިއާތަކުގައި އެންމެ ބޮޑަށް މިހާތަނަށް ދެކެވިފައި ހުރީ ޝޫޓިން ތެރޭގައި ދިމާވެފައިވާ ހިތާމަވެރި ހާދިސާތަކުގަ ވާހަކަ އެވެ. އޭގެ ތެރޭގައި ލީޑް އެކްޓަރު ޑެނިއެލް ކްރެއިގްގެ ފަޔަށް އަނިޔާވެ އޮޕަރޭޝަން ކުރަން ޖެހުނު ވާހަކަ އާއި ސެޓްގައި އެއްޗެއް ގޮވައި ކްރޫއަކަށް އަނިޔާވި ވާހަކަ ހިމެނެ އެވެ.\nއެކަމަކު މި ފަހަރު މިއޮތީ ބޮންޑްގެ އަހުލުވެރިންގެ މޫނު މައްޗަށް ކޮންމެވެސް ވަރެއްގެ ހިނިތުވުންމެއް ގެންނާނެ ކަހަލަ ވާހަކަތަކެކެވެ. އެއް ވާހަކަ އަކީ ވާތު ފައިގެ އޮޕަރޭޝަނަށް ފަހު، ރަނގަޅުވެގެން ކްރެއިގް އަލުން ޝޫޓިން އަށް ނުކުތް ވާހަކަ އެވެ. އަނެއް ވާހަކައަކީ އިނގިރޭސިވިލާތުގައި މިހާރު ފިލްމު ޝޫޓް ކުރަމުން އަންނަ އިރު، ޕްރިންސް ޗާލްސް ފިލްމުގެ ސެޓަށް ވަޑައިގެންނެވި ވާހަކަ އެވެ.\nއެގޮތުން ޕައިންވުޑް ސްޓޫޑިއޯގައި ކާސްޓާއި ކްރޫއާ ބައްދަލު ކުރައްވައި، ފިލްމުގައި ބޭނުންކުރާ ބައެއް ކާރުތަކުގެ ކައިރީގައި ޗާލްސް ފޮޓޯ ވެސް ނަންގަވާފައިވެ އެވެ. އޭގެ ތެރެއިން ބައެއް ފޮޓޯތައް ޖޭމްސް ބޮންޑްގެ ޓްވިޓާގައި ހިއްސާކޮށްފައިވާ އިރު، ޝާހީ އާއިލާ އިން ބައެއް ފޮޓޯތައް ޓްވީޓްކޮށްފައިވެ އެވެ.\nއިނގިރޭސި ޖާސޫސީ އެޖެންޓްގެ ވާހަކަ ކިޔައިދޭ ފިލްމުގެ ޓީމުން ވަނީ އޭގެ މަސައްކަތް ކުރިއަށްދާ ގޮތާ ބެހޭ ގޮތުގެ މައުލޫމާތު ވެސް ޗާލްސްއާ ހިއްސާކޮށްފަ އެވެ.\nކެރީ ޖޯޖީ ފުކުންގާ ޑައިރެކްޓް ކުރާ "ޖޭމްސް ބޮންޑް" 25 ވަނަ ފިލްމުގެ ކާސްޓުންގެ ތެރޭގައި ރަމީ މާލިކް، ރާލްފް ފިއެނެސް، ނައޯމީ ހެރިސް، ރޯރީ ކިނިއޭ، ލިއާ ސެޑޫ، ބެން ވިޝޯ، ޖެފްރީ ރައިޓް، ބިލީ މެގްނެސަން، އަނާ ޑި އާމަސް، ޑޭވިޑް ޑެންސިކް، ލަޝާނާ ލީންޗް އަދި ޑަލީ ބެންސެލާ ހިމެނެ އެވެ.\nމި ފިލްމަކީ ބޮންޑްގެ ރޯލް ކްރެއިގް ކުޅޭ ފަހު ފިލްމެވެ. އަދި ހަތަރު ވަނަ ފިލްމު ވެސް މެ އެވެ.\nރަސްމީކޮށް އަދި ނަން އިއުލާން ނުކުރާ ފިލްމު ސިނަމާތަކަށް ގެންނަން ނިންމާފައި ވަނީ އަންނަ އަހަރުގެ އެޕްރީލް 8 ގަ އެވެ.\nއިތުރު ލިޔުންތައް ހޮލީވުޑް އިނގިރޭސިވިލާތް ޖޭމްސް ބޮންޑް ޑެނިއެލް ކްރައިގް


Galaxy Note 8 ah Code Nameh | Mihaaru\nގެލަކްސީ ނޯޓް9އަށް ކޯޑްނަމެއް؟\n16 އެޕްރީލް 2018 - 06:332comments\nސެމްސަންގް ގެލަކްސީ ނޯޓް9ވީ ތަނެއް އަދި ނޭނގެ އެވެ. އެނގެނީ އާދަކާދައިގެ މަތިން ނޯޓް9މި އަހަރު ނެރޭނެ ކަމެވެ. ނޯޓް 9އާ ބެހޭ ގޮތުން އިވޭ އަޑުތަކަށް ބަލާއިރު، މި މަރުކާގެ ފޯނުތައް ކުރިން ނެރުނު ތާރީޚަށް ވުރެ ކުރިން ނޯޓް9ނެރުން އެކަށީގެންވެ އެވެ. ދެން އޮތް ބޮޑު ޚަބަރަކީ ގެލަކްސީ ނޯޓް9އަށް ކޯޑްނަމެއް ދިން ވާހަކަ އެވެ. އެއީ "ކްރައުން" އެވެ. ދިވެހި ބަހަށް ތަރުޖަމާކޮށްލުމުން އެއީ ސެމްސަންގް ގެލަކްސީ "ތާޖް" އެވެ.\nމަޝްހޫރު އުފެއްދުންތަކަށް ކޯޑް ނަމެއް ދިނުމަކީ ހުރިހާ ސިނާއަތްތަކެއްގައި ވެސް އާދައެކެވެ. އެއީ އެ އަށް ވުރެ ބޮޑަށް މަޝްހޫރުވެ، ވިޔަފާރި ތަނަވަސްކުރުމަށް ކުރެވޭ އިޝްތިހާރެކެވެ.\nގެލަކްސީ ނޯޓް9އަށް ކްރައުން ކިޔާފައިވަނީ ކީއްވެ ކަމެއް ނޭނގެ އެވެ. ނަމަވެސް ނޯޓް9އަށް އެވަރުގެ ހައިސިއްޔަތެއް ދޭއިރު، ނޯޓް މަރުކާގެ އެހެން ފޯނުތަކަށް ވުރެ ފަރަގު ބޮޑު ތަފާތަކަށް އުންމީދުކުރެވެ އެވެ. ބާރުގަދަވުން، ދުވެލި ބާރުވުން އަދި ލޫޅާފަތިވުން ކަމަށް ވި ނަމަވެސް އެވެ.\nސެމްސަންގް ގެލަކްސީ ނޯޓް9ގައި އިންނާނެ ކަމަށް ބެލެވެނީ 6.4 އިންޗި އެމޯލެޑް ޑިސްޕްލޭ ސްކްރީނެކެވެ. ފޯނުގެ ރޭމް 6ޖީބީ އަށް އުފުލައި، 128ޖީބީ ސްޓޯރޭޖް ހިމަނާނެ ކަމަށް ވެސް އުންމީދުކުރެވެ އެވެ. ނޯޓް9މާކެޓްކުރަން ވިސްނަނީ ބައްރުތައް ތަފާތުކޮށެވެ. ދޭހަ އަކީ ޗިޕްސެޓް ވެސް ބަދަލުވުމެވެ.\nގެލަކްސީ ނޯޓް 9އާ ބެހޭ ޚަބަރުތައް ފަތުރާ މީހުން ގަބޫލުކުރާ ގޮތުގައި މިއީ ނޯޓް މަރުކާގެ ރަސްގެފާނެވެ. މިހެން ކަން ވެއްޖެ ނަމަ، ސެމްސަންގުން މިހާތަނަށް ނެރުނު ނޯޓް މަރުކާގެ ހުރިހާ ފޯނަކަށް ވުރެ، ނޯޓް9ގަދަފަދަވާނެ ކަމަށް ބެލެވެ އެވެ.\nއިތުރު ލިޔުންތައް ސެމްސަންގް ސެމްސަންގް ގެލެކްސީ ނޯޓް


Afghanistan gai faisaa ge badhalah anhen kudhin kaiveni kuruvanee | Hurihaa.mv\nއަފްޣާނިސްތާނުގައި ފައިސާގެ ބަދަލަށް އަންހެން ކުދިން ކައިވެނި ކުރުވަނީ\nPublished on 14 Oct 2021, 11:28\nއަފްޣާނިސްތާނުގެ އަންހެން ކުދިންތަކެއް ސްކޫލެއްގައި ކިޔަވަނީ\nކާބުލް (14 އޮކްޓޯބަރު) - އަފްޣާނިސްތާނުގައި އޮތް ބަނޑުހައިހޫނުކަމާއި ފަގީރުކަން އިންތިހާއަށް އިތުރުވެ، ފައިސާގެ ބަދަލުގައި އާއިލާތަކުގެ 18 އަހަރުން ދަށުގެ އަންހެން ކުދިން މެދު އުމުރުގެ ފިރިހެނުންނާ ކައިވެނި ކުރުވަން ފަށައިފި އެވެ.\nއާއްމު ދިރިއުޅުމަށް ދަތިވެ ގިނަ އާއިލާތަކުން މިހާރު އަންނަނީ އެ އާއިލާތަކުގައި ތިބި ޅަ އަންހެން ކުދިން ފައިސާ، މުދާ ނުވަތަ ގެރި ބަކަރި ފަދަ ދިރޭ ތަކެތީގެ ބަދަލަށް ކައިވެނި ކުރުވާނެ ފިރިހެނުން ހޯދަމުންނެވެ.\nބައިނަލްއަގުވާމީ މުޖުތަމައުން އަފްޣާނިސްތާނަށް އަޅާފައިވާ ދަތިކުރުމުގެ ފިޔަވަޅުތަކާއެކު އެގައުމުގައި ކާބޯތަކެއްޗާއި ތެލުގެ އަގު މަތިވެ އިގުތިސާދު ވަނީ ވަރަށް ބޮޑަށް ހީނަރުވެފަ އެވެ.\n"ބައެއް އާއިލާތަކުން ވަނީ އެ އާއިލާތަކުގައި ތިބި އެއް އަހަރުގެ ކުޑަ ކުދިން ވެސް ފައިސާއަށްޓަކައި ވިއްކާލާފައި،" އަފްޣާނިސްތާނުގެ ނޫހެއް ކަމަށްވާ ރަހާ ނޫހުގައި ބުނެފައިވެ އެވެ.\nއެ ނޫހުން ބުނާ ގޮތުގައި 18 އަހަރުން ދަށުގެ އަންހެން ކުއްޖެއްގެ ކައިވެނީގޭެ ބަދަލުގައި ކޮންމެ އާއިލާއަކަށް ވެސް ގާތްގަނޑަކަށް 100،000 އާއި 250،000 އަފްޣާނީ ރުޕީސް އާ ދެމެދުގެ އަގެއް ލިބެ އެވެ. މިއީ އެމެރިކާ ޑޮލަރުން ބަލާނަމަ 1،108 ޑޮލަރާއި 2،770 އާ ދެމެދުގެ އަގެކެވެ.\nކައިވެންޏަށް އެދޭ ފިރިހެނުންގެ އަތުގައި ފައިސާ ނެތް ނަމަ އެ އަގަށް ވާ ވަރަށް ހަތިޔާރު ނުވަތަ ދިރޭ ނައަމް ސޫފި އަންނަނީ ބަދަލު ކުރެވެމުންނެވެ.\nއޮގަސްޓް މަހު އަފްޣާނިސްތާނުގެ ވެރިކަމަށް އެރި ބައިނަލްއަގުވާމީ ގޮތުން ބަލައިގަތުމަށް މަސައްކަތްކުރާ ތާލިބާނުން އަންނަނީ އަންހެނުންނާއި އަންހެން ކުދިންގެ ކަންކަމުގައި ހަރުކަށި އުސޫލުތަކެއް ގެންގުޅެމުންނެވެ. އެގޮތުން އަންހެނުންނަށް މޫނު ބުރުގާ އެޅުން މަޖުބޫރު ކޮށްފައިވާއިރު އަންހެން ކުދިންގެ ތައުލީމް ވެސް އޮތީ މެދުކަނޑާލާފަ އެވެ.\nކަންތައް މިހެން އޮތް އިރު އެ ޖަމާއަތުގެ ވެރިކަމުގައި ފައިސާއާއި މުދަލަށްޓަކައި އަންހެން ކުދިން ބަދަލުކުރުން އިތުރުވުމަކީ ބައިނަލްއަގުވާމީ މުޖުތަމައުގެ ބަލައިގަތުން ހޯދުމަށްޓަކައި ތާލިބާނުން ކުރަމުން އަންނަ މަސައްކަތްތަކަށް ލިބޭ އިތުރު ގޮންޖެހުމެކެވެ.\nމިދިޔަ ހަފްތާގެ ތެރޭގައި އދ. ން ވަނީ އަންހެނުންނާ ބެހޭ ގޮތުން ތާލިބާނުން ކޮށްފައިވާ ވައުދުތައް ފުއްދަމުން ނުދާ ކަމަށް ބުނެފަ އެވެ. -- އަލް އަރަބިއްޔާ


Mask elhumun sifa reethi vaa kamah dhirasa eh bunefi | ThePress\nމާސްކު އެޅުމުން ސިފަ ރީތި ވާ ކަމަށް ދިރާސާއެއް ބުނެފި\nނޭވާލާ ނިޒާމުގެ މައްސަލަތަކެއްގައި ޕެނަމާ ސިޓީގެ ހޮސްޕިޓަލަށް އައި ޕޭޝަންޓެއް އެނދެއްގައި ގެންދަނީ / ފޮޓޯ: އޭއެފްޕީ\nކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމުގައި ދުވަހަކަށް ފަހު ދުވަހެއް ގުނަން މަޖުބޫރުވެފައި ވާއިރު، އިހު އުޅުނު ދިރިއުޅުމަށް ވާސިލުވުމަށް މިއަދު ތަންފީޒު ކުރަން ޖެހިފައި ވާ އާ-އާންމު ހާލަތުގެ އެއް ބައިވެރިއަކީ މާސްކޭ ދެންވިދާނެއެވެ.\nބަލި ފެތުރުން ކޮންޓްރޯލް ކުރުމަށް ޒަމާނީ ފެންވަރަށް ތަރައްގީ ކޮށްފައި ވާ ވެކްސިން ޖަހާ، ޖިސްމާނީ ގައި ދުރުކަން ތަންފީޒު ކުރި ކަމުގައި ވީ ނަމަވެސް، މާސްކު ބޭނުން ކުރަން ޖެހެއެވެ. ޕޮޒިޓިވް ކޭހެއްގެ ކޮންޓެކްޓެއްތޯ ބެލުމުގައި ވެސް މާސްކުން އަދާ ކުރާ ދައުރު ބޮޑެވެ.\nއެމެރިކާގެ ރައީސް ޖޯ ބައިޑަން، މާސްކު އެޅުމަށް ބާރު އަޅުއްވާ / ފޮޓޯ: އޮޓާގޯ ޑެއިލީ ޓައިމްސް\nމިހާ ހިސާބުން މާސްކުގެ ވާހަކަ ނިންމާލެވޭކަށް ނެތެވެ. ދާދި ފަހުން ކާޑިފް ޔުނިވާސިޓީގެ އިލްމުވެރިންތަކެއް ކުރި ދިރާސާއަކުން ދައްކާ ގޮތުގައި، މާސްކު އެޅުމަކީ ފެންނަ ފެނުމަށް، މީހާގެ ބުރުސޫރަ ރީތިކޮށްދޭ ކަމެކެވެ.\nކާޑިފް ޔުނިވާސިޓީގެ ސްކޫލް އޮފް ސައިކޮލޮޖީގެ ޑރ މައިކަލް ލުވިސް ވިދާޅުވީ، މެޑިކަލް މާސްކު ބޭނުން ކުރުމަކީ ފެންނަ ފެނުމަށް މީހާގެ ބުރުސޫރަ ހުތުރު ކުރާ ކަމެއް ކަމަށް، ކޮވިޑް-19ގެ ބަލިމަޑުކަމުގެ ކުރިން ހަދާފައިވާ ދިރާސާއަކުން ދައްކާފައި ވާ ކަމަށެވެ. އެހެނީ، މާސްކަކީ، ބައްޔެއް ނުވަތަ ބަލިމަޑުކަމަކާ ގުޅިފައި އޮތް ކަމެއް ކަމުގައި އޭރު ދެކެވިފައި އޮތަތީ ކަމަށް ޑރ ލުވިސް ވިދާޅުވިއެވެ.\nޑރ ލުވިސް ވިދާޅުވީ، އެ ފިކުރު ބަދަލުވިތޯ ބައްލަވަން ބޭނުންވެވަޑައިގެންނެވި ކަމަށެވެ. އެހެނީ މާސްކު ބޭނުން ކުރުން އެންމެނަށް އާންމު ވެފައި އޮތަތީއެވެ. އަދި ވަކި ވައްތަރެއްގެ މާސްކެއްގެ ސަބަބުން ދެކޭ ގޮތް ބަދަލުވިތޯ ބެއްލެވުމަށެވެ.\nކޮވިޑް-19ގެ ބަލިމަޑުކަމުގެ ތެރޭގައި މާސްކު ބޭނުން ކުރާނެ ރަނގަޅު ގޮތް، ސޫރިޔާގެ ޑޮކްޓަރަކު ކުޑަ ކުއްޖަކަށް ކިޔައިދެނީ/ފޮޓޯ: އޭއެފްޕީ\nކާޑިފް ޔުނިވާސިޓީގެ ހޯދުންތައް ދެއްކި ގޮތުގައި މީހުން އެންމެ ރީތީ މެޑިކަލް މާސްކުގައި ހުންނައިރު ކަމަށް ޑރ ލުވިސް ވިދާޅުވިއެވެ. އެހެނީ، އާންމު ކޮށް ނޫކުލައިގައި ހުންނަ މެޑިކަލް މާސްކަކީ ސިއްހީ ހިދުމަތްތެރިން ބޭނުން ކުރާ މާސްކަކަށް ވެފައި، އެއީ މީހުންނަށް އަޅާލާ މީހުން ބޭނުން ކުރާ އެއްޗެއްގެ ގޮތުގައި ސިކުނޑިއަށް ނަގައިގަނެވިފައި އޮތުމުން ކަން ޑރ ލުވިސް ފާހަގަ ކުރެއްވިއެވެ.\nޑރ ލުވިސް ވިދާޅުވީ، އަދުގެ ދުނިޔޭގައި މެޑިކަލް މާސްކެއް އަޅައިގެން ހުންނަ މީހަކާ މެދު، އެދެވޭ ނަޒަރަކުން އަނެކާއަށް ބެލޭ ކަމަށެވެ.\nކޮވިޑް-19 އިން ދިފާއު ހޯދާ، ބަލިން ސަލާމަތް ވެ ރައްކާތެރިކަން ހޯދުމަށް އޮތް އެންމެ މުހިންމު އެއް ހަތިޔާރަކީ މާސްކު ކަމަށް ވާއިރު، ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ވަނީ މާސްކުގައި ފުރިހަމަ ވާން ޖެހޭ ޝަރުތުތައް ބަޔާން ކޮށްފައެވެ.\nކޮވިޑް-19 ލައިފްސްޓައިލް ލުއި ހަބަރު


Atletico In Real Hifahahttaifi - Vaguthu\nއެތުލެޓިކޯ އިން ރެއާލް ހިފަހައްޓައިފި\nސްޕެނިޝް ލީގުގައި ރޭ އެތްލެޓިކޯ މެޑްރިޑާއި ރެއާލް މެޑްރިޑް ބައްދަލުކުރި މެޗު 1-1 އިން އެއްވަރުވެގެން ނިމިއްޖެއެވެ.\nރޭގެ މެޗުގެ ނަތީޖާ އާއެކު އެތްލެޓިކޯ ލީގުގެ ދެވަނައިގައި މިހާރު އޮތީ 68 ޕޮއިންޓާ އެކުއެވެ. ލީގުގެ ތިންވަނައިގައި 65 ޕޮއިންޓާ އެކު ވެލެންސިޔާ އޮތްއިރު 64 ޕޮއިންޓާ އެކު ލީގުގެ ހަތަރުވަނައިގައި އޮތީ ރެއާލް މެޑްރިޑެވެ. ލީގުގެ އެއްވަނައިގައި 79 ޕޮއިންޓާ އެކު އޮތީ ބާސެލޯނާއެވެ.\nރެއާލްގެ ދަނޑުގައި ރޭ ކުޅުނު މި މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައިނުވި ނަމަވެސް މި ހާފުގައި ގޯލްޖަހާނެ ރަނގަޅު ފުރުސަތުތަކެއް ދެ ޓީމަށް ވެސް ލިބިފައިވެއެވެ. އެގޮތުން ރޮނާލްޑޯ އާއި ވަރާން އަދި ކަވަހާލް ފޮނުވާލި ހަމަލާތައް އެތްލެޓިކޯގެ ކީޕަރު އޮބްލަކް ދިފާއުކުރިއިރު މާސެލޯ ފޮނުވާލި ހަމަލާއެއް އެތްލެޓިކޯގެ ގޯލުގެ ދަނޑި އަށް ވެސް ވަނީ އަމާޒުވެގެން ގޮސްފައެވެ.\nމި ހާފުގައި ގޯލްޖަހަން އެތްލެޓިކޯ އަށް އެންމެ ރަނގަޅު ފުރުސަތެއް ލިބުނީ އެޓީމުގެ ފޯވާޑް ޑިއޭގޯ ކޮސްޓާ އަށެވެ. ނަމަވެސް ރެއާލްގެ ޕެނަލްޓީއޭރިއާ ތެރެއަށް ވަދެ ކޮސްޓާ ފޮނުވާލި ހަމަލާ ރެއާލްގެ ކީޕަރު ނަވާސް ވަނީ ދިފާއުކޮށްފައެވެ.\nފުރަތަމަ ހާފްގައި ގޯލެއް ފެނިގެން ގޮސްފައި ނުވި ނަމަވެސް މެޗުގެ 53 ވަނަ މިނެޓްގައި ރެއާލް އިން ވަނީ ލީޑު ނަގާފައެވެ. ބޭލް ނަގައިދިން ހުރަހަކުން މި ގޯލު ރެއާލް އަށް ކާމިޔާބުކޮށްދިނީ ކްރިސްޓިއާނޯ ރޮނާލްޑޯއެވެ. މިއީ ރޮނާލްޑޯ މި ސީޒަނުގައި ކާމިޔާބުކުރި 40 ވަނަ ގޯލެވެ.\nނަމަވެސް ރޮނާލްޑޯ މި ގޯލު ކާމިޔާބުކުރިތާ ހަތަރު މިނެޓްފަހުން ގްރިޒްމަން ވަނީ އެތްލެޓިކޯ އަށް ނަތީޖާ އެއްވަރުކޮށްދީފައެވެ. އަދި އޭގެ އިރުކޮޅެއްފަހުން އެތްލެޓިކޯ މިޑްފީލްޑަރު ގަބީ އަށް ވަނީ އެޓީމަށް ލީޑު ނަގައިދޭން ރަނުގެ ފުރުސަތެއް ލިބިގެން ގޮސްފައެވެ. ނަމަވެސް ރެއާލްގެ ޕެނަލްޓީއޭރިއާ ތެރޭ ހުރެ ގަބީ ފޮނުވާލި އެ ހަމަލާ ރެއާލްގެ ކީޕަރު ވަނީ ދިފާއުކޮށްފައެވެ.\nގޯލްޖަހާނެ އިތުރު ފުރުސަތުތަކެއް ދެވަނަ ހާފުގައި ރެއާލް އިން ވެސް ތަނަވަސްކުރިއެވެ. އެގޮތުން ރާމޯސް އާއި ބޭލް ބޮލުން ފޮނުވާލި ހަމަލާ ފާހަގަކޮށްލެވެއެވެ.\nރޭގެ މެޗު އެއްވަރުވިއިރު މި ސީޒަނުގެ ސްޕެނިޝް ލީގުގައި މި ދެ ޓީމު ބައްދަލުކުރި ދެ މެޗު ވެސް ނިމުނީ އެއްވަރުވެގެންނެވެ. އެގޮތުން އެތްލެޓިކޯގެ ދަނޑުގައި މި ދެ ޓީމު ބައްދަލުކުރި މެޗު އެއްވަރުވީ ލަނޑެއް ނުޖެހިއެވެ.\nޒިދާންގެ އެނބުރި އައުން، މޮޅަކާއެކު ތަފާތު ދައްކައިފި


އަމިއްލަ މަސައްކަތް ކުރާ ފަރާތްތަކަށް ހާއްސަ ސްކީމެއް ތައާރަފު ކުރަނީ – Dhen.mv\nއަމިއްލަ މަސައްކަތް ކުރާ ފަރާތްތަކަށް ހާއްސަ ސްކީމެއް ތައާރަފު ކުރަނީ\nMay 6, 2020 - 2:23 pm\nކޮވިޑް-19 އާ ގުޅިގެން އަމިއްލަ މަސައްކަތް ކޮށްގެން އާމްދަނީ ހޯދާ ފަރާތްތަކަށް އެހީތެރި ވުމަށް އާ ގްރާންޓް ސްކީމެއް މިހަފްތާ ތެރޭގައި އިއުލާން ކުރާނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.\nމިނިސްޓަރ ފައްޔާޒު ވިދާޅުވީ އަމިއްލައަށް އާމްދަނީ ހޯދަން އެކިބާވަތުގެ މަސައްކަތްކުރާ ފަރާތްތަކަށް މިހާރުވެސް އެސްޑީއެފްސީން އިއުލާންކޮށްފައިވާ ރިލީފް ލޯން ސްކީމަށްވެސް ކުރިމަތި ލެވޭނެކަމަށެވެ.\nއަދި މިގޮތުން މަސައްކަތް ކުރާ ފަރާތްތަކަށް ޚާއްސަކޮށްގެން އައު ގްރާންޓް ސްކީމެއް މިހަފްތާގައި އިއުލާން ކުރާނެކަމަށް މިނިސްޓަރ ވިދާޅުވިއެވެ. އަމިއްލަ މަސައްކަތް ކުރާ ފަރާތްތަކުން ގްރާންޓް ސްކީމަށް އެދުމަށްޓަކައި www.jobcenter.mv ގައި ރަޖިސްޓަރ ވާންޖެހޭނެކަމަށް މިނިސްޓަރ ވިދާޅުވިއެވެ. އަދި މިއީ ހުރިހާ ބާވަތެއްގެ މަސައްކަތް ކުރާ ފަރާތްތަކަށްވެސް އެދެވޭނެ ސްކީމެއްކަމަށްވެސް މިނިސްޓަރ ވިދާޅުވިއެވެ.\nމިއީ ކޮވިޑް-19އާ ގުޅިގެން ވަޒީފާއަށް ބުރޫއަރައި ޢާމްދަނީ ލިބުން ހުއްޓިފައިވާ ފަރާތްތަކަށް ޚާއްސަކޮށްގެން ފޯރުކޮށްދޭ ސްކީމެކެވެ. އަދި މިވަގުތަކީ މީސް މީޑިއާގައި އަމިއްލަ މަސައްކަތް ކުރާ އެކި ފަރާތްތަކުން ކޮޑް-19އާ ގުޅިގެން އާމްދަނީ ހޯދުމަށް ބުރޫއަރާފައިވާތީ އެކަމާ ކަންބޮޑުވުން ފާޅުކުރައްވަމުންދާ ވަގުތެކެވެ.\nއިކޮނޮމިކް މިނިސްޓަރ ފައްޔާޒު ވަނީ މިފަދަ ފަރާތްތަކުން ކޮށްފައިވާ ޓުއިޓުތަކަށްވެސް ޖަވާބު ދެއްވައި ބައެއް ފްރީލާންސް މަސައްކަތްތެރިންނާއި ވީޑިއޯ ކޮންފަރެންސް މެދުވެރިކޮށް ބައްދަލުވެސް ކުރައްވާފައެވެ. އަދި އެފަރާތްތަކުގެ ކަންބޮޑުވުުން އައްސަވައި މައްސަލަތަކަށް ހައްލެއް ހޯއްދަވައިދެއްވުމަށް ސަރުކާރުން ކުރައްވާ މަސައްކަތް މިނިސްޓަރ ވަނީ ހާމަކުރައްވާފައެވެ.


2020 އެޕްރީލް 04 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގައި ލ. އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަޙައްދު އަދި ވޯޓުފޮށި ބަހައްޓާ ރަށާއި ތަން\n2020 އެޕްރީލް 04 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގައި ލ. އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަޙައްދު އަދި ވޯޓުފޮށި ބަހައްޓާ ރަށާއި ތަން މިދަންނަވަނީއެވެ.\nމި ފޮށްޓަށް ވޯޓުލާނީ އިސްދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nއިސްދޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ ދަނބިދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nދަނބިދޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ މާބައިދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nލ. އަތޮޅު މަދަރުސާގެ ކްލާސްރޫމްގައި\nމި ފޮށްޓަށް ވޯޓުލާނީ މުންޑޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމުންޑޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ ގަމު ތުނޑީއަވަށު މީހުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nވިލާކޮލެޖް ލ. ގަން ކެމްޕަސްގެ ހޯލްގައި\nމި ފޮށްޓަށް ވޯޓުލާނީ ގަމު މަތިމަރަދޫ އަވަށުގެ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nޙަމަދު ބިން ޚަލީފާ އަލް ޘާނީ ސްކޫލްގެ ހޯލްގައި\nމި ފޮށްޓަށް ވޯޓުލާނީ ގަމު މުކުރިމަގު އަވަށު ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމުކުރިމަގު ސްކޫލްގެ ހޯލްގައި\nމި ފޮށްޓަށް ވޯޓުލާނީ ގަމު ތުނޑީ އަވަށުގެ ޚާއްޞަ ދަފްތަރުގައިވާ މީހުންނާއި (ލ.ކަޅައިދޫ، ލ. މުންޑޫ، ލ. މާބައިދޫ، ގއ. ދިޔަދޫ އިން ލ.ގަމަށް ބަދަލުކުރި) ގޭގޭގެ ރަޖިސްޓަރީގައިވާ މީހުންނެވެ.\nއިހައްދޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ މާވަށު ރަށްދެބައިމަގުގެ ދެކުނުން، ގުލްޝަނީމަގުގެ އިރުމަތީގެ ގޭގޭގެ ރަޖިސްޓަރީގައިވާ މީހުންނެވެ.\nމާވަށު ސްކޫލްގެ ހޯލްގައި\nމި ފޮށްޓަށް ވޯޓުލާނީ މާވަށު ރަށްދެބައިމަގުގެ އުތުރުން، ގުލްޝަނީމަގުގެ ހުޅަނގުގައިވާ ގޭގޭގެ ރަޖިސްޓަރީގައިވާ މީހުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމާވަށު އިޖްތިމާއީ މަރުކަޒުގެ ހޯލްގައި\nމި ފޮށްޓަށް ވޯޓުލާނީ ފޮނަދޫ ރަށްވެހިމަގުގެ އުތުރު ސަރަޙައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނެވެ.\nލ. ފޮނަދޫ ކައުންސިލް އިދާރާގެ ތިރީގައި\nމި ފޮށްޓަށް ވޯޓުލާނީ ފޮނަދޫ ޢާއިލީ ހިނގުމާއި ރަށްވެހިމަގުގެ ދެމެދުގައިވާ ސަރަޙައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނެވެ.\nމެދުއަވަށު އިޖުތިމާޢީ މަރުކަޒުގެ ހޯލްގައި\nމި ފޮށްޓަށް ވޯޓުލާނީ ފޮނަދޫ ޢާއިލީ ހިނގުމުގެ ދެކުނު ސަރަޙައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nކުރިގަމު އަވަށު އިޖުތިމާޢީ މަރުކަޒުގައި\nމާމެންދޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ ހިތަދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nހިތަދޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ ކުނަހަންދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nކުނަހަންދޫ ސްކޫލްގެ2ކްލާސްރޫމްގައި\nމި ފޮށްޓަށް ވޯޓުލާނީ ކަލައިދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nކަލައިދޫ ސްކޫލްގެ ހޯލްގައި\nޕަބްލިޝްކުރި ގަޑި: 0633


Vakeelaku ayyan kuran Adheeb ah7dhuvas dheefi\nކުރީގެ ނައިބު ރައީސް އަހްމަދު އަދީބު ސްޕްރީމް ކޯޓުގެ އަޑުއެހުމަށް ހާޒިރު ކުރަނީ-- ފޮޓޯ: އެމްވީކްރައިސިސް\nވަކީލަކު އައްޔަން ކުރުމަށް ސްޕރީމް ކޯޓުން އަދީބަށް ހަތް ދުވަހުގެ މުއްދަތެއް ދީފި\nގާނޫނާއި ހިލާފަށް ފިލައިގެން އިންޑިއާ އަށް އެތެރެވާން މަސައްކަތް ކުރި ކުރީގެ ނައިބު ރައީސް އަހްމަދު އަދީބަށް ވަކީލަކު އައްޔަން ކުރުމަށް ހަތް ދުވަހުގެ މުއްދަތެއް ސުޕްރީމް ކޯޓުން ދީފި އެވެ.\nވާގޯ9ނަމަކަށް ކިޔާ ޓަގް ބޯޓެއްގައި ފިލަން މަސައްކަތް ކުރަނިކޮށް ފުލުހުންގެ ބެލުމުގެ ދަށަށް މިހާރު ރާއްޖެ ގެނެސްފައިވާ އަދީބު ވަނީ މިއަދު ސުޕްރީމް ކޯޓަށް ހާޒިރުކޮށްފަ އެވެ. އަދީބު ސުޕްރީމް ކޯޓަށް ހާޒިރުކޮށްފައި ވަނީ މިއަދު ހެނދުނު 10:15 ގައި ފެށި ޝަރީއަތުގެ އަޑުއެހުމަކަށެވެ.\nސުޕްރީމް ކޯޓަށް އަދީބު ހާޒިރުކޮށް ދައުލަތުން ވަނީ އޭނާގެ ބަންދާއި މެދު ގޮތެއް ނިންމައި ދިނުމަށް އެދިފަ އެވެ. ދައުލަތުގެ އެދުމަށް މިއަދު ނޫނީ މާދަމާ ގޮތެއް ނިންމުމަށް ފަހު އަންގާނެ ކަމަށް ސްޕްރީމް ކޯޓުން ވަނީ ބުނެފަ އެވެ.\nއަދީބު ސުޕްރީމް ކޯޓަށް ހާޒިރުކޮށްފައި ވަނީ އޭނާގެ ބަންދަށް ކްރިމިނަލް ކޯޓުން އިއްޔެ 15 ދުވަސް ޖަހައިފައި ވަނިކޮށެވެ.\nއަދީބު ހައްޔަރުކޮށް ބަންދުގެ މުއްދަތު ޖެހުމަށް ކޯޓަށް ހާޒިރު ކުރުމުން އާދީއްތަ ދުވަހުގެ ރޭ އޭނާ ދޫކޮށްލީ، ފުލުހުން ގާނޫނާއި ހިލާފުވެފައިވާ ކަމަށް ބުނެ އެވެ. އެގޮތުން އޭނާ ހައްޔަރު ކުރީ ބައިނަލްއަގްވާމީ ކަނޑުގެ ސަރަހައްދުން ކަމަށް ވާއިރު، އެތަނުގައި ރާއްޖޭގެ ގާނޫނުތައް ނުހިނގާނެ ކަމަށް ދައުލަތުގެ ވަކީލުން ވެސް އެއްބަސްވެ އެވެ.\nފުލުހުން ވަނީ އަނެއްކާ ވެސް އެދުވަހުގެ ފަތިހު އަދީބު ހައްޔަރު ކުރުމުގެ އަމުރެއް ކްރިމިނަލް ކޯޓުން ހޯދާފަ އެވެ. އޭނާ ހައްޔަރު ކުރީ ދިރިއުޅޭ ގެއިން އެ ދުވަހު ފަތިހުގެ ވަގުތެއްގަ އެވެ.\nމިއަދު ސުޕްރީމް ކޯޓުގައި އޮތް މައްސަލަ އަކީ ޅ. މާބިން ހުރާ މައްސަލައާ ގުޅިގެން ދަށު ކޯޓުން އަދީބާ ދެކޮޅަށް ކުރި ހުކުމް ހައި ކޯޓުން ބާތިލް ކުރުމުން، ހައި ކޯޓުގެ ހުކުމް ދައުލަތުގެ ފަރާތުން ސްޕްރީމް ކޯޓުގައި އިސްތިއުނާފު ކުރި މައްސަލަ އެވެ.\nއެމްއެމްޕީއާރުސީ އަދީބުގެ ޝަރީއަތް ސްޕްރީމް ކޯޓް


ރައްޔިތުންނަށް ހައްގު ހޯދައި ދޭން އުޅޭނީ ކޮންބައެއް؟ | Sandhaanu\nރައްޔިތުންނަށް ހައްގު ހޯދައި ދޭން އުޅޭނީ ކޮންބައެއް؟\nރާއްޖޭގައި މުޒާހަރާ ތަކުގައި ބައިވެރިވި ބައެއް ފަރާތްތަކަށާއި ސަރުކާރަށް ފާޑު ކިޔައިހެދި ބައެއް މީހުންނަށާއި ސަރުކާރުގެ އަނިޔާވެރި ޚުދު މުޚުތާރު ޢަމަލުތަކުގެ ވާހަކަ ނޫސްތަކުގައާއި މަޖައްލާ ތަކުގައި ޝާއިޢު ކުރި ފަރާތްތައް ޖަލަށްލައި ޖިސްމާނީގޮތުންނާއި މާއްދީގޮތުން ބޮޑެތި އަނިޔާތައް ދީފައި ވެއެވެ. އޭގެ ސަބަބުން ޢާއިލާތައް ރޫޅި ދިރިއުޅުމަށްޓަކާ ކުރަމުން ދިޔަ މަސައްކަތް ބަރުބާދު ވެފައިވެއެވެ. އިގުތިސާދީ ގޮތުންނާއި އިޖްތިމާޢީގޮތުން ފޫނުބެއްދޭ ވަރުގެ ގެއްލުންތައް ވަނީ ލިބިފައެވެ. އެގޮތުން “ހުކުރު” މަޖައްލާ، “ސަންދާނު” މަޖައްލާ، “މިނިވަން” ނޫހުގެ ވަރަށް ގިނަ ލިއުންތެރިން ނަށް ސަރުކާރުން ކޮށްފައިވާ ލާއިންސާނީ އަނިޔާވެރި އަމަލުތަކުގެ ބަދަލު ލިބެން ޖެހެއެވެ.\nއިންތިގާލީ އިންސާފުގެ ބިލް ތަސްދީގު ކުރުމުން އަނިޔާ ލިބުނު މީހުންނަށް ބަދަލު ލިބޭނެ ކަމަށް އުންމީދު ކުރެވުނެވެ. އެހެނަސް ކަން ކަން ހިނގަމުން މިއަންނަނީ ރައްޔިތުންގެ ހައްގުތަކަށް އެއްވެސް އިޙުތިރާމެއް ކުރާ ރާގަކަށް ނޫންކަމުން ކިތަންމެ އުންމީދެއް ކުރިއަސް ވާނެ ފައިދާ އެއް ނޯންނާނެތީ ހަނުހުރުން ނޫން ގޮތެއް މިއަދަކު ނެތެވެ.\nރައްޔިތު އެންމެން ފެށި އިންސާފު ގެ ދަތުރު ގަދަ ވަޔާއި ވިއްސާރައިގައި ނުހަނު ބިރުން ތިއްބާ ﷲ ގެ ހެޔޮރަޙުމަތުން މަންޒިލާ ހަމައަށް އާދެވި މިވަނީ ބަނދަރު ކޮށްފައެވެ. މިފަދަ ނާމާން ދަތުރެއް އަދި މިހާތަނަށް ރައްޔިތުން ކޮށްފައެއް ނުވެއެވެ. ކަން މިހެން ހުރި ނަމަވެސް މީރު ބަހުރު ނަވަށް އަރައި މާލިމީ އާ ނަވުގެ ބޮޑުން ގަނެލައި ގައުމު އިހު އޮތް ޙާލަތަށް އެދަނީ ބަދަލު ކުރަމުންނެވެ. ފަޅުވެރީން ތިބީ ހައިރާންވެ ކަންކަން ބަދަލުވެގެން މިދާގޮތާމެދު ބުނާނެ އެއްޗެއް ނޭނގިފައެވެ.\nގައުމަށް ކުރިމަތިވެފައިވާ ބިރުވެރިކަން އިހުނަށްވުރެ މާބޮޑެވެ. އެއްވެސް ރައްޔިތަކަށް ފުރާނައިގެ ރައްކާތެރިކަމެއްވެސް ނެތެވެ. ވަލު ޖަނަވާރުންނަށް ވުރެ ނުބައި ނުލަފާ ޖައްލާދުން އަޑީގައި ފިލާ ތިބެ ގައުމުގެ މިސްރާބު ބަދަލު ކޮށް، ބިރުވެތިކަމާއި ނާމާންކަމުގެ ތެރެއަށް ގައުމު ވައްޓާލަނީ އެވެ. ރައްޔިތުން ގެ ބިރު ފިލައި ކުރިން ބުނި ބިރަކާ ނުލައި އުޅެން ކުރި އުންމީދުތައް ވަނީ ފުނޑުފުނޑުވެ ގޮސްފައެވެ.\nއިހު އެވޭލާ ޒަމާނުގައި ވައްކަން ކުރަނީ ރަށުތެރެއަށް ފުރޭތައެއް އަރާ ވާހަކަ ދައްކައި ގެއިން ނުކުންނަން ބިރުން ގޭގައި ތިއްބައެވެ. މިހާރު ވައްކަން ކުރަނީ އެފަދަ ވާހަކަ ދައްކާމީހާ މަރާލައިގެންނެވެ. ޒަމާން ބަދަލު ވީއެވެ. ތަރައްގީ ވީއެވެ. ވައްކަން ކުރުމާއި ޖިންސީ ގޯނާ ކުރުން އޮތީ ބޮޑުންނަށް ހުއްދަ ކަމެއްގެ ގޮތުގައެވެ. ތަހުގީގެއް ކުރަން ބަލާއިރު ރޭޕްކުރަނިކޮށް ފެނުނު މީހާ ތަހުގީގު ގައި ބުނަނީ އެދެމީހުން ބަޣަލްގީރު ކުރިތަން ފެނުނު ކަމުގައެވެ. ބަޣަލްގީރު ކުރުމަކީ ކަރާއި ކަރު ޖައްސައިގެން ކުރާ ޢަރަބި ސަލާމެކެވެ. މީ ވެސް އިންސާފު ތާއެވެ.\nދެން އޮތީ ތާހިރު ދިރިއުޅުމެއް ބޭނުން ވެގެން ރައްޔިތުން އުޅޭ ވާހަކައެވެ. ކޯވިޑު ގެ ޢާލަމީ މުސީބާތާ ގުޅިގެން ރައްޔިތުން ފުނޑިފައި ތިއްބާ، ކަރަންޓް ބިލާއި ފެން ބިލާއި ގޭކުލި ނުދެއްކި ރައްޔިތުން ހަނާވަމުން ދާ މި ދަނޑިވަޅު ފެނާއި ކަރަންޓް ބިލް ނުދައްކައިފިނަމަ، މި ހުރިހާ ޚިދުމަތުން ރައްޔިތު މީހާ މަޙުރޫމް ކޮއްލާނެ ކަމުގެ އިންޒާރުތައް އެދަނީ ދެމުންނެވެ. މިދެންނެވި ބިލް ތަކުން %40 އިންސައްތަ އުނި ކޮށްދެއްވައިފި އެވެ. އެހެނަސް ރައްޔިތުމީހާ ހުރި ޙާލެއް ސަރުކާރަކަށް ރޭކާވެސް ނުލައެވެ. ބައެއް ރައްޔިތުން ތިބީ އެއްއިރު ކައިގެން އެހެން ވަގުތު ތަކުގައި ބަނޑަށް ހޫނު ކޮށްގެންނެވެ. މިކަންކަން ދެނެ ހުރި ވެރިޔަކު ނެތެވެ. މައާފު ކުރައްވާށެވެ. ރައްޔިތުމީހާގެ ހައްގުގެ ވާހަކަ ދައްކަން ޖެހުމުން މިހާ ހިސާބަށް ދާން ޖެހުނީ އެވެ. ދަންނަވަން މި އުޅެނީ އަނިޔާގެ ވާހަކަ އަޑުއަހާނެ ފަރާތެއް ނެތް ވާހަކައެވެ. ސަރުކާރުން ރައްޔިތުންގެ މަށްޗަށް ހިންގާފައިވާ އަނިޔާތަކާ ދީފައިވާ ގެއްލުމުގެ ބަދަލު ނުލިބިގެން ޝަކުވާ ކުރާ އެތަކެއް ރައްޔިތުން ގެ އަޑު އައްސަވާނެ މުއައްސަސާއެއް ނެތް ވާހަކައެވެ.\nކުރީގެ ސަރުކާރުތަކުން ނޫސް ވެރިންނަށާއި މުޒާހަރާތަކުގެ ބައިވެރިންނަށް ކޮށްފައިވާ އަނިޔާތަކާއި އޭގެ ސަބަބުން އާއިލާތަކަށް ލިބިގެންދިޔަ ފޫނުބެއްދޭ ވަރުގެ ގެއްލުމުގެ ބަދަލު ނަގައި ދޭނެ ފަރާތެއް ނެތިގެން ރައްޔަތުން ކުރާ ޝަކުވާއަށް ނިމުން އަންނާނެ ދުވަހެއް ނުފެނި ގެން ރައްޔިތުން ކުރާ އިންތިޒާރު ގެ ވާހަކައެވެ. އިންތިގާލީ އިންސާފުގެ ގާނޫނުން ރައްކާތެރިކަން ބޭނުންވެގެން އަނިޔާ ލިބުނު ފަރާތް ތަކުން ރޮއި ނަގަނީއެވެ. އިންސާފާއި ބަދަލު ލިބޭނީ ކޮން ދުވަހަކުން ބާވައެވެ!\nމިހާރު ފެންނަނީ އިންސާފު ހޯދައި ދިނުމުގެ ބޮޑު ވައުދާއެކު އައި މީހުން އާރާއި ބާރައެކު ތިބެ އެމީހުންނަށް އިންސާފު ނުލިބިގެން ޝަކުވާކޮށް ރޮއި ހޭރެމުންދާ މަންޒަރެވެ. ދެން ރައްޔިތުންގެ ވާހަކަދައްކައި ރައްޔިތުންނަށް ހައްގު ހޯދައި ދޭން އުޅޭނީ ކޮންބައެއް ހެއްޔެވެ؟\nމޫސާ މުހައްމަދު ޖުލައި 12, 2021 At 3:55 ޕމ\nމި މެރުމުގެ ވާހަކަވެސް މިހާރަކު ލާދީނީ ކުދިންކޮޅު ނުވަތަ ޑިމޮކްރެސީ ކުދިންކޮޅު ހަނދާނެއް ނެތް. އެކުދިންގެ ކަލްޓް އަށް ލިބުނު އަނިޔާއެކަނި މިގައުމުގައި އަނިޔާއެއް މީހަކަށް އެވީ ދޯ. މިހެން ބުންޏަސް އެ ކަލްޓް އަށް ވެސް ޙަމަލަ ދީގެން ނުވާނެވެސް މެއެވެ. އެހެނަސް ތިބުނާހެން އިންސާފު އެންމެނަށް ހަމަ ހަމަކޮށް ލިބިދޭންޖެހޭނެއެވެ.


Lonuziyaareh kolhuge maguthakah bodethi badhalthakeh gennanee\nލޮނުޒިޔާރަތްކޮޅުގެ މަގުތަކަށް ބޮޑެތި ބަދަލުތަކެއް ގެންނަނީ\nފެމިލީ ކޯޓު ހުންނަ މަގު ޓޫވޭ ކުރާނެ\nމަގުތައް ބަންދު ކުރުމުގެ މަސައްކަތް މާދަމާ ފަށާނެ\nނުވަ ދުވަސް ތެރޭ އެ މަސައްކަތް ނިންމާނެ\nބްރިޖް އެޅުމުގެ ގޮތުން ލޮނުޒިޔާރަތް ކޮޅުގެ މަގުތަކަށް ބޮޑެތި ބަދަލުތަކެއް ގެނައުމުގެ މަސައްކަތް މާދަމާ މިނިސްޓްރީ އިން ފަށާނެ ކަމަށް ހައުސިން މިނިސްޓަރު މުހައްމަދު މުއިއްޒު މިއަދު ވިދާޅުވެއްޖެ އެވެ.\nބްރިޖް އެޅުމަށް ވާން ޖެހޭ ތައްޔާރީތަކާ ގުޅޭ ގޮތުން، ހައުސިން މިނިސްޓަރު މުހައްމަދު މުއިއްޒު މިއަދު، "އަވަސް" އަށް ވިދާޅުވީ ފެންސް ޖަހައިގެން ބަންދުކުރަނީ ބޮޑުތަކުރުފާނު މަގުގެ ސުނާމީ ބިނާ ހުރި ހިސާބުން ފެށިގެން ދަރުބާރުގެއާ ހަމަޔަށެވެ. ފެންސް ޖެހުމުގެ މަސައްކަތް މާދަމާ ފަށާ އިރު ނުވަ ވަރަކަށް ދުވަހުގެ ތެރޭގައި މަސައްކަތް ނިންމާނެ ކަމަށް ވިދާޅުވި އެވެ. މިނިސްޓަރު ވިދާޅުވި ގޮތުގައި ޕްލޭން ކޮށްފައިވާ ގޮތަށް އަންނަ މަހުގެ ފަހުކޮޅު ބްރިޖް އެޅުމުގެ އަމަލީ މަސައްކަތް ފަށާނެ އެވެ.\nސުނާމީ ބިނާ ސަރަހައްދުގައި މާދަމާ ފެންސް ޖެހުމުގެ މަސައްކަތް ފަށާއިރު، އެ ސަރަހައްދުގެ ޓްރެފިކް ފްލޯއަށް ވެސް ބަދަލު ގެންނާނެ ކަމަށް ހައުސިން މިނިސްޓްރީން ވަނީ ބުނެފަ އެވެ. އެގޮތުން ފެމިލީ ކޯޓު ހުރި މަގު ޓޫވޭ ކުރުމަށް ވަނީ ހަމަޖެހިފަ އެވެ. އަދި ބްރިޖަށް މައި މަގުގެ ގޮތުގައި ސެނަހިޔާ ހޮސްޕިޓަލް ހިމެނޭ ސަރަހައްދު ހިމެނޭތީ އެތަނުގެ މަގުތަކަށް ވެސް ބައެއް ބަދަލު ގެނައުމުގެ މަސައްކަތް ކުރުމަށް ވަނީ ހަމަޖެހިފަ އެވެ.\nއެ މަސައްކަތް ކުރަނީ މާލޭގެ މަގުތައް ހަދަން ހަވާލުކޮށްފައިވާ ޗައިނާގެ ކުންފުންޏަކުންނެވެ. އެ ސަރަހައްދުގެ ބައެއް މަގުތަކުގައި ތާރު އެޅުމަށް ހަމަޖެހިފައިވާ ކަމަށް ވެސް މިނިސްޓްރީ އިން މީގެ ކުރިން ބުންޏެވެ.\nބްރިޖް މަސައްކަތް ފަށަން ސުނާމީ ބިނާ ރާޅުގަނޑު ސަރަހައްދުން ނެގީ މިދިޔަ ހުކުރު ދުވަހު އެވެ. ސުނާމީ ބިނާ ރާޅުގަނޑު ސަރަހައްދުން ނެގުމަށްފަހު ބަދަލުކުރަން ނިންމާފައިވަނީ މާލެ ހުޅަނގުފަރާތު ތިންރުއް ޕާކު ސަރަހައްދަށެވެ. ތިންރުއްޕާކް މަރާމާތުކުރަން މިހާރު ފަށާފައިވާއިރު ޑިސެންބަރު މަސް ނިމުމުގެ ކުރިން އެތަނުގައި ސުނާމީ ބިނާ ބަހައްޓާނެ ކަމަށް ހައުސިން މިނިސްޓްރީން ބުންޏެވެ.\nބްރިޖް އެޅުމަށް ހަވާލު ކުރި ކުންފުންޏަށް ބްރިޖް މަސައްކަތް ކުރުމަށް، އަޑިޕާކް ސަރަހައްދު ހުސްކޮށް އެ ކުންފުންޏާ ހަވާލު ކުރަން ޖެހެ އެވެ. އަދި ހުޅުމާލެ އާއި ހުޅުލެއިން ވެސް އެ ކުންފުންޏަށް ވަގުތީ ގޮތުން ބިމެއް ދޭން ޖެހެ އެވެ.


Text message akun iPhone foovattaalanee | Mihaaru\nއައިއޯއެސް ހެކްކުރުމުން ދޭހަވަނީ އިންޓަނެޓާ ގުޅިފައި ހުރި އެއްވެސް އެއްޗަކަށް ރައްކާތެރިކަން ނެތްކަން. ހެކަރުން އަބަދު ވެސް އުޅެނީ ސޮފްޓްވެއާ އުފައްދާ ކުންފުނިތަކަށް ވުރެ ކުރީގައި\n29 އޯގަސްޓް 2016 - 06:336comments\nއިންސާނީ ހައްގުތަކަށް މަސައްކަތްކުރާ، ޔޫއޭއީގައި އުޅޭ އެކްޓިވިސްޓެއް ކަމަށްވާ އަހުމަދު މަންސޫރަށް ޓެކްސްޓް މެސެޖެއް ލިބުނެވެ. މެސެޖްގައި ވަނީ އޭނާގެ މަސައްކަތްތަކާ ގުޅުހުރި ވާހަކަތަކެެކެވެ. މެސެޖްގައި ކިޔައިދީފައި އޮތް ވަރަށް ވުރެ އިތުރަށް އޮޅުންފިލުވަން އެދޭ ނަމަ ދީފައި އޮތް ލިންކަން ފިތާލަން ޖެހެ އެވެ.\nމަންސޫރު އެ ލިންކަށް ފިތާލި ނަމަ އޭނާ ބޭނުންކުރާ އައިފޯން ޖާސޫސީ އޭޖެންޓަކަށް ވީހެވެ. ފޯނުގައި ހުރި ނަމަ ހުރިހާ ކޮންޓެކްޓެއް ވަގަށް ނެގީހެވެ. ވައިބާ މެސެޖްތަކާއި ވަޓްސްއެޕް ފަދަ ހުރިހާ އެޕްލިކޭޝަނެއްގެ ޗެޓްތައް އަތުލައިގަތީހެވެ. އޭނާ އެ ލިންކަކަށް ނުފިތަ އެވެ. ގޯހެއް އުޅޭ ކަމަށް ޝައްކުވެގެންނެވެ.\nސެކިޔުރިތީ ރިސާޗް ފާމަކަށް ފޮނުވައިގެން ބެލިއިރު ކަމަކުދާކަށް ނެތެވެ. އެއީ "އެންއެސްއޯ"ގުރޫޕުން ޖަހާފައި ހުރި ވާންކަން ގަދަ ދަންތުރަ އެކެވެ.\nއެންއެސްއޯ ގްރޫޕްގެ ވާހަކަ ދައްކާ ކޮޅުން ނުލާނެ އެވެ. އެއީ އިޒްރޭލުގެ ސޮފްޓްވެއާ ކުންފުންޏެކެވެ. މަޝްހޫރުވެފައި ވަނީ "ސައިބާވޯ" ކުންފުންޏެއް ގޮތުގަ އެވެ. މައިގަނޑު މަސައްކަތަކީ ޖާސޫސްކުރުމަށް އެހީތެރިވުމެވެ. ޖާސޫސްކުރުމަށް ސޮފްޓްވެއާ، "ސްޕައިވެއާ" އުފެއްދުމެވެ.\nމަންސޫރަށް އޮޅިގެން ނަމަމެސް އެ ލިންކަށް ފިތާލެވުނު ނަމަ އޭނާގެ ފޯނު އަމިއްލަ އަތުން ދޫވެގެން ދާނެ އެވެ. ފޯނު ކޮންޓްރޯލްކުރާނީ، ކަނޑުތައް ހުރަސްކޮށް، އެހެން ގައުމަކުންނެވެ. އޭނާގެ ހަރަކާތްތަކަށް ފާރަލާން އެކުލަވާލެވިފައިވާ ޓީމަކުންނެވެ. އެ މީހުން ބޭނުންވެއްޖެ ނަމަ ފޯނުގެ ކެމެރާ ޖައްސާނެ އެވެ. މައިކް ޖައްސައި ފޯނު އޮތް މާހަލުގައި ދައްކާ ވާހަކަތައް އަޑުއަހާނެ އެވެ. އޯޑިއޯ އަދި ވީޑިއޯ ރެކޯޑްކުރާނެ އެވެ.\nއައިއޯއެސްގައި ހުރި ނުރައްކާތެރި ބާގަނޑުގެ ވާހަކަ އެޕަލް އަށް އެންގުނެވެ. އެޕަލުން ވަނީ ލަސްތަކެއް ނުވެ ހަރަކާތްތެރިވެފަ އެވެ. އެ ބާގަނޑު މިހާރަކު ނެތެވެ. އެ ވަރުން އައިއޯއެސް މުޅި އުމުރަށް ރައްކާތެރިކުރެވުނީ ކަމަށް ގަބޫލުކުރަން ވީ ހެއްޔެވެ؟ ގަބޫލުކުރެވޭކަށް ނެތެވެ.\nހެކަރުން އަބަދު ވެސް ކުރި ހޯދަ އެވެ. ސޮފްޓްވެއާ އުފައްދާ މީހުންނަށް ޖެހެނީ ފުޓުނި އަޅާށެވެ. އަޅާއިރަށް ފޫދުއްވާލަ އެވެ. އެ އަށް ވުރެ ގިނަ ވިދު ތޮރުފަ އެވެ. ކިތަންމެ ކުޑަ ވިދެއް ނަމަ ވެސް ހެކަރުން ދެމިގަންނާނެ އެވެ.\nއިތުރު ލިޔުންތައް ގޫގްލް އެންޑްރޮއިޑް އެޕަލް އައިއޯއެސް ހެކްކުރުން


Presidents cup: Anehkaa ves penalty in TC balikoh New final ah | Mihaaru\nނިއުގެ ކީޕަރު ފައިސަލް މަތަކުރި ޕެނަލްޓީތަކާ އެކު އެ ޓީމު މޮޅުވުން ބަދަލު ކީޕަރު އިމްރާން (ވ) އޭނާ އަށް މަރުހަބާ ކިޔަނީ: ނިއު އެފްއޭ ކަޕް ކާމިޔާބުކުރީ ފައިނަލުގައި އިމްރާން މަތަކުރި ޕެނަލްޓީތަކާ އެކު. --ފޮޓޯ: ހުސެއިން ވަހީދު/ މިހާރު\n09 ޑިސެމްބަރ 2017 - 19:22 11 comments\nމިއީ މި ސީޒަނުގައި ނިއު ޖެހިޖެހިގެން މޮޅުވި 16 ވަނަ މެޗެވެ. އަދި މިއީ މި ސީޒަނުގައި ޓީސީ އަތުން އެ ޓީމު މޮޅުވި ހަ ވަނަ މެޗެވެ.\nމި މެޗުން ބަލިވިޔަސް ޓީސީ އަށް ރައީސުލްޖުމްހޫރިއްޔާގެ ވާދައިގެ ތަށްޓަށް ކުޅޭ ގައުމީ މުބާރާތުގެ ފައިނަލުން ފުރުސަތެއް ނުގެއްލެ އެވެ. އެ ޓީމަށް ޖެހޭނީ ދެ ވަނަ ސެމީގައި މިރޭ މާޒިޔާ އާއި ތިނަދޫ ކުޅެ މޮޅުވާ ޓީމަކާ އެކު ތިން ވަނަ ސެމީގައި އަންގާރަ ދުވަހު ކުޅޭށެވެ. އެ މެޗުން މޮޅުވާ ޓީމަކަށް ފައިނަލުގެ ފަހު ޖާގަ ލިބޭނެ އެވެ.\nމިއަދުގެ މެޗުގެ ފުރިހަމަ ވަގުތު ހަމަވިއިރު ދެ ޓީމު ވެސް އޮތީ 1-1 އިން އެއްވަރުވެފަ އެވެ. އެކަމަކު ނަތީޖާ ނެރެން އިތުރު ވަގުތު ކުޅުމުގެ ބަދަލުގައި، މުބާރާތުގެ ގަވާއިދުގައިވާ ގޮތުން ޖެހީ ޕެނަލްޓީ އެވެ.\nނިއުގެ ހަތަރު ޕެނަލްޓީ ވެސް، އަލީ އަޝްފާގް (ދަގަނޑޭ) އާއި އިބްރާހިމް ފަޒީލް (އޮއްޕޮ) އާއި އަކްރަމް އަބްދުލްގަނީ އަދި އަލީ ފާސިރު (ސެންޓޭ) ކާމިޔާބުކުރި އެވެ. ޓީސީގެ ފުރަތަމަ ޕެނަލްޓީ އަލާ ނާސިރު ކާމިޔާބުކޮށްފައިވަނިކޮށް އިބްރާހިމް ވަހީދު ހަސަން (އިއްބެ) ޖެހި ޕެނަލްޓީ ނިއުގެ ގޯލްކީޕަރު މުހައްމަދު ފައިސަލް މަތަކުރި އެވެ. ތިން ވަނަ ޕެނަލްޓީ އިބްރާހިމް މަހުދީ (ފޭދޫ އިއްބެ) ވައްދާލި ނަމަވެސް ހަތަރު ވަނަ ޕެނަލްޓީ މުހައްމަދު އައްޒާމް ޖެހުމުން ފައިސަލް މަތަކުރި އެވެ.\nމިއަދުގެ މެޗަށް ދެ ޓީމު ވެސް ނުކުތީ ބަދަލުތަކާ އެކު އެވެ. ހާއްސަކޮށް ޓީސީ އެވެ. އެގޮތުން އާއްމުކޮށް ފުރަތަމަ އެގާރައިގައި ކުޅޭ ފޯވާޑް ކޮނޭލިއަސް ސްޓެވާޓާއި އިއްބެ ވަހީދާއި ކެޕްޓަން އަބްދުﷲ ހަނީފް (ބެންޖޯ) އާއި އަހުމަދު ފައްރާހާއި ހަލީލް ޖަމާލް ނުކުޅެ އެވެ. މީގެ ތެރެއިން ސްޓެވާޓާއި އިއްބެ އެރީ ފަހުންނެވެ.\nނިއުގެ ހަމްޒާ (ކ) އަތުން ބޯޅަ ހޯދަން ޓީސީގެ އަކްމަލް މަސައްކަތްކުރަނީ: ދެ ކުޅުންތެރިން ވެސް މޮޅު ކުޅުމެއް ދެއްކި. --ފޮޓޯ: ހުސެއިން ވަހީދު/ މިހާރު\nނިއު އިން ނުކުތީ ކެޕްޓަން އިމްރާން މުހައްމަދާއި އަލީ އަޝްފާގް (ދަގަނޑޭ) އާއި ކަންޑޭލާ އާއި ރިލްވާން ވަހީދު (ރިލޭ) އަދި އަހުމަދު އަބްދުﷲ (ލިލީ) ނުލަ އެވެ. މީގެ ތެރެއިން ދަގަނޑޭ އާއި ކަންޑޭލާ ފަހުން އެރި އެވެ.\nމެޗު ފަށައިގެން ނިއުގެ ކޮންޓްރޯލުގެ ދަށުގައި އޮތްއިރު ނުވަ ވަނަ މިނެޓުގައި ސެންޓޭ ހިލޭ ޖެހުމަކުން ފޮނުވާލި ބޯޅައެއް ގޯލް ދަނޑިއަށް އަމާޒުވި އެވެ. އޭގެ ހަ މިނެޓު ފަހުން ނިއު އިން ލީޑު ނެގި އެވެ. އަރިމަތިން ހިލޭ ޖެހުމަކުން ސެންޓޭ އޭރިއާ ތެރެއަށް ހުރަސްކުރި ބޯޅަ ބޮލުން ޖަހައި ގޯލަށް ވައްދާލީ ޒުވާން މިޑްފީލްޑަރު އަލީ ޝާމިއު އެވެ.\nނިއުގެ ގޯލާ އެކު ޓީސީ މަޑުމަޑުން ނިއު އަށް ނުރައްކާކުރަން ފެށި އެވެ. އެ ޓީމުގެ ފޭދު އިއްބެ އޭރިއާ ތެރެއިން ފޮނުވާލި ނުރައްކާތެރި ބޯޅައެއް ގޯލް މަތިން ދިޔައިރު ނާއިޒް ހަސަން (ދާދު) ގެ ޝޮޓް ފައިސަލް މަތަކުރި އެވެ. ޓީސީން އެއްވަރުކުރީ 30 ވަނަ މިނެޓުގަ އެވެ. ޒުވާން ކުޅުންތެރިއާ މުހައްމަދު މާޒިން އެވެ. ނިއުގެ ޑިފެންޑަރުންނަށް ހެދުނު ގޯހެއްގެ ފައިދާ ނަގައި އޭނާ ބޯޅަ ގޯލަށް ވައްދާލީ ކުޑަ އޭރިއާ ތެރެއިން ލިބުނު ބޯޅައެއްގަ އެވެ.\nއޭގެ ފަހުން ނިއުގެ އަހުމަދު ނުހާދު (ގުއްޕެ) އަށް ހެދުނު ގޯހަކުން ޓީސީ އަށް ލީޑު ނަގަން ރަނުގެ ފުރުސަތެއް ލިބުނެވެ. އެކަމަކު ގުއްޕެ ފަހަތަށް ޖައްސާލި ބޯޅަ ހޯދައި ފޭދޫ އިއްބެ ޖެހި ބޯޅައިގައި ބާރެއް ނެތުމުން ފައިސަލް އެ ބޯޅަ ނެގި އެވެ.\nފުރަތަމަ ހާފު ނިމުމުގެ ކުރިން ނިއުގެ ހަމްޒާ މުހައްމަދު (ހަމްޕު) ފޮނުވާލި ބާރު ބޯޅައެއް ޓީސީގެ ގޯލްކީޕަރު ކިރަން ކުމާރު މަތަކުރި އިރު މެދުތެރެއިން މުހައްމަދު ރަޝީދު (ހޮކޭ) އޭރިއާ ތެރެއަށް ވައްޓާލި ބޯޅަ އޭރިއާ ތެރެއިން ހަސަން އަދުހަމް (ސަޑޭ) އެއް ފަހަރުން ޖެހުމުން ދިޔައީ ގޯލް މަތިންނެވެ.\nދެ ވަނަ ހާފުގެ ކުރީކޮޅު ވެސް އޭރިއާ ތެރެއިން ސަޑޭ އަށް ހުސް ފުރުސަތެއް ލިބި ބޭކާރުވި އެވެ. ފަހަތުން ޓީސީގެ އެޓޭކެއް ހުއްޓުވައި ގުއްޕެ ދިން ބޯޅަ މިދުހަތު ފަހުމީ (ބިޗަޑް) އޭރިއާ ތެރެއަށް ހުރަސްކުރުމުން، ސަޑޭ އެ ބޯޅަ ކޮންޓްރޯލްކުރަން ޖެއްސުމުން ދިޔައީ ބޭރަށެވެ. އޭގެ ފަހުން ދަގަނޑޭ އަރައި ފޮނުވާލި ނުރައްކާތެރި ބޯޅައެއް ޓީސީ ކީޕަރު މަތަކުރި އެވެ.\nމެޗުގެ ފަހު ފަސް މިނެޓުގެ ތެރޭގައި ޓީސީ އަށް ވަރަށް ހުސް ދެ ފުރުސަތު ލިބުނެވެ. އެގޮތުން 85 ވަނަ މިނެޓުގައި ބަދަލު ކުޅުންތެރިއާ ކޯނޭ ފޮނުވާލި ބާރު ބޯޅަ ފައިސަލް ދިފާއުކުރި އެވެ. ދެން އިއްބެ އަށް ލިބުނީ މެޗެއްގައި ލިބޭނެ އެންމެ ހުސް އެއް ފުރުސަތެވެ. ނިއުގެ ކުޅުންތެރިންގެ އޮފްސައިޑް މަޅިން ނެއްޓި އޭނާ އެކަނިމާއެކަނި އަރައި ގޯލަށް ޖަހަން ލިބުނު ބޯޅަ ފޮނުވާލުމުން ދިޔައީ ދަނޑި ކައިރިން ބޭރަށެވެ.\nނިއުގެ ކޯޗު އޮސްކާ ބްރުޒޮން ބުނީ ލިބުނު ފުރުސަތުތަކާއި ކުޅުމަށް ބަލާއިރު 90 މިނެޓުގެ ތެރޭގައި އޭނާގެ ޓީމު މޮޅުވުން ހައްގު ކަމަށެވެ. އޭނާ ބުނީ ޓީސީން ފުރަތަމަ ހާފުގައި އުފެއްދީ އެންމެ ހަމަލާއެއް ކަމަށާއި އެ ހަމަލާ އިން ޖެހި ގޯލާ އެކު އޭގެ އަގު ނިއު ދައްކަން ޖެހުނު ކަމަށެވެ.\n"އަހަރެން ޓީސީއަށްޓަކައި މާޔޫސްވޭ. ސަބަބަކީ ޖެހިޖެހިގެން ދެ ވަނަ ފަހަރު ޕެނަލްޓީ ބަލިވުމަކީ ހިތްދަތިވާނެ ކަމެއް. އެކަމަކު އަހަރެމެންނަށް މިއަދު ހައްގު ޕެނަލްޓީއަށް ނުގޮސް މޮޅުވާން ވެސް. އެކަމަކު ވަރަށް އުފާވޭ ސީޒަނުގައި ޖެހިޖެހިގެން 16 މެޗުން މޮޅުވުމުން. ދެން އޮތީ ފައިނަލް. ވަރަށް ރަނގަޅަށް ތައްޔާރުވާން،" އޮސްކާ ބުންޏެވެ.\nޓީސީގެ ކޯޗު މުހައްމަދު ނިޒާމް (ނިޒާމްބެ) ބުނީ ޕެނަލްޓީއާ ހަމައަށް ގޮސް ބަލިވަނީ ނަސީބު ނެތިގެން ނޫން ކަމަށާއި އެހިސާބުން ތަޖުރިބާގެ މައްސަލަ ދިމާވާ ކަމަށެވެ. އެކަމަކު އޭނާ ބުނީ ޖެހިޖެހިގެން ދެ މެޗުން ބަލިވިޔަސް މާޔޫސްނުވާ ކަމަށާއި ޓީސީން ދެން ވެސް ނުކުތީ ހިތްވަރާ އެކު ކަމަށެެވެ.\n"ބައެއް މީހުން ބުނި އެފްއޭ ކަޕް ފައިނަލުން ބަލިވުމާ އެކު ޓީސީ ސޮހޭނެޔޭ. އެކަމަކު މިއަދު އެކަމެއް ނުފެނޭ. ޒުވާން ގިނަ ކުޅުންތެރިންތަކެއް އަރައި ވަރަށް ހިތްވަރާ އެކު ކުޅެފި. ދެން ވެސް ޓީސީ ނުކުންނާނީ އެގޮތުގައި،" ނިޒާމްބެ ބުންޏެވެ.\nއޭނާ ބުނީ މި ދެ މެޗުގައި ވެސް މޮޅުވުން ފިޔަވައި އެހެން ހުރިހާ ކަމެއް ދިޔައީ ރަނގަޅަށް ކަމަށާއި އޭނާގެ ޓީމަށް ބޭނުންވަނީ އެންމެ ދުވަހެއް ކަމަށާއި އެހިސާބުން ދެން ހުރިހާ ކަމެއް ވެސް ދާނީ ރަނގަޅަށް ކަމަށެވެ.


Addu School Kudhinnah ferry aai Bahuge Hidhumai Hiley Dhinumah Ninmmaifi – adduLIVE\nއައްޑޫ ސްކޫލް ކުދިންނަށް ފެރީ އާއި ބަހުގެ ހިދްމަތް ހިލޭ!\nMar 13, 2019, 17:11 ހަސަން ރަޝީދު\nސްކޫލް ކުދިންނަށް ބަހުގެ ހިދުމަތް ހިލޭ ދިނުމަށް މޯލްޑިވްސް ޕޯޓްސް ލިމިޓެޑް (އެމްޕީއެލް) އިން އޮޕަރޭޓު ކުރާ އައްޑޫ ޓްރާންސްޕޯޓު ލިންކުން ނިންމައިފިއެވެ.\nއައްޑޫ ޓްރާންސްޕޯޓު ލިންކުން މިއަދު ވަނީ އެ ކުންފުނީގެ ފަރާތުން ދެމުންގެންދާ އާންމު ފެރީދޯނިތަކާއި އަދި ބަހުގެ ހިދުމަތްތަށް ހިލޭ ލިބޭނެ ފަރާތްތަކެއް ހާމަކޮށްފައެވެ.\nއެގޮތުން ހިލޭ މި ހިދުމަތް ލިބޭނީ ސްކޫލްތަކުގެ ރަސްމީ ޔުނިފޯމާއި އެހެނިހެން ހަރަކާތްތަކުގައި ބޭނުންކުރާ ޔުނިފޯމުގައި ތިބޭ ދަރިވަރުންނަށާއި، ދެ އަހަރުން ދަށުގެ ކުޑަކުދިންނަށާއި، 65 އަހަރުން މަތީ ދޮށީ އުމުރުގެ ރައްޔިތުން އަދި (ދިވެހިރައްޔިތެއްކަން އަންގައިދޭ ކާޑު ދެއްކުމުން) ހާއްސަ އެހީއަށް ބޭނުންވާ ފަރާތްތަކަށެވެ. އެ ފަރާތްތަކަށް މި ހިދުމަތް ލިބޭނީ އެންސްޕާއިން އެ ފަރާތްތަކަށް ދޫކޮށްފައިވާ ކާޑު ދެއްކުމުންނެވެ.\nއައްޑޫ ސްކޫލް ކުދިން ބަހުގައި ދަތުރު ކުރަނީ 300 ރުފިޔާ ދައްކައިގެންނެވެ. އެއީ ފޭދޫ، މަރަދޫ، އަދި މަރަދޫފޭދޫގެ ދަރިވަރުން އައްޑޫ ހައި ސްކޫލަށް ދިއުމަށެވެ. އަދި އެކިއެކި މުނާސަބަތު ތަކުގައި ހުޅުދޫ މީދޫ ސްކޫލް ތަކުގެ ދަރިވަރުން ގުޅިފައިވާ ރަށްތަކަށް ދަނީ ފެރީއަށް އަދި ބަހަށް ފައިސާ ދައްކައިގެންނެވެ.\nއައްޑޫ ޓްރާންސްޕޯޓު ލިންކުން މި ގޮތަށް ނިންމާފައިވަނީ މާލެ އާއި ހުޅުމާލެ ދެމެދު ސްކޫލް ކުދިންނަށް ހިލޭ ދަތުރު ކުރެވޭ ގޮތް ހެދުމުން އެކަމަށް ގިނަ ބައެއްގެ ފާޑުކިއުން އަމާޒުވެފައި ވަނިކޮށެވެ.\nއެފާޑު ކިއުންތަކާއި ގުޅިގެން އެމްޕީއެލްގެ މެނޭޖިން ޑިރެކްޓަރ ޝާހިދު އަލީ (ޝާޑު) ވިދާޅުވީ އެކަން ހައްލުކޮށް އައްޑޫގެ ދަރިވަރުންނާއި އުމުރުން ދުވަސްވީ މީހުން އަދި ހާއްސަ އެހީއަށް ބޭނުންވާ ފަރާތްތަކަށް ހިލޭ ދަތުރު ކުރެވޭނެ އިންތިޒާމް ހަމަޖައްސާ ދެއްވާނެކަމަށެވެ.


Dhuniye Ah Mashooru Coffee Eh Ge Raha HSC In Dhivehinnai Hama Ah Genesdheefi - Vaguthu\n"ބަރ 2000 ކޮފީ" ރާއްޖެއަށް ނެރުމަށް ބޭއްވި އިވެންޓްގެ ތެރެއިން - ވަގުތު އިމޭޖްސް: މުހައްމަދު އަފްޒަލް\nއެޗްއެސްސީ މޯލްޑިވްސްގެ ފަރާތުން ރާއްޖޭގެ ބާޒާރަށް އާ ވައްތަރެއްގެ ކޮފީއެއް ނެރެފިއެވެ.\nއިއްޔެ ހަވީރާއި ރޭ މާލޭގައި ބޭއްވި ސޮފްޓް އޮޕެނިންގގައި ރާއްޖެއަށް ނެރެފައި ވަނީ "ބަރ 2000 ކޮފީ" އެވެ. މަގުމަތީގައި ބޭއްވި ސޮފްޓް އޮޕެނިންގ ރާވާ ހިންގާފައި ވަނީ މާލޭގެ ކޮފީ އާއިލާގެ މެދުގައި މަގްބޫލު ކޮފީ ހައުސްއެއް ކަމަށްވާ "ކޮމްފުޑް" އާއި ގުޅިގެންނެވެ.\nއެޗްއެސްސީ އިން ރާއްޖެ އަށް ތަޢާރަފްކުރި ކޮފީއަކީ ޔޫރަޕްގެ ގައުމެއްކަމަށްވާ ސްލޮވީނީއާގެ އުފެއްދުމެކެވެ.\n"ބަރ 2000 ކޮފީ" ރާއްޖެއަށް ނެރުމަށް ބޭއްވި އިވެންޓްގެ ތެރެއިން - ވަގުތު އިމޭޖްސް: އިބްރާހިމް ޝާބިލް\nއިއްޔެ ބޭއްވި ސޮފްޓް އޮޕެނިންގައި ގިނަ ބަޔަކު ބައިވެރިވިއެވެ. މަޝްހޫރު ފަންނާނުންގެ ހަރަކާތްތަކާއެކު ކުރިއަށްދިޔަ މި އިވެންޓްގައި ކޮފީގެ ރަހަ ބަލާލުމުގެ ފުރުސަތު އިވެންޓް އޮތް ސަރަހައްދަށް ދިޔަ އެންމެންނަށް ލިބިގެން ދިޔައެވެ.\nކޮފީ ރަހަ ބަލަން ދިޔަ މީހުންނަށް ކޮފީގެ ރަހަ ވަރަށް ކަމުދިޔައެވެ. އެތައް ބައެއްގެ އިތުބާރުވެސް އެ ކޮފީއަށް ލިބިގެން ގޮސްފައި ވެއެވެ.\n"ބަރ 2000 ކޮފީ"ގެ ފަސް ވައްތަރެއްގެ ކޮފީ ބްލެންޑާ ހިމެނެއެވެ. މީގެ ތެރޭގައި 100 އިންސައްތަ އެރޭބިކާ ކޮފީ އާއި، އެރެބިކާ އަދި ރޮބަސްޓާ ހިމެނޭ ކޮފީ ބްލެންޑްތައް ހިމެނެއެވެ.\nއެޗްއެސްސީން ވަނީ "ބަރ 2000 ކޮފީ"ގެ ދަޅާއި، ޕެކެޓް ބާޒާރަށް ނެރެފައެވެ.\nތަފާތު ރަހަތައް ހިމެނޭ މި ކޮފީއަކީ ރާއްޖެއިން މިވަގުތު ލިބޭނެ އެންމެ ފެންވަރު ރަނގަޅު ކޮފީކަން ފާހަގަކޮށްލަން ޖެހެއެވެ.\nއެޗްއެސްސީން ބުނީ، އެ ކުންފުނީގެ އަމާޒަކީ ރާއްޖޭގެ ބާޒާރުން އަބަދުވެސް ފަސޭހަކާއެކު މި ބްރޭންޑްގެ ކޮފީ ލިބޭނެ ގޮތް ހެދުން ކަމަށެވެ.\nއިއްޔެ ނެރުނު މި ކޮފީއާއެކު، އެކި ވައްތަރުގެ ކޮފީ މެޝިނާއި، ކޮފީ ގްރައިންޑަރ އާއި މި ނޫނަސް ކޮފީ އާއި ބެހޭ ގިނަ ސާމާނުތައް އެޗްއެސްސީގެ ފިހާރަ އިން ލިބެން ހުންނާނެއެވެ. އަދި އެއްވެސް ދަތިކަމެއް ނެތި ބޭނުންވާ މެޝިންތައް ކަސްޓަމަރުންނަށް ފޯރުކޮށްދިނުމުގެ އިތުރުން، އަވަސް ކަމާއެކު ކަސްޓަމަރ ސާވިސް ކަށަވަރުކޮށްދިނުމަކީ އެޗްއެސްސީގެ އަމާޒު ކަމަށް އެ ކުންފުނިން ބުނެއެވެ.\nއެޗްއެސްސީން ވިއްކާ މި ކޮފީ އާއި މެޝިންތައް ހޯލްސޭލްކޮށް އަދި ރީޓެއިލްކޮށް ގަންނަން ބޭނުންވާ ފަރާތްތަކުން 7342000 އަށް ގުޅައިގެން ނުވަތަ އީމެއިލް މެދުވެރިކޮށް، [email protected] ނޫނީ އެ ކުންފުނީގެ ވެބްސައިޓް www.hscmaldives.com މެދުވެރިކޮށް ގަނެލުމުގެ ފުރުސަތު ލިބޭނެއެވެ.\nއެޗްއެސްސީ ޔޫރޯގެ އާ ޝޯރޫމް މަޖީދީ މަގުގައި\nގިނަ ބައެއްގެ އިތުބާރު ހޯދާފައިވާ ޓެނޭރާ ޑައިޕާސް އިން ހާއްސަ ޕްރޮމޯޝަނެއް\nބާ 2000 ކޮފީގެ ރަހަ ބަލާލަން ދާންވީ އައްޑޫ ސިޓީ ސުވަދައިވް ކެފޭއަށް


Vazeefaage Furusathu - Masakkathu (Hulhudhoo Avashu Office)\n20 މޭއި 2021 1 month ago\nވަގުތީ (31 ޑިސެންބަރ 2021 ގެ ނިޔަލަށް)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 ޖޫން 01 ވާ އަންގާރަ ދުވަހުގެ 14:00 ކުރިން، ހުޅުދޫ އަވަށު އޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2021 ޖޫން 06 އާއި 2021 ޖޫން 14 އާ ދެމެދު، ހުޅުދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6894728 ނަންބަރު ފޯނާއެވެ.\nޕަބްލިޝް ކުރި ތާރީޚް: 20-05-2021


1973 Vana Aharu Steve Jobs Liyunu Vazeefaa Ah Edhey Form Neelamah - Vaguthu\n1973 ވަނަ އަހަރު ސްޓީވް ޖޮބްސް ލިޔުނު ވަޒީފާއަށް އެދޭ ފޯމު ނީލަމަށް\nއެޕަލްގެ ކޯ-ފައުންޑަރ ސްޓީވް ޖޮބްސް 1973 ވަނަ އަހަރު އަތުން ލިޔެފައިވާ ވަޒީފާއަށް އެދޭ ފޯމު ނީލަމަށްލުމަށް ނިންމައިފިއެވެ.\nމި ފޯމު ވަނީ 2018 ވަނަ އަހަރު ވެސް ނީލަމަށްލައި 175،000 ޑޮލަރު ލިބިފައެވެ.\n2018 ވަނަ އަހަރު މި ބިޑް ކާމިޔާބު ކޮށްފައިވަނީ އިނގިރޭސި ވިލާތުގެ އިންޓަނެޓް ވިޔަފާރިކުރާ މީހެކެވެ. އަދި އޭނާ އަކީ ކާކުކަން ހާމަކުރަން ބޭނުމެއް ނުވެއެވެ.\nމި އެޕްލިކޭޝަންގައި ސްޓީވް އޭނާގެ އެންމެ ފާހަގަ ކޮށްލެވޭ ކަމެއްގެ ގޮތުގައި ލިޔެފައިވަނީ އިގިރޭސީގެ ލިޓްރެޗަރއެވެ. އަދި އޭނާގެ އެޑްރެހެއްގެ ގޮތުގައި ލިޔެފައިވަނީ ރީޑް ކޮލެޖުއެވެ. މިއީ ހަމަސް ދުވަސް ވަންދެން ސްޓީވް ކިޔަވަން ދިޔަ ކޮލެޖެކެވެ.\nސްޓީވްގެ މި ފޯމުގައި އޭނާގެ ހުނަރެއްގެ ގޮތުގައި ލިޔެފައިވަނީ ކޮމްޕިޔުޓަރާއި ކަލްކިޔުލޭޓަރ ބޭނުން ކުރުމުގެ ހުނަރު ކަމަށާއި އަދި ޑިޒައިން ކުރުމާއި ޓެކްނޮލޮޖީ ހިމަނާފައިވަނީ ހާއްސަ ހުނަރުގެ ގޮތުގައެވެ. އިލޮކްޓްރޯނިކްއާއި ޑިޖިޓަލް އަދި ޑިޒައިނިންގއާއި ޓެކް ފާހަގަ ކޮށްފައިވެއެވެ.\nސްޓީވް ޖޮބްސް އަތުން ލިޔެފައިވާ ވަޒީފާއަށް އެދޭ މި ފޯމު މި ފަހަރު ނީލަން ކިޔުން އޮތީ މި ފެބްރުއަރީ މަހުގެ 24 ން ފެށިގެން އަންނަ މާރިޗު މަހުގެ 24 އަށެވެ. މި ނީލަން ކުރިއަށް ދާނީ ޗާޓަރ ފީލްޑްސް ވެބްސައިޓުގައެވެ.\nމި ފޯމަކީ ސްޓީވް ރީޑް ކޮލެޖު ދޫކޮށްލުމަށްފަހު ވަޒީފާއެއް ހޯދުމަށް ލިޔެވުނު ފޯމެވެ. މީގެ އެއް އަހަރު ފަހުން އަޓާރީގައި ޓެކްނީޝަނެއްގެ ގޮތުގައި ސްޓީވް ވޮޒްނިއަކްއާއި އެކު މަސައްކަތް ކޮށްފައިވެއެވެ. އަދި އެޕަލް ކުންފުނި ތަޢާރަފް ކުރެވިފައިވަނީ 1976 ވަނަ އަހަރުއެވެ.\nސްޓީވް ޖޮބްސްގެ ދަރިފުޅު މޮޑެލް ކުރަނީ!\nސްޓީވް ޖޮބްސްގެ ފޯމެއް ބޮޑު އަގެއްގައި ނީލަން ކިޔަނީ\nއެޕަލް ކުންފުނި އުފެއްދި ސުޓީވް ޖޮބްއަކީވެސް ސީރިޔާ މީހެއް


Tertiary hospitaltah: sto ge muhinmu dhaureh\nއެސްޓީއޯއިން ބޭއްވި ނޫސްވެރިންގެ ބައްދަލުވުމެއްގައި އެ ކުންފުނީގެ އެމްޑީ ހުސެއިން އަމަރު -- ފޮޓޯ: އަވަސް\nސަރުކާރުން ބުނެފައިވާ ގޮތުގައި މި އަހަރު ނިމުމުގެ ކުރިން ރާއްޖޭގެ ފަސް ހޮސްޕިޓަލެއް ޓާޝަރީ ފެންވަރަށް ތަރައްގީކޮށް ނިމޭނެ އެވެ. އެ މަޝްރޫއުގެ މަސައްކަތް ކޮވިޑް-19 އާ ގުޅިގެން "މަޑުޖެހުމެއް" އައި ނަމަވެސް ކުރިއަށް ބަދެ އެވެ. މި ހޮސްޕިޓަލްތަކަށް ބޭނުންވާނެ ވަސީލަތްތައް ގެނެސް މިހާރު ވަނީ އިންސްޓޯލް ކުރަން ފަށާފަ އެވެ. މި މަސައްކަތް ކޮށްފައިވަނީ ސަރުކާރު އެންމެ ބޮޑު ކުންފުނި އެސްޓީއޯ އިންނެވެ. މި މަޝްރޫއުގެ ދަށުން ފެންވަރު މަތި ކުރާ ހަތަރު ހޮސްޕިޓަލް މަޝްރޫއުގައި އެސްޓީއޯ އިން ދަނީ މުހިންމު ރޯލެއް ކުޅެމުންނެވެ.\nއެސްޓީއޯ އިން ދަނީ ހދ. ކުޅުދުއްފުއްޓާއި ލ. ގަން އަދި ގއ. ތިނަދޫ އާއި ރ. އުނގޫފާރު ހޮސްޕިޓަލު ޓާޝަރީ ފެންވަރަށް ބަދަލު ކުރުމުގެ މަސައްކަތް ކުރަމުންނެވެ.\nއެސްޓީއޯގެ މެޑިކަލްސްގެ ސީނިއަ ޖެނެރަލް މެނޭޖަރު އަހުމަދު ޝިފާން ވިދާޅުވި ގޮތުގައި އެ ކުންފުނިން ކުރާ މަސައްކަތުގެ 80 ޕަސެންޓް ނިމިފައިވާ ކަމަށެވެ.\nމި އަހަރު މަޝްރޫއު ނިމޭނެ\nއެސްޓީއޯއިން ލ. މާމެންދޫގައި ހުޅުވި ބޭސް ފިހާރައިން މީހަކު ބޭސް ގަންނަނީ.-- ފޮޓޯ: އެސްޓީއޯ\n"އެމްއޯޓީ [މިނިސްޓްރީ އޮފް ހެލްތް] ގެ ލަފާގެ މަތިން އިންސްޓޯލް ކުރަމުން މިދަނީ އިކްއިޕްމަންޓްތައް. އެ ސާމާނު ގެނެވިފައިވާއިރު، ބައެއް އެއްޗިއްސަކީ އުފެއްދި ކުންފުނީގެ ބޭފުޅުން ތިބެގެން ނޫނީ ނުރޭވޭނެ އެއްޗިިހި. އެ ތަކެތި ރޭވުމުގެ މަސައްކަތް ކުރިއަށް ގެންދަނީ ވީޑީއޯ ކޮންފަރެންސިން ހަދައިގެން،" ޝިފާން ވިދާޅުވި އެވެ.\nއޭނާ ވިދާޅުވީ މީގެ އިތުރުން ބާކީ އިންސްޓޯލް ނުކޮށް ހުރީ އެމްއާރު އައި މެޝިން އާއި ސީޓީ ސްކޭން ފަދަ އިކްއިޕްމަންޓް އިންސްޓޯލް ކުރުން ކަމަށެވެ.\n"ދެބައި އެއްކޮށް ކުރި އަށް ދަނީ. މެޝިން ބަހައްޓާނެ ވަސީލަތްތައް ހެދުމުގެ މަސައްކަތް ކުރިއަށްދޭ. އެމްއާރުއައި އާއި ސީޓީ މެޝިން ފަދަ ވަސީލަތްތައް އިންސްޓޯލް ކުރެވޭނީ މެޝިން އުފެއްދި ކުންފުނީގެ ބޭފުޅުން އައިސްގެން. މިހާރު ކޮވިޑް-19 ގެ ސަބަބުން ބޯޑަރުތައް ބަންދު ވެފައި އޮތީ ލަސްވެގެން ދަނީ. ނަމަވެސް ހުޅުވެމުންދާ ވަރަކަށް އެކަން ކުރިއަށްދާނެ، އަޅުގަނޑުމެން ތައްޔާރު ވަމުން މިދަނީ ހުޅުވެން ވާއިރަށް މެޝިން ބަހައްޓާ އިމާރާތް ފުރިހަމަކޮށްފަ ބަހައްޓަން،" ޝިފާން ވިދާޅުވި އެވެ.\nރައްޔިތުން މަޖިލީހުގައި ބުދަ ދުވަހު ވާހަކަ ދައްކަވަމުން ހެލްތް މިނިސްޓަރު އަބްދުﷲ އަމީން ވިދާޅުވީ އަތޮޅު ތެރޭގައި ސިއްހީ ހިދުމަތް ފުޅާ ކުރަން ކުރަމުން ގެންދާ މަސައްކަތަކުގެ ތެރެއިން ގިނަ މަސައްކަތް ތަކެއް މިދިޔަ އަހަރު ވަނީ ކުރެވިފައި ކަމަށާ މި މެޝިނަރީ އާއި އިކްއިޕްމަންޓުގެ 90 ޕަސެންޓް ގެނެވި މުވައްޒަފުން ތަމްރީން ކުރެފައިވާ ކަމަށެވެ.\n"އެ ތަންތަނަށް އުމްރާނީ ގޮތުން ގެންނަން ޖެހޭ ބަދަލުތައް މިދިޔަ އަހަރު ފެށިފައިވަނީ. އުންމީދު ކުރީ 2020 [މި އަހަރު] ގެ މެދަކާ ޖެހެންވާއިރަށް އެ މަސައްކަތް ނިމޭނެ ކަމަށް. ނަމަވެސް މި އަހަރު ނިމުނުގެ ކުރިން ހިދުމަތްތައް ގާއިމް ކުރެވިގެން ދާނެ،" އަމީން ވިދާޅުވި އެވެ.\nސަރުކާރު ބަޖެޓުން ހަރަދުކޮށްގެން ތަރައްގީ ކުރާ މި މަޝްރޫއުގެ ދަށުން އައްޑޫ އާއި ހއ. ކުޅުދުއްފުއްޓާއި ލ. ގަން އަދި ގއ. ތިނަދޫ އާއި ރ. އުނގޫފާރު ހޮސްޕިޓަލު ޓާޝަރީ ފެންވަރަކަށް ބަދަލު ކުރާނެ އެވެ. މަޝްރޫއު ނިމިގެން ދާއިރަށް މާލެ އިން ލިބޭ ހުރިހާ ހިދުމަތް ތަކެއް މި ރަށްރަށުން ލިބެން ހުންނާނެ އެވެ.\nމިހާރު ރަށްރަށުގައި ތިބި މީހުންނަށް ކުރިމަތިވެފައިވާ އެންމެ ބޮޑު ދަށްޗަކީ ބޭސް ފަރުވާއަށް މާލެ އައުމެވެ. ނަމަވެސް އެމްއާރު އައި މެޝިންގެ ހިދުމަތާއި ސީޓީ ސްކޭންގެ ފަދަ ހިދުމަތްތައް ރަށްރަށުން ލިބެން ފެށުމުން މުޅި ނިޒާމު ބަދަލު ވެގެންދާނެ އެވެ. މި ބަދަލު މި އަހަރު ތެރޭގައި ފެންނަން ފަށާނެ އެވެ.


Ali Waheed massalaige adu ehumeh baavvanee\nއަލީ ވަހީދު މައްސަލާގައި ޖޫން 10 ގައި އަޑުއެހުމެއް ބާއްވަނީ\nކުރީގެ ޓޫރިޒަމް މިނިސްޓަރު އަލީ ވަހީދުގެ އަރިހުގައި ޔޫތު މިނިސްޓްރީގެ ސްޓޭޓް މިނިސްޓަރު އަސްއަދު އަލީ -- ފޮޓޯ: އަވަސް\nކުރީގެ ޓޫރިޒަމް މިނިސްޓަރު އަލީ ވަހީދުގެ މައްޗަށް ދައުލަތުން އުފުލާފައިވާ ދައުވާތަކާ ގުޅިގެން ޝަރީއަތުގެ އަޑުއެހުމެއް ތާވަލް ކޮށްފި އެވެ.\nކްރިމިނަލް ކޯޓުން އެ މައުލޫމާތު އަދި ހާމަކޮށްފައި ނުވި ނަމަވެސް ޕީޖީ އޮފީހުގެ އޮފިޝަލަކު ވިދާޅުވީ އަލީ ވަހީދުގެ މައްޗަށް ކުރާ ދައުވާތަކާ ގުޅިގެން ޖޫން މަހުގެ 10 ވަނަ ދުވަހު އަޑުއެހުމެއް ބާއްވަން ނިންމާ ކޯޓުން އެކަން އަންގާފައިވާ ކަމަށެވެ.\nއަލީ ވަހީދު ރާއްޖެއިން ބޭރަށް ފުރާވަޑައިގެންނެވި މައްސަލައާއި ގުޅިގެން ސުޕްރީމް ކޯޓާއި ހައިކޯޓުގެ ނިންމުމެއްގައި ދައުވާ ލިބޭ މީހާގެ ޣައިރު ހާޒިރުގައި ޖިނާއީ މައްސަލަތައް ކުރިއަށް ނުގެންދެވޭނެ ކަމަށް ވަނީ ކަނޑައަޅާފަ އެވެ.\nއެ ނިންމުމާ ގުޅިގެން ޖޫން މަހުގެ 10 ވަނަ ދުވަހު ބާއްވާ އަޑުއެހުމަކީ އަލީ ވަހީދުގެ މައްޗަށް އުފުލާފައިވާ ދައުވާތަކާ ގުޅިގެން ބާއްވާ އަޑުއެހުމަކަށްވީ ނަމަވެސް އެ ދުވަހުގެ އަޑުއެހުމުގައި ކުރިއަށް ގެންދާނީ ޕީޖީ އޮފީހުން އެދިފައިވާ ބައެއް ކަންކަމުގައި ގޮތް ނިންމުމުގެ ކަންތައްތަކެއް ކަމަށް ބެލެވޭ ކަމަށް ޕީޖީ އޮފީހުގެ އޮފިޝަލް ވިދާޅުވެފައިވެ އެވެ.\nއަލީ ވަހީދަށް ދައުވާކޮށް އޭނާގެ ޕާސްޕޯޓް ހިފަހައްޓާފައި ވަނިކޮށް ޕާސްޕޯޓް ދޫކުރަން ކޯޓުން އަމުރުކުރުމުން ބޭސް ފަރުވާއަށް ކަމަށް ވިދާޅުވެ އަލީ ވަހީދު ވަނީ ތުރުކީ އަށް ވަޑައިގެންފަ އެވެ. އަލީ ވަހީދުގެ ޕާސްޕޯޓް ހިފަހައްޓާ ފުރަން މަނާކުރަން ކްރިމިނަލް ކޯޓުން ކުރިން ނެރެފައި އޮތް އަމުރެއް ފަހުން އެ ކޯޓުން ބާތިލުކުރީ އޭނާގެ ސިއްހީ ހާލަތާއި ގުޅޭގޮތުން ހުށަހެޅުއްވި ލިޔުންތަކެއްގެ މައްޗަށް ބިނާ ކޮށްފަ އެވެ.\nއެ އަމުރުގައި ބުނެފައިވަނީ އަލީ ވަހީދު ރާއްޖެއިން ބޭރަށް ވަޑައިގަންނަވަން ޖެހޭކަން ކަށަވަރު ކުރުމުގެ ގޮތުން ޑރ. ޔޫސުފް ޝާން ކޯޓަށް ހާޒިރުުކޮށް އޭނާގެ ވާހަކަތައް އަޑު އަހާފައިވާ ކަަމަށެވެ. އަދި އަލީ ވަހީދު ރާއްޖެއިން ބޭރަށް ވަޑައިގަތުމަށް ދައުލަތުން އިއުތިރާޒު ކޮށްފައި ނުވާ ކަމަށްވެސް އަމުރުގައިވެ އެވެ.\nއަލީ ވަހީދު ރާއްޖެއިން ބޭރަށް ވަޑައިގަތުމަށްފަހު އެނބުރި ވަޑައިނުގެންފާނެތީވެ އޭނާ ފުރަން ކޯޓުން ހުއްދަ ދިނީ އަލީ ވަހީދަށް ޖާމިނުވާނެ ފަރާތެއްގެ ނަން ކޯޓަށް ހުށަހެޅުމުން އެއްބަސްވުމެއް ހެދުމަށްފަހު އެވެ. ކްރިމިނަލް ކޯޓުގެ ގާޒީ ހަސަން ސައީދު ނެރުއްވި އަމުރުގައިވާ ގޮތުން އަލީ ވަހީދުގެ މައްސަލައަށް ޖާމިނުވެފައިވަނީ އޭނާގެ ގާތް އެކުވެރިއެއް ކަމަށްވާ ޔޫތު މިނިސްޓްރީގެ ސްޓޭޓް މިނިސްޓަރު އަސްއަދު އަލީ (އަޑުބަރޭ) އެވެ. ޖާމިނުވާ ފަރާތަކީ އަސްލު މައްސަލަ ރައްދުވާ ފަރާތް ޝަރީއަތަށް ހާޒިރު ނުވެ ފިލައިފިނަމަ އަދަބު ލިބޭނެ ފަރާތެކެވެ.\nއެހެންވެ ދައުލަތުން ވަނީ އަލީ ވަހީދު ފިލާފައިވާ ކަމަށް ބަލައި ޖާމިނުވުމަށް ހަދާފައިވާ އެއްބަސްވުމާ އަސްއަދު ޚިލާފުވެފައިވާ ކަމަށް ފެންނާތީ އެކަމުގެ އަދަބެއްގެ ގޮތުގައި އަސްއަދުގެ މައްޗަށް އަހަރު ދުވަހުގެ ޖަލު ހުކުމެއް ކަނޑައަޅައިދިނުމަށް އެދިފަ އެވެ.\nމިކަމާ ގުޅޭ ދެ ސިޓީއެއް ދައުލަތް ތަމްސީލް ކުރާ ޕީޖީ އޮފީހުން ކްރިމިނަލް ކޯޓަށް ފޮނުވި ނަމަވެސް އެ ދެ ސިޓީ އަށް ކޯޓުން ޖަވާބު ދީފައި ނުވާ ކަމަށް ޕީޖީ އޮފީހުގެ އޮފިޝަލް ވަނީ މައުލޫމާތު ދެއްވާފަ އެވެ. ނަމަވެސް އަލީ ވަހީދުގެ މައްސަލާގައި ޖޫން މަހުގެ 10 ވަނަ ދުވަހު އަޑުއެހުމެއް ބާއްވާނެ ކަމަށް އަންގާފައިވާތީ އެ ދުވަހުގެ އަޑުއެހުމުގައި ކޯޓުން އަސްއަދަށް ފިޔަވަޅު އެޅުމާ މެދު ގޮތެއް ނިންމާނެ ކަމަށް ދައުލަތުން ދެކެ އެވެ. ޖާމިނު އެއްބަސްވުމާއި އަސްއަދު ހިލާފުވުމަކީ ކޯޓްގެ ހުރުމަތް ކެނޑުމުގެ އަމަލެއް ކަމަށްވެސް ދައުލަތުން ގަބޫލުކުރެ އެވެ.\nއަލީ ވަހީދުގެ ޕާސްޕޯޓް ހިފަހައްޓަން ނެރެފައި އޮތް އަމުރު ބާތިލުކުރި މައްސަލައާ ގުޅިގެން އެ އަމުރު ނެރުއްވި ކްރިމިނަލް ކޯޓްގެ ގާޒީ ހަސަން ސައީދުގެ މައްސަލަ ޖުޑީޝަލް ސާވިސް ކޮމިޝަން (ޖޭއެސްސީ) މިހާރު ދަނީ ބަލަމުންނެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް އަލީ ވަހީދު + ޕޮލިޓިކްސް\nއަލީ ވަހީދުގެ ޝަރީއަތް ހޯމަ ދުވަހު ބާއްވަނީ


އަލްމާޝް – 1 | Esfiya - Dhivehi Vaahaka Site\n“ފަޒްނާ….. އަދި ވެސް ނުނިމޭތަ؟…. މިހާރު ކިހާއިރެއް މިވީ… ދެން އޮތީ އެންމެ ގަޑީރެއް… އެއްގަޑީރުތެރެ އެހިސާބަށް ދެވޭނެ ކަމެއް ވެސް ނޭނގެ”… މަނިކް އޭނާގެ އަނބިމީހާ އާއި ވާހަކަ ދައްކަމުން އައިސް ބަދިގެއަށް ވަނެވެ.\n“ނޫނޭ…. މި ނިމުނީ… ހިނގާ ދަމާ….” ކާ އެއްޗެހި ތަކުގެ މަތިޖަހަމުން ފަޒްނާ ވާހަކަ ދެއްކިއެވެ.\n“ދައްތާ … އަޅުގަނޑު ވެސް ނިމިފަ މިހުރީ…” އެވަގުތު ބަދިގެއަށް ވަދެގެން އައި އަފާފް ފެނުމުން ފަޒްނާ ބޮޑަށް ހިނިތުން ވެލިއެވެ. ” އަންޖޫ… ވަރަށް އަވަހަށް ދައްތަމެން އަންނާނަން… ކާ މޭޒުމަތު ރެޑީ ކޮށްލަންވާނެ…އަދި ބުނަން އަލްމާޝް ގެ ކޮޓަރި ހުރީ އޭނާ އެންމެ ބޭނުން ގޮތައް ތޯ އަދި އެއްފަހަރު ޗެކް ކޮށްލައްޗެ”…. އެ ތަނަވަސް ބޮޑު ބަދިގޭގައި ހުރި މޭޒެއް ކައިރީގައި ފަތް ތަކެއް ފިލުވަން ހުރި އަންޖޫ ބޯ ޖަހާލިއެވެ.\nއަލްމާޝް އަކީ އެ ދެމަފިރިންގެ ހުރި ހަމައެކަނި ދަރިފުޅެވެ. ރަށުން ކިޔެވޭނެ އެންމެ މައްޗަށް ކިޔަވާ ދިނުމައް ފަހު މަތީ ތަޢުލީމް ހާސިލް ކުރުމައްޓަކައި އަލްމާޝް މެލޭޝިއާ އަށް ފޮނުވީ އެ ދެމަފިރިންގެ ހިތް މަތީގައި ހިލަ ގަނޑެއް ބާއްވާފައެވެ. މިއަދަކީ ބަރާބަރު7އަހަރު ފަހުން އަލްމާޝް އެނބުރި އޭނާގެ އުފަން މައިންބަފައިން ކައިރިއަށް އަންނަން އޮތް ދުވަހެވެ. އެ ދެމަފިރިން ކެތްތެރިކަމެއް ނެތި އިންތިޒާރު ކުރަމުން އެދަނީ އެ ދަރިފުޅު އެނބުރި އެމީހުންގެ ލޮލައް ފެންނާނެ ވަގުތަކަށެވެ.\nމަނިކު އަކީ މިވަގުތު އައްޑޫސިޓީގެ ހިތަދޫގައި އުޅޭ އެންމެ ނަން ހިނގާ ވިޔަފާރިވެރިޔާއޭ ބުންޏަސް ދޮގަކައް ނުވާނެއެވެ. މަނިކު އަކީ ތަނަވަސް ކަން ދެއްވާފައި ވީ ނަމަވެސް އެކަމާ ބޮޑާ ވެގެން އެ ރަށުގައި ފޮނި ބައިސާ ކަނޑަން ދުވާ މީހެއް ނޫނެވެ. މިއަދު އޭނާގެ ހުރިހާ މުދަލަަކީ އެމީހުންގެ ހުރި ހަމައެކަނި ދަރިފުޅުގެ އެއްޗެއް ކަމަށް ވަނީ ހަދާފައެވެ. އެދަރިފުޅައްޓަކައި ޖާނާ މާލު ވެސް ގުރުބާން ކުރަން ތައްޔާރައް ތިބި ކަހަލައެވެ.\n“ދައްތާ… މާޝް މިހާރު ވަރަށް ތަފާތުވާނެ ދޯ…. އެހާ ދުވަސް ފަހުން ފެންނަ އިރު ކިހިނެއްބާ ހުންނާނީ” ކައިރީގައި ހުރި ފަޒްނާގެ ކޮނޑުގައި އެލި ގަންނަމުން އަފާފް ބުންޏެވެ. ޖަވާބުގައި ފަޒްނާ ވެސް ހީލިއެވެ.\nއާނ…. ތިބުނީ ތެދެއް…އަފޫ, ދައްތައަށް ފޮޓޯ ވެސް ދެއްކީމެއްނު… އޭރުވެސް ކިހާ ޗަބީކޮށް ހުރީ… ދެކޯ ވެސް ފުއްޕާލާފަ” ފަޒްނާ ވެސް އަފާފް އާއި އެއްބައި ވެލުމުގެ ގޮތުން މަނިކުުއަށް ބަލާލާފައި ބުންޏެވެ.\n“އެއީ މީގެ ދެ އަހަރު ކުރީގެ ފޮޓޮއެއް.. މިހާރު ކިހާ ދުވަހެއް މިވީ” މަނިކު ވެސް އެއްޗެއް ބުނެލިއެވެ.\n“ފަޒްނާ…އަހަރެންގެ ދަރިފުޅު ދެކޭ ހިތުން މިހާރު ހުރެވެނީ އެއް ނޫން…މިއަދު އަހަރެންގެ ހުވަފެންތައް ހަގީގަތުގަ ވެސް ކުލަ ވެއްޖެ” މަނިކު ވާހަކަ ދައްކަމުން ދިޔައިރު އަނގައިގެ ތެރޭގައި ނުފެންނަ އެންމެ ދަތެއް ވެސް ނެތެވެ. އެންމެން ވާހަކައިގެ ތެރޭގައި ތިއްބާ ފަޒްނާ ސިއްސައިގެން ދިޔައީ ފަހަތުން އޭނާގެ ގައިގާ މީހަކު ބައްދައިގަތުމުންނެވެ. ހިސާބަކައް ރުޅި އައިއްސާ ފަހަތައް ބަލާލިއިރު ކުރިމަތީގައި ހުރީ އޭނާގެ ދެލޮލުގެ ނޫރު ފަދަ ލޯބިވާ ދަރިފުޅެވެ. މަނިކު ވެސް ސިހިފައި އެނބުރުނުއިރު ކުރިމަތިން އަލްމާޝް ފެނުމުން އުފަލުން ހުރެވުނު ތަން ވެސް ނޭނގުނެވެ. އަލްމާޝް ގައިގާ ބައްދާލީ އޭނާއަށް ވާހަކަ ދައްކާނެ ފުރުސަތެއް ވެސް ނުދީއެވެ. ފަޒްނާވެސް އަލްމާޝް ގައިގާ ބައްދައިގެން ހުރިއިރު އެ ދެލޮލުން ކަރުނަ ވެސް އާދޭއެވެ. ކައިރީގައި ހުރި އަފާފް ހުރީ އަލްމާޝް ފެނިފަ ބަހެއް ބުނަންވެސް ނޭނގިފައެެވެ. ދެލޯ ބޮޑު ކޮށްގެން އޭނާގެ އެންމެ އެކުވެރި ރަހްމަތްތެރިޔާ އަށް ބަލަހައްޓައިގެންނެވެ. އަފާފް ނުވިސްނާ ހުއްޓާ އަލްމާޝް އަފާފް ގައިގާ ވެސް ބައްދާލިއެވެ.. އެވަގުތު އަފާފް ފަހަތައް އަރިވެސް އަޅާލިއެވެ.\n“ނުފެންންތާ7އަހަރުވީ… ހާދަ ތަފާތޭ…ވެރީ ވެރީ ބިއުޓިފުލް…އެން ކޮންކަހަލަ ހެދުމެއްތަ ލާފަ ތިހުރީ” އަފާފް ބަލާލީ އަލްމާޝްގެ ހެދުމަށެވެ.. ކަޅު ކުލައިގެ އަބާޔާ ހެދުމުގައި އަލްމާޝް ވަރަށް ވެސް ފުރިހަމައެވެ. ކަޅުކުލައިގެ ޝޯލް ތެރެއިން އެ ދޮން މޫނު ފެންނަ އިރު ފެންނަ ކޮންމެ މީހަކައް ހިތްހަމަޖެހުން ލިބިގެންދާނެއެވެ.\n“އަފޫ އަށް މިހެދުން ހަޑިވީތަ… އެކަމު ކިހާ ރީތި ހެދުމެއް މީ…” އަލްމާޝް ހެދުމައް ބަލާލަމުން ކުޑަކޮށް ފަހަތައް ޖެހިލިއެވެ.\n“ނޫން.. އަސްލު މިހާރު މާޝް މާ ރީތި ތިކަހަލަ ހެދުމުގަ…ހީވަނީ އަރަބިއަން ކުއްޖެއްހެން… ހިތުން ރުހުމުގަތަ ސްޓައިލް ބަދަލުކޮށްލީ… އެފްބީ އިން ދިމާވީމަ ބުނާނެ މިކަހަލަ ހެދުން ވަރަށް ފޫއްސޭ…މިހާރު މަންޖެއަށް ކިހިނެއް މިވީ” އަލްމާޝް ގެ ދަތްދޮޅިގައި ހިފާ އުފުލާލަމުން އަފާފް ބުންޏެވެ.\n“މީ މަގޭ ސްޓައިލް އެއް ނޫން.. އެކަމު ދެން މުޅިންވެސް ލާނީ މިކަހަލަ ހެދުން…މީ މާން އަށް އެންމެ ކަމުދާ ސްޓައިލް” ވިސްނާނުލާ އަލްމާޝް އަށް ބުނެވުނު އެއްޗަކުން ކައިރީގައި ހުރި މަނިކު އާއި ފަޒްނާ އެކަކު އަނެކަކު މޫނައް ބަލާލިއެވެ.\n“ކީކޭ ދަރިފުޅާ…. މާނެކޭ…ކޮން މާނެއް”\n“ނޫން ބައްޕާ..މާނު އެއީ އެކޮޅުގަ އުޅުނު ދީންވެރިއެއް” އަފާފްގެ މޫނައް އަލްމާޝް ބަލާލިއިރު އެމޫނު މަތިން ކަންބޮޑުވުން ފެންނަން ހުއްޓެވެ.އެންމެން އެކުގައި ކާރައް އެރިއިރު ވެސް އެ މޫނު މަތިން ކަންބޮޑުވުން ފާޅުވާން ހުރިކަން އަފާފް ފާހަގަކުރިއެވެ. ކާރު ގޮސް ހަވެލީޝާމް ގެއަށް މަޑޮކޮށްލުމާއެކު އެންމެ ފުރަތަމަވެސް ކާރުން ފެބީ އަލްމާޝް އެވެ. ތިން ބުރިއަށް ހިއްލާލެވިފައިވާ ބޮޑު ގެ ފެނުމުން އަލްމާޝް އަނގަމަތީގައި އަތް އަޅާލިއެވެ.\n“މާޝް ކޮއްކޮ…” އަލްމާޝް ފެނުމުން އަންޖޫއަށް ދުރުގައި ނުހުރެވުނެވެ.\n“މިހާރު ވަރަށް ލޯބި” އަލްމާޝްގެ ދެ ކޮލުގައި އަންޖޫ ހިފާލިއެވެ. އެވަގުތު މަޑުމަޑުން އަލްމާޝް ހީލި އަޑު އިވުނެވެ.\n“މިހާރު ހާދަ ދިވެހި ފަރިތައޭ އަންޖޫ…. ދޯ މަންމާ” އަލްމާޝް ފަޒްނާ ކައިރިން އަހާލިއެވެ.\n“އާން…. މިހާރު މާޝް ކޮއްކޮއަށް ވުރެ ފަރިތަވާނެ”.. ފަޒްނާ އާއި މަނިކު ކައިރީގައި އަންޖޫ ދިރިއުޅެމުން އަންނަތާ 20އަހަރު ވެފައިވާތި އަންޖޫ އަލްމާޝް ދެކެނީ އެއްބނޑު އެއްބަފާ ކޮއްކޮއެއް ގޮތަށެވެ. އަލްމާޝް ގެ ކޮނޑަށް އަތް ލައިގެން މަނިކު ގޭޓުން އެތެރެ ވުމާއެކު އަފާފް ފަހުން ދިމާވާނެ ކަމަށް ބުނެ ގެއަށް ދިޔައެވެ.\nވަގުތަކި ރޭގަނޑުގެ ކެއުމަށް އިންސާފު ކުރެވެމުން ދިޔަ ވަގުތެވެ. އަލްމާޝް ގެ އިންތިޒާރުގައި މަނިކު އަށް ކާން ނުފެށި އިިނެވެ. އަލްމާޝް ނާންނަނިސް އެތަނުން ބޯފެން ފޮދެއްވެސް މަނިކުގެ ކަރުން އެތެރެއަށް ނުލާނެކަން އެނގޭތީވެ ފަޒްނާ އަންޖޫއަށް ގޮވާފައި އަލްމާޝް ކޮބާތޯ ބަލާލަން ފޮނުވިއެވެ.\nސީލިންގް ގައިވާ ފަންކާއަށް ކަޅި ހުއްޓާލައިގެން ވިސްނުމެއްގެ ތެރެއަށް ގެއްލިފައި އޮތް އަލްމާޝް ސިއްސައިގެން ދިޔައީ ކައިރީއި އޮތް ފޯނުގެ ރިންގްގެ އަޑަށެވެ. އެވަގުތު އޭނާގެ ތުންފަތައް ހިނިތުންވުމެއް ވެރިވެގެން ދިޔައީ ފޯނައް އަރާފައިވާ ނަން ފެނުމުންނެވެ. އެ ކޯލައް އޭނާ އިންތިޒާރުކުރަމުން ދާތާ ކިހާ އިރެއްވެއްޖެ ހެއްޔެވެ.\nހޭއި ޝޯނާ…. މައި ލަވް…މިސް ޔޫ ސޯ މަޗް”\n“މިސް ޔޫ ޓޫ މާން….. އައި ލަވް ޔޫ….”….. ނިމާން ޝާކީ އިބްރާހީމް އަކީ މެލޭޝިއާ މަންމައަކާއި ފަލަސްތީނު ބައްޕަ އެއްގެ ހުރި ދެކުދިން ތެރެއިން އެންމެ ދޮށީ ފިރިހެން ކުއްޖާއެވެ. ނިމާން ގެ މަންމަ އާއި އިނދެގެން ނިމާން ގެ ބައްޕަ މެލޭޝިއާގައި ދިރިއުޅެމުން އަންނަތާ 22 އަހަރު ވެއްޖެއެވެ. މުސްކުޅި ބަލީގައި ނިމާން ގެ ބައްޕަ މި ދުނިޔެ ދޫކުރިތާ އަދި މިވީ އެންމެ ހަފްތާއެކެވެ. ނިމާން ގެ އަޑު ޖެހުމުން ލިބުނު ހިތްހަމަޖެހުމުގައި އަލްމާޝް ފޯނުން ވާހަކަދައްކަމުން ދިޔައިރު އެ ކޮޓަރީގެ ދޮރު ތަޅުނުލެވޭކަން ވެސް ހަނދާނެއް ނެތެވެ. އަލްމާޝް އަށް ނޭނގުނީ އޭނާ ދެއްކި ހުރިހާ ވާހަކައެއް އަޑު އިވޭ ހިސާބުގައި އަންޖޫ ހުރިކަމެވެ.\n“މާޝް ކޮއްކޯ…. ކާން އަންނާށޯ” އަންޖޫ ވާހަކަދެއްކީ އެއްވެސް އެއްޗެއް އަޑުނީވޭ ކަމަށް ހަދައިގެން ހުރެއެވެ. ފޯނު ބާއްވާފައި ކޮޓަރިން ނިކުތް އަލްމާޝްގެ ތުންފަތް މަތީގައިވާ ހިނިިތުންވުން ނުފިލާ ހުރީ ނިމާން ދިން އުފާވެރި ހަބަރަކުންނެވެ. ނިމާން އަކީ ހިތުގެ ބަލީގެ ހާއްސަ ޑޮކްޓަރަކައް ވުމުން އޭނާގެ ވަޒީފާ ދިވެހިރާއްޖެއަށް ބަދަލުކޮށްފައިވާ ކަމަށާއި ކުރިއަށް މިއޮތް ހަފްތާއެއްހާ ދުވަސް ތެރޭގައި ނިމާން ހުންނާނީ އަލްމާޝް ކައިރީގައި ބުނުމުންނެވެ. އަލްމާޝް އިނގިރޭސި ބަހުން ނިމާން އާއި ދެއްކި ވާހަކަތައް އަންޖޫއަށް އެނގުނަސް އެވާހަކަތައް އެއްވެސް މީހަކައް ނާންގަން ނިންމީ އަލްމާޝް ދެކެ އަންޖޫ ވާ ލޯތްބެއްގެ ބޮޑު ކަމުންނެވެ.\nއަލްމާޝް ގޮސް ކާން އިށީނުމާއެކު ފަޒްނާ ދެ ބަފައިންނައް ކާން ތަށިތައް ކައިރިކޮށްލަދިނެވެ.\n“ދަރިފުޅާ.. މަންމަ އާއި ބައްޕަ ވިސްނައިފިން ބައްޕަ މިކޮޅުގައި މި ހިންގާ ވިޔަފާރި އެއްކޮށް މާލެ ބަދަލުކުރަން. ކުރިން ނުދިޔައީ މަންމަ މިތާ އެކަނިން އުޅޭތީވެ. މިހާރު ދަރިފުޅު ހުރުމުން މަންމަ އެކަނި ނުވާނެ ދޯ” މަނިކު އާފަލު ފޮއްޗެއް އަނގައަށް ލަމުން ވާހަކަދެއްކިއެވެ.\n“ބައްޕާ… އަޅުގަނޑުގެ އެއްވެސް މައްސަލައެއް ނެތް.. އިރާދަކުރެއްވިއްޔާ ދެން މަންމަ އެކަނި ހުންނާކަައް ނުޖެހޭނެ”… އާފަލް ކޮށާފައި އަޅާފައި ހުރި ތަށި ހުރީ އަލްމާޝް އާއި ތަންކޮޅެއް ދުރުގައި ކަމުން އަތް ދަމާލީ އެތަށިން އާފަލު ފޮއްޗެއް ނެގުމުގެ ބޭނުމުގައެވެ. އެވަގުތު އަލްމާޝް ލާފައި ހުރި މަޑު ފެހި ކުލައިގެ ކުރުތާގެ އަތްކުރި މޭޒުމަތީގައި ހުރި ކާއެއްޗެހިގައި ކޭއްތި ދާނެތީ ފަޒްނާ އަލްމާޝް ގެ އަތުގައި ހިފާލާފައި އަތްކުރި އޮޅާލިއެވެ. އަލްމާޝް ގެ އަތުގައި އަޅާފައި އޮތް ރަންކުލައިގެ ވަރުގަދަ އުޅާގަނޑެއް ފަޒްނާގެ ލޮލުގައި އަޅައިގަތީ އެވަގުތުއެވެ.\n“ދަރިފުޅާ…. މީ ހާދަ ވަރުގަދަ އުޅާ ގަނޑެއް…. ރަން ދޯ މީ…. ކުރިން ދަރިފުޅު މިކަހަލަ އެެއްޗެހި އަޅަން ދެކޮޅު ހަދާތީ މަންމަ އަޅާނުލަނީ… މިހާރުވެސް މަންމާ އަލަމާރިގައި އޮންނާނެ ދަރިފުޅުގެ ތަނޑިގަނޑު” ފަޒްނާ މިހެން ބުނުމާއެކު އަލްމާޝް ގެ މޫނުމަތީގައިވާ ހިނިތުންވުން ފިލައިގެން ދިޔައެވެ. މުޅި މީހާ ދާހިއްލާ ފޯވެ ބޮލުގައި ރިއްސަން ވެސް ފެށިއެވެ. މިވަގުތު އަލްމާޝްގެ މޫނައް ބަލާލި ކޮންމެ މީހަކައް ވެސް ކަންތައް ގަނޑެއް އަލްމާޝް ސިއްރު ކުރަމުންދާނެކަން ޔަގީން ވާނެއެވެ. ދުރުގައި ހުރި އަންޖޫ އަލްމާޝް އަށް ބަލަން ހުރި ގޮތުން އަލްމާޝް ގެ ހިތުގައި ނޭނގޭ ބިރުވެރިކަމެއް އުފެދުނެވެ.\nކޮބާ ދިގު ވާހަކައެއް ގެނެސްދޭން މިފެށުނީ. ލަސްވިކަމަށްޓަކައި މާފަށް އެދެން. 🙂\nVarah Rythi … Awahah Update Kih Dheyne Kamah Heekuran\nThi huri vataj vx igidhaanethaa dhooo\nReethivaane hen heevanee… feshun v reethi… avahah up kurevuneema kiyaahihvvane\nShalhi but dhigu koh genes dhyfiyaa vrh ragalhu\nFeshun salhi unmeedhu kuran dhigukuramungos vaahakaa gaiy bunaa moral saafukoh bunedheynekamah vvv rethinking keep it up\nKurinves genes dhinih dhw me vaahaka ehn site akuh\nV kerigen vaahaka liyaathi. Baraabarah up kuraathi\nAlmash akee boy oragirl and afaaf akee girl oraboy\nAbaya hedhun nulaane dhw boy eh\nNice… Vaakaka day to day ah up nukurevennya story readers baiga hunnanyy…best of luck:)\nVarah reethi wahaka eh mee love the story 🙂\nDhekudhinnaky ves girls…. thnx maahee…. vahaka liyan molhu noonas v liyaa hithun miliyany… roadha mas v ma konme dhuvahaku up nukurevidhaane… engenu girls bizi vaane kan…. ekamu try kuraanan las nukoh genesdheveytho…. ☺☺☺☺☺\nKihine vaane baa emmenves reethi story liyan fashaafa up kureveynee23 hafthaa fahun…noony kudakuda thankolhey lhiyefa….\nHop u wil never do like this..\nKoba next part\nVarah hadi kiyaa hitheh neth\ndhn nukiyabala… myhaku majubooru kuritha kiyan\nހިތްދަތި ދުވަސްތައް 17\nލޯބި July 3, 2021\nއިންތިހާއަށް އާދޭސް 7…\nހިތް އެދުނަސް… (19)\nހިތާމަ އެހެނިހެން ލޯބި November 12, 2018


SunOnline: Miee zuvaan kulhuntherin thajuribaa hoadhan rangalhu furusatheh: India Coach\nމިއީ ޒުވާން ކުޅުންތެރިން ތަޖުރިބާ ހޯދަން ރަނގަޅު ފުރުސަތެއް: އިންޑިއާ ކޯޗް\nނަޖާހު މަސްއޫދު 05 Sep 2018, 12:08\nއިންޑިއާގެ ކޯޗް ސްޓެފަން ކޮންސްޓެންޓީން.\nސާފް ސުޒުކީ ކަޕަކީ އިންޑިއާގެ ޒުވާން ކުޅުންތެރިންނަށް ތަޖުރިބާ ހޯދަން ރަނގަޅު ފުރުސަތެއް ކަމަށް އެ ގައުމުގެ ކޯޗް ސްޓެފަން ކޮންސްޓެންޓީން ބުނެފި އެވެ. އިންޑިއާއިން މި އަހަރުގެ ސާފް ސުޒުކީ ކަޕަށް ނެރެނީ އެގައުމުގެ 23 އަހަރުން ދަށުގެ ގައުމީ ޓީމެވެ.\nމި އަހަރުގެ މުބާރާތުގައި އިންޑިއާ ކުޅޭ ފުރަތަމަ މެޗަށް ސްރީލަންކާއާ ދެކޮޅަށް މިއަދު ނުކުންނަ އިރު، މެޗުތަކުގެ ކުރިން ބާއްވާ ނޫސްވެރިންގެ ބައްދަލުވުމުގައި އިނގިރޭސިވިލާތަށް ނިސްބަތްވާ، ކޮންސްޓަންޓީން ބުނީ އިންޑިއާގެ ޒުވާން ކުޅުންތެރިން ބައިނަލްއަގްވާމީ މެޗުތަކުގެ ކުޅޭތަން ނުފެންނަ ނަމަ އެ ކުޅުންތެރިންގެ ފެންވަރު ނޭނގޭނެ ކަމަށެވެ.\n"ކުޅުންތެރިންނަށް ބައިނަލްއަގްވާމީ މެޗުތަކުގެ ތަޖުރިބާ ނުލިބޭ ނަމަ، އެ މީހުންނަށް ކުރިމަތިވާ ޗެލެންޖުތަކާއި ޕްރެޝަރާއި ކުރިމަތިލާ ގޮތް އަހަރެމެންނަކަށް ނޭނގޭނެ. ޔަގީނުންވެސް މި ކުދިންގެ އަޒުމަކަށް ވާނީ ސީނިއާ ޓީމުގައި ކުޅުން. އެމީހުންނަށް މިފަދަ ފުރުސަތުތައް ނުދޭނަމަ ކިހިނެއް އެމީހުންގެ ފެންވަރު އެނގޭނީ؟" ކޮންސްޓެންޓިީން ބުންޏެވެ.\nލަންކާގެ ކޯޗު ބުނީ ގްރޫޕް ބީ ގައި ހިމެނޭ އިންޑިއާ އާއި ރާއްޖެ އަކީ ވަރުގަދަ ދެ ޓީމު ކަމަށެވެ. ނަމަވެސް މެޗުގެ ނަތީޖާ ނެރެނީ ދަނޑުމަތީގައި ކަން އޭނާ ފާހަގަ ކުރި އެވެ.\nއިންޑިއާގެ ގައުމީ ޓީމުގެ ކޯޗްކަން 2015 ވަނަ އަހަރުން ފަށައިންގެ ކުރަމުން އަންނަނީ ކޮންސްޓަންޓީން އެވެ. އޭނާ ވަނީ ދެހާހުގެ ކުރީ ކޮޅުގައި ވެސް އިންޑިއާގެ ކޯޗުކަންގެ ގޮތުގައި ރަނގަޅު ނަތީޖާ ތަކެއް ނެރެދީފަ އެވެ.\nއެގޮތުން، 2003 ވަނަ އަހަރު އިންޑިއާގައި ބޭއްވި އެފްރޯ-އޭޝިއަން ގޭމްސްގެ ފައިނަލަށް އިންޑިއާ ގެންގޮސްދިނެވެ. އަދި 2015 ވަނަ އަހަރު ސާފް ސުޒުކީ ކަޕުގެ ޗެމްޕިއަން ކަން އިންޑިއާ އިން ހޯދީވެސް އޭނާގެ ކޯޗުކަމުގެ ދަށުންނެވެ.\nމީގެ ކުރިންވެސް އިންޑިއާއިން ވަނީ 23 އަހަރުން ދަށުގެ ގައުމީ ޓީމު ނެރެގެން މުބާރާތް ކާމިޔާބު ކޮށްފަ އެވެ. އެފަހަރު އިންޑިއާ އިން ފައިނަލުގައި ރާއްޖޭގެ މައްޗަށް ކުރި ހޯދީ ޕެނަލްޓީ ޖަހައިގެންނެވެ.\nއެންމެ ފަހުގެ ޗެމްޕިއަން އިންޑިއާ އަކީ މުބާރާތުގެ އެންމެ ކާމިޔާބު ގައުމެވެ. އެ ގައުމު ވަނީ ހަތް ފަހަރު މުބާރާތް ކާމިޔާބުކޮށްފަ އެވެ. ލަންކާއަށް މުބާރާތް ކާމިޔާބު ކުރެވުނީ އެންމެ ފަހަރަކު އެވެ. އެއީ 1995 ވަނަ އަހަރު އެވެ.\nމާޒިޔާގެ ކޯޗުކަމުން މޯހަން ވަކިކޮށްފި\nގައުމީ އަންހެން ފުޓުބޯޅަ ޓީމަށް ސާބިއާގެ ކޯޗެއް\nލެގަސީ ޖޯޒީ ބާލައި ހޮކޭ ފުޓުބޯޅަ ދަނޑާ ދުރަށް


ފަރުބަދަތަކުގެ ވާހަކަ ޤުރުޢާނުގައި.. | ޙެޔޮބަސް\nHome ދިރޭތަކެއްޗާއި ތިމާވެށި ފަރުބަދަތަކުގެ ވާހަކަ ޤުރުޢާނުގައި..\nފަރުބަދަތަކުގެ ވާހަކަ ޤުރުޢާނުގައި..\nހުސައިން ނިޔާޒު / ޅޮހި\nދުނިޔެއާ ދުނިޔޭގައިވާހާ އެއްޗެއް ހެއްދެވީﷲ ގެ ކުޅަދުންވަންތަކަމުގެ ހެކިތަކެއްގެ ގޮތުގައި ކަން ޔަގީނެވެ. ހަމަަ އެހެންމެ ﷲ ގެ ކޮންމެ ހަލްގުކުރެއްވުމެއްގައިވެސް ހިކުމަތްތަކެއްވާނެކަން ޔަގީނެވެ. ފަރުބަދަތައް ކައިރިއަށްގޮސް އެ ބިޔަ ފަރުބަދަތައް ބަލާލުމުން ބުނަން ނޭގޭފަދަ އިހްސާސްތަކެއްކުރެއެވެ. ﷲ ގެ ކުޅަދުންވަންތަކަމުގެ ބޮޑުކަމާއެވެ\nފަރުބަދަތައް ގޮވާ ދުނިޔޭގައި ދަނީ އެތަކެއް ކާރިޡާހިނގަމުންނެވެ. އެތައްހާސް ބަޔަކު މަރުވެ އެތައް ސަހަރެއްވަނީ ފަނާވެފައެވެ. ވިސްނާބަޔަކަށް ހެކިތަކެއް ހުއްޓެވެ. ގަދަފަދަ ފަރުބަތައް ސިކުންތުކޮޅެއްތެރޭގައި ނެތި ފަނާވެދާދިއުމާ މެދު ވިސްނާލަމާތޯއެވެ.\nދުނިޔޭގެ އެންމެ އަޑިންފަށައިގެން އުފެދެމުން އައިސް ބިމުގެ މައްޗައް އެތައް ހާސް މީޓަރެއް އުފުލިފައިވާ ފަރުބަތައް ކުނޑިކުނޑިވެ އަޅިޔައްވެގެންދަނީ މަދެއްކޮށްނޫނެވެ. ފަރުބަދަ ގޮވާ އަޅިޔައްވެ ސަހަރުތައް ފޮރުވިގެންދެއެވެ. މިގޮތުން ދުނިޔޭގައި ކުޑަހިނދުކޮޅެއްގެތެރޭގައި ފަރުބަދަ ގޮވުމުން ފޮރުވިގެން ދިޔަ ރަށަކީ އިޓަލީވިލާތުގެ ޕޮމްޕެއިކިޔާ ރަށެވެ. އެއީ 79 ވަނައަހަރު އެތާހުރި ވެސުވިއަސް ފަރުބަދަ ގޮވުމުގެ ހާދިސާއެވެ.\nފަރުބަދަ ގޮވާއިރު ބިމުގެ އެންމެ އަޑިޔާ ހަމައިންފެށިގެން ގޮވައެވެ. އާންމުކޮށް ވޮލްކެނޯ ނުވަތަ އަލިފާން ފަރުބަދަތައް ގޮވާއިރު ވަރަށް ބޮޑު ވަޅުގަނޑެއް އުފެދެއެވެ. ބައެއް ވަޅުތަކުގެ ފުންކަމުން ރަނގަޅަށް އަޑި ސާފްކޮށް ފެންނަން ނުހުރެއެވެ. 1922 ވަނައަހަރު ވެސްޓް ޖާވާގައި ގޮވާފައިވާ ފަރުބަދަކައިރިއަށް އެ ދާއިރާގެ ތަޖުރިބާކާރު މީހުންނާއި އެކު އަޅުގަނޑު ގޮސް ހޭދަކޮށްލެވުނު ވަގުތު ﷲ ގެ ކުޅާދުންވަންތަކަމާއި ގަދަފަދަވަންތަކަން އިތުރަށް ޔަގީންވިއެވެ. އެ ބޮޑުފަރުބަދަ ގޮވާފައިވާ ވާތާ އެހާ ދުވަސްވީއިރުވެސް މިއަދާހަމަޔަށް ދުންއެރުން ނުހުއްޓެއެވެ. އަދި އެހިސާބުގައި ހެދޭ ގަސްތަކުގައި އާދަޔާ ހިލާފު ކަޅު ދެލިކުލައެއް ހުންނަކަން ފާހަގަކުރެވޭއިރު 2800 މީޓަރ މަތީގައި ފަރުބަދައިގެ ކައިރި ހިސާބެއްގައި ހުންނަ ފެންގަނޑުތަކުގައި ހޫނު އާވިއަރައަރާ ހުންނަމަންޒަރުފެނެއެވެ. ހަމަ އެހެންމެ އެސަރަހައްދުގެ ޖަންގަލީގެ ބައެއް ހިސާބުތައް ބަލާލުމުން ފެނިގެންދިޔައީ ފަރުބަދަ ގޮވުމުގެ ސަބަބުން އަޅިތައްބުރައިގެން ބައެއްގަސްތަކުގެ ބޮޑުބައެއް އަޅިގަނޑުގެ ތެރޭގައި ހުއްޓައެވެ. މި ކޮންމެ ކަމަކުންވެސް ވިސްނާބަޔަކަށް ހެކިތަކެއްވާނެކަންޔަގީނެވެ. ބުނެވޭގޮތުގައި މީވެސް ކުޑަ ސިކުންތުކޮޅެއްގެ ތެރޭގައި ގޮވާފައިވާ ގޮވުމެކެވެ. ﷲ ކަމަކަށް ވާށޭ ވަހީކުރެއްވުމުން ލަސްވުމެއްނެތި އެކަމެއްވެދެއެވެ.\nބިމުގައިވާ ގަދަފަދަ ފަރުބަދަ ތަކުގެ ސަބަބުން ބިން ހަރުއްލައްވާ ގަދަކުރައްވަވާކަމަށް އަދި ބިން ހިފެހެއްޓުމަށްވާ ކަޑަތަކެއް ގޮތުގައި ފަރުބަތައް ސިފަކޮށް ބަޔާންކުރައްވާފައިވާ އާޔަތްތައް ފެންނާން އެބަހުއްޓެވެ.މިގޮތުން ސޫރަތުލް ނަބާގެ 7ވަނަ އާޔަތުގައިވަނީ ” އަދި (ބިން ހިފެހެއްޓުމަށްވާ) ކަޑަތަކެއް ކަމުގައި، ތިމަންރަސްކަލާންގެ ފަރުބަދަތައް ނުލައްވަންހެއްޔެވެ؟” މިފަދައިންނެވެ. އަދި ނަހުލު ސޫރަތުގެ 15 ވަނަ އާޔަތުގެ މާނައަކީ އަދި ތިޔަބައިމީހުންނާއިގެން އެ ބިން، ތެޅިފޮޅިގެންފާނެކަމަށްޓަކައި، ހަރުލައި ހުންނަ ފަރުބަދަތައް، ބިމުގައި އެކަލާންގެ ލެއްވިއެވެ. އަދި ކޯރުތަކާއި މަގުތައް ލެއްވިއެވެ. (އެއީ) ތިޔަބއިމީހުންނަށް މަގު އެންގުމަށްތަކައެވެ. ނިކަން ވިސްނާލަމާތޯއެވެ. އެންމެ ފަރުބަދައެއް ގޮވާ ހަލާކުވާ ވަގުތަކީވެސް ދުނިޔޭގައި އެތައް ޅޮޅުންތަކެއް އަރާ ވަގުތެކެވެ. ބައެއްފަހަރަށް ޖިއޮގުރަފީގޮތުން އުފެދިފައިވާގޮަތަށް ބަދަލުވެސް އާދެއެވެ. އެތައް ބަޔަކު ތެޅިފޮޅި މަރުވެ ގެދޮރު ރޫޅި ސަހަރުތައް ފޮރުވެއެވެ.\nއަޅުގަނޑުމެންނަށް ވަރަށް ސާފުކޮށް 1400 އަހަރުކުރިންވެސް ބިންސާބިތުވެ އޮތުމަށް ފަރުބަތައް ގުޅި ލާމެހިފައިވާކަން ﷲ ގެ އާޔަތްތަކުންފެންނަންއެބަހުއްޓެވެ. ފަރުބަތަކުގެ އުފެދުމާއި ފަރުބަދަތަކުގެ ބޭނުންވެސް މިވަނީ ތަފްސީލްކޮށް ﷲ ގެ ފޮތުގައި ބަޔާންކުރެވިފައެވެ، މިގޮތުން ސޫރަތުލް ބަގަރާގެ 32 ވަނަ އާޔަތާއި ، ސޫރަތުއް ނަބާގެ7ވަނަ އާޔަތް، ނަހުލު ސޫރަތުގެ 15 ވަނަ އާޔަތް، އަލް އަންބިޔާތް ސޫރަތުގެ 31 ވަނައާޔަތް، މުއްޒައްމިލް ސޫރަތުގެ 14 ވަނަ އާޔަތް، ނޫރު ސޫރަތުގެ 43 ވަނަ އާޔަތް، ލުޤުމާން ސޫރަތުގެ 10 ވަނައާޔަތް، ބަގަރާ ސޫރަތުގެ 20 ވަނަ އާޔަތުގައިވެސް ފަރުބަދަތަކާއި ބެހޭގޮތުން އައިސްފައިވެއެވެ. މިފުރިހަމަ އިލްމީ ހަގީގަތް މިއަދުގެ ސައިންސްވެރިންގެ ދިރާސާތަކުގެ ކުރިންވެސް ﷲ ގެ ފޮތުގައި މިވަނީ ސާފްކޮށް ބަޔާންކުރަށްވާފައެވެ\nPrevious articleއިސްލާމީ އެއްބަނޑު އެއްބަފާކަން\nNext articleނަމެއް ނޭނގިފައި\nއެރިނާ އެނިމޭޝަން އިންޓަރނޭޝަނަލް ޕުރޮގުރާމްގެ ދަށުން އެޑްވާންސް ޑިޕްލޮމާ އިން މަލްޓިމީޑިއާ އެނިމޭޝަން ނިންމުމަށްފަހު މަލްޓިމީޑިއާ އާއި ގްރެފިކްސް ޑިޒައިން ބެޗްލާސް 2018 ވަނަ އަހަރު ވަނީ ނިންމާފައެވެ. ސްކޫލް ދައުރުން ފަށައިގެންވެސް ލިޔުންތެރިކަމަށް ޝައުގުވެރިކަން ހުރުމާއި އެކު މަނަދޫ ލައިވް އަދި ލަންދޫ އިންފޯ.ކޮމް, ވަގުތު.އެމްވީ، ގައި ހަބަރާއި އެކި ދާއިރާތަކުގެ ލިޔުންތައް ލިޔެފައިވާނެއެވެ. އަދި ނޯޕްލާސްޓިކް މޯލްޑިވްސްގެ އެއް ފައުންޑާރ އެވެ.\nދިރޭތަކެއްޗާއި ތިމާވެށި May 20, 2012


Greater Male Industrial Zone ge hissaa ge baeh HDC ah dheefi | Mihaaru\nވިޔަފާރި / ގްރޭޓާ މާލެ އިންޑަސްޓްރިއަލް ޒޯން ލިމިޓެޑް\nގްރޭޓާ މާލެ ކުންފުނީގެ ހިއްސާގެ ބައެއް އެޗްޑީސީއަށް ދީފި\nރޭޓާ މާލެ ކުންފުނީގެ މެނޭޖިން ޑިރެކްޓަރުގެ މަގާމުގައި ހުންނެވި އިބްރާހިމް ރަޝީދު (މާމިގިލީ އިބޫ) ނޫސްވެރިންނަށް މައުލޫމާތު ދެނީ--ފޮޓޯ:ނިޝާން އަލީ/ މިހާރު\n10 އޯގަސްޓް 2020 - 16:06\nތިލަފުށި ހިންގަމުން އަންނަ ގްރޭޓާ މާލޭ އިންޑަސްޓްރިއަލް ޒޯން ލިމިޓެޑްގެ ހިއްސާގެ ބައެއް އެޗްޑީސީއަށް ދީފި އެވެ.\nއެކަމަކު ގްރޭޓާ މާލޭ އިންޑަސްޓްރިއަލް ޒޯން ލިމިޓެޑް، އެޗްޑީސީގެ ސަބްސިޑަރީ ކުންފުންޏަކަށް ހެދީ ކަމެއް ނުވަތަ ގްރޭޓާ މާލެ ކުންފުނި އުވާލައި އެކުންފުނީގެ މަސްއޫލިއްޔަތުތައް އެޗްޑީސީ ނެގީކަން ސާފުވާ ގޮތެއް ނުވި އެވެ. މި ބަދަލާ ބެހޭ ގޮތުން ފިނޭންސް މިނިސްޓްރީން އަދި އެއްވެސް މައުލޫމާތެއް ނުދެ އެވެ.\nނަމަވެސް ގްރޭޓާ މާލެ ކުންފުނީގެ މެނޭޖިން ޑިރެކްޓަރު އިބްރާހިމް ރަޝީދު (އިބޫ) ވިދާޅުވީ ކުންފުނި އުވާލިކަން ސާފުނުވިޔަސް އެ ކުންފުނީގެ ހިއްސާއިން ބައެއް އެޗްޑީސީއަށް ބަދަލުކުރަން ސިޓީއެއް ލިބިވަޑައިގެންފައިވާ ކަމަށެވެ.\n"އެހާ ބޮޑަކަށް މިކަން ސާފެއް ނުވޭ. އަޅުގަނޑުމެންނަށް ލިބިފައިވާ ސިޓީގައި އޮތީ ޝެއާއަށް ބަދަލު ގެންނަން ކުންފުނީގެ ބޯޑު އޮފް ޑިރެކްޓަރުންގެ އަދަދަށް ބަދަލު ގެންނަން،" އޭނާ ވިދާޅުވި އެވެ.\nއެ ކުންފުންޏަށް ޕީސީބީން ފޮނުވި ސިޓީގައިވާ ގޮތުން ކުންފުނީގެ ޑިރެކްޓަރުންގެ އަދަދު ހަތަކުން ފަހަކަށް މަދުކުރަން ޖެހެ އެވެ.\nމި ބަދަލު ގެންނަ އިރު އިބޫއާ ގުޅޭ ކޮރަޕްޝަންގެ ތުހުމަތުތަކެއް މިދިޔަ އަހަރުގެ ފަހުކޮޅު ފެންމަތިވެ، ރައްޔިތުންގެ މަޖިލިހުން ވެސް އެކަން ތަހުގީގުކޮށް، ރިޕޯޓެއް ތައްޔާރުކޮށްފައިވެ އެވެ. އެގޮތުން ތިލަފުށި ފަޅުތެރޭގައި އޮތް ބޯޓެއް ބާ ދަގަނޑަށް ހަދައި، ނަގަން ޕާކަވަން ނަމަކަށް ކިޔާ ކުންފުންޏާ ހަވާލުކުރީ ކޮރަޕްޝަނަށް މަގުފަހިވާ ގޮތަށް ކަމަށް، ތަހުގީގަށް އެނގިފައިވެ އެވެ.\nމަޖިލިހުގެ އެސްއޯއީ ކޮމިޓީން ނިންމީ ބޯޓް ނައްތާލުމުގެ ހުއްދަ ފިނޭންސް މިނިސްޓްރީން ނުދެނީސް ގަވައިދާ ހިލާފަށް އިބޫ އަމަލުކުރައްވާފައިވާ ކަމަށެވެ. އެކަމަކު އެ ހުރިހާ ތުހުމަތެއް ވެސް އޭނާ ދޮގުކުރައްވަ އެވެ.\nއެޗްޑީސީ ގްރޭޓާ މާލެ އިންޑަސްޓްރިއަލް ޒޯން ލިމިޓެޑް އިބްރާހިމް ރަޝީދު، އެމްޑީ (ޖީއެމްއައިޒެޑްއެލް)\n9 ކޮމެންޓް,6ރިއެކްޝަންސް\nޔަ މިން ވެރިކަމުގަ އެޗްޑީސީ އަކީ ވަކި ދައުލަތެއް. ޢެތަން އުވާލާ\nކައިގެންނޭ ފުރާނީ... ނުކައެއް ނުފުރާނަމޭ...\nއެޗްޑީސީ އުވާލެވޭ ކަށް ނޯންނާނެ ތާއެވެ. ދަރަނި ވެރި ވެފައިވާ ކުންފުންޏެއް ވިއްޔާ އެވެ. ބިން ވިއްކާގެން ދަރަނި އަދާ ކުރަން އުޅެ އެކަމެއް ވެސް ނުވި ވިއްޔާއެވެ. ފްލެޓް ތަށް ވެސް ދެވޭ ގޮތެއް ނުވި ވިއްޔާއެވެ.\nއެއްޗްޑީސީ ބަގްރޫޓް ވީ އެވެ.ހަޤީޤަތަކީ މިއެވެ. ދައުލަތުގެ އެހެން ކުންފުނި ތަކުން އެޗްޑީސީ އަށް މިހާރުވެސް އެތަށް މިލިޔަން ރުފިޔާގެ ލޯނެއް ނަގާފައި ވެއްޖެ އެވެ. މި އުޅެނީ ތިލަފުށި ހިއްކާކަށް ނޫނެވެ.މިއުޅުނީ ހުޅުމާލެ އިން އެޗްޑީސީ އަށް ސަލާމަތް ނުވެވިގެން ނެވެ.\nމީ މިސަރުކާރުގަ ހުރި އެން މެ ކޮރަޕްޓު އެކަކު. މީނަ ކަޓު ނަގަނީ ބެލު މެއް ނެތި.\nމަށަށް ހީވަނީ އެޗްޑީސީ ހެން އުވާލަންވީ.\nދައުލަތުގެ ބަޖެޓަށް ފައިސާ ގިނަ އަދަދަކަށް ހޯދަން ބޭނުންނަމަ އެޗްޑީސީން ތިލަފުށި އަދި ގުޅިފަޅު ކޮމްޕެނީގެ ހިއްސާ ގަނެގެން އަވަހަށް ތިލަފުށި ހިއްކަން އެމްޓީސީސީ އަށް ދީގެން ތިލަފުށީގައި މިހާރު ނުހިއްކާ އޮތް ފަޅު އެއްކޮށް ހިއްކާލާ އެތަނުން ބިން ތައް އަކަފޫޓަކަށް މަހަކު 1 ރުފިޔާ އަށް 100 އަހަރުން ކުލި ހަމަވާނެ އުސޫލުން ކުއްޔަށް ދީ ނިންމާ އޭގެ ފަހުން ދެން އުތުރު ތިލަފަޅު ވެސް ހިއްކާ އެތަނުން ވެސް ގިނަ އަދަދެއްގެ ބިން ތައް ކުއްޔަށް ދޫކޮށްލަންވީއޭ މިއުސޫލުން\nމާލެ ސަރަހައްދު ތަރައްގީ ނުކުރެވޭނެ ގްރޭޓަރ މާލެ ނަމުގައި ވަކި ކުންފުންނެއް އޮވެގެން ތިލަފުށި އަދި ގުޅިފަޅު މިދެތަން ވެސް ގެންދަންވީ އެޗްޑީސީގެ ބެލުމުގެ ދަށަށް ސަބަބަކީ އެޗްޑީސީ އަކީ ގިނަ އަދަދެއްގެ އާމްދަނީ ލިބޭ ކުންފުންނަކަށް ވާއިރު އެޗްޑީސީ އަށް ފަސޭހަވާނެއޭ ބީއެމްއެލް އިން ލޯން ނަގަން ތިލަފުށި ހިއްކަން އެއްގޮތަކަށް ވެސް އެޗްޑީސީން ރާއްޖޭން ބޭރު ބޭންކް ތަކުން ލޯން ނަގައިގެން ނުވާނެ މާލެ ސަރަހައްދުގެ ފަޅު ތައް ހިއްކަން އެކަން ކުރެވޭނެ އެމްޓީސީސީއަށް\nފެންވަރެއް ބެލުމެއް ނެތި، އާދައިގެ ވަޒީފާތައްވެސް ދޭނީ ކޮރަޕްޓް ކޮށް. ޕާޓީ ކުދިންނަށް، ބޮޑު މުސާރައިގަ.


Suzukee cup ge champian team ah mifaharu ves $50000\nސުޒުކީ ކަޕުގެ ޗެމްޕިއަން ޓީމަށް މި ފަހަރު ވެސް 50000 ޑޮލަރު\n2003 ވަނަ އަހަރުގެ ސާފް ޗެމްޕިއަންޝިޕުގައި ބޫޓާން ކުޅުންތެރިއެއްގެ ކައިރިން ރާއްޖޭގެ ކެޕްޓަން ތޮއްޑޫ ނިޒާމް (ކ) ދެމިގަންނަނީ: މުބާރާތުގެ އިނާމް ފައިސާ އަށް ބަދަލު ނުގެންނާނެ.\nއަންނަ މަހު 23ގައި ފަށާ ސާފް ސުޒުކީ ކަޕް ފުޓްބޯޅަ މުބާރާތުގެ ޗެމްޕިއަން ޓީމަށް މި ފަހަރު ވެސް ދޭނީ 50000 އެމެރިކާ ޑޮލަރު ކަމަށް ސާފުން ނިންމައިފި އެވެ.\nދެކުނު އޭޝިޔާގެ ފުޓްބޯޅަ ޖަމިއްޔާއިން މި ގޮތަށް ނިންމިއިރު ދެ ވަނަ ޓީމަށް ދޭން ނިންމާފައިވަނީ 25000 ޑޮލަރެވެ. ތިން ވަނަ އަދި ހަތަރު ވަނަ ޓީމަށް 10000 ޑޮލަރެވެ. މިއީ މުބާރާތުގައި ކުރިން ވެސް ދެމުން އައި އިނާމް ފައިސާގެ އަދަދުތަކެވެ.\nއިނާމް ފައިސާ އަށް ބަދަލު ގެނެސްފައިނުވާއިރު މި ފަހަރުގެ މުބާރާތަކީ މުބާރާތުގެ ނަން ވިއްކާލައިގެން ބާއްވާ ފުރަތަމަ މުބާރާތެވެ. މީގެ ކުރިން ސާފް ޗެމްޕިއަންޝިޕުގެ ނަމުގައި ބާއްވަމުން އައި މުބާރާތް މި ފަހަރު ބާއްވަނ ސާފް ސުޒުކީ ކަޕުގެ ނަމުގަ އެވެ. އެއީ ސުޒުކީ މޮޓާސް ކުންފުނިން މުބާރާތް ސްޕޮންސާ ކުރުމުންނެވެ.\nއިންޑިޔާގައި ޑިސެމްބަރު 23އިން އަންނަ އަހަރުގެ ޖެނުއަރީ ތިނަކަށް ކުރިއަށް ގެންދާ މުބާރާތުގައި މި ފަހަރު ބައިވެރިވަނީ ސާކުގެ އަށް ގައުމުގެ ތެރެއިން ހަތް ގައުމެވެ. މުބާރާތުން ޕާކިސްތާން މިދިޔަ ހަފުތާގައި ވަކިވީ އެ ގައުމުގެ ފުޓްބޯޅަ ފެޑަރޭޝަނުގެ އިންތިހާބުގެ މައްސަލަތަކާހެދި އެވެ. އަދި ޕާކިސްތާނުގެ ކޯޓުން ފުޓްބޯޅައިގެ އެއްވެސް ހަރަކާތެއް ނުބާއްވަން އަމުރުކޮށްފައިވާތީ އެވެ.\nސާފް ޗެމްޕިއަންޝިޕުގައި ރާއްޖެ ހިމެނެނީ ޗެމްޕިއަން އަފްގާނިސްތާނާއި ކުރީގެ ޗެމްޕިއަން ބަނގްލަދޭޝް އާއި ބޫޓާނާއެކު ގްރޫޕް ބީގަ އެވެ. ޕާކިސްތާން ވަކިވުމުން އޭ ގްރޫޕުގައި ތިބީ އިންޑިޔާ އާއި ސްރީލަންކާ އަދި ނޭޕާލެވެ.\nސާފް ސުޒުކީ ކަޕް ގައުމީ ފުޓްބޯޅް ޓީމް


Cancer Rangalhu Vamun Ahna Kujjaku Ithuru Ehee Eh Ge Inthizaaru Gai - Vaguthu\nކެންސަރުން ރަނގަޅު ވަމުން އަންނަ ކުއްޖަކު އިތުރު އެހީއެއްގެ އިންތިޒާރުގައި\nޔޫސުފް އާފް އަހުމަދު ގިޔާސް އަކީ އެކަނިވެރި މަންމައެއްގެ ތިން ކުދިންގެ ތެރެއިން އެއް ކުއްޖެކެވެ. 2016 ވަނަ އަހަރު ލޭގެ ކެންސަރު ޖެހި އޭގެ ފަހުން އޭނާ އަންނަނީ ފަރުވާ ހޯދަމުންނެވެ. މީގެ ކުރިން ވެސް އާފް އާއި އޭނާގެ އާއިލާގެ ވާހަކަ ވާނީ "ވަގުތު" ގައި ގެނެސްދީފައެވެ.\nއާފް އަށް މީގެ ކުރިން "ވަގުތު އެހީ" އިން އައީ ދާއިމީކޮށް އެހީތެރިކަން ފޯރުކޮށްދެމުންނެވެ. ނަމަވެސް "ވަގުތު އެހީ" ފަންޑުގެ ފައިސާ ހުސްވެފައި ވާތީ މިހާރު ފަންޑުން އެހީތެރިކަން ފޯރުކޮށެއް ނުދެވެއެވެ. އަހަރުތަކެއްގެ ފަރުވާ އަށް ފަހު އާފްގެ ހާލަތު މިހާރު އަންނަނީ ރަނގަޅު ވަމުންނެވެ. ނަމަވެސް އެހެން މީހުންގެ އެހީތެރިކަމަށް ނިހާތަނަށް ބޭނުންވެފައިވާ އާފްގެ އާއިލާ އަށް އަދިވެސް ހެޔޮ އެދޭ ފަރާތްތަކުގެ އެހީތެރިކަން ބޭނުން ވެއެވެ. އާފް އަށް ލިބޭ އެހީ ޚަރަދު ކުރުމަށް ހަމަޖެހިފައި ވަނީ މަހުން މަހަށް ބަހާލައިގެންނެވެ. އެކަން "ވަގުތު އެހީ" އިން ކަށަވަރު ކުރާނެއެވެ.\nEkaniveri Manma Eh Ge3Aharu Ge Dharifulhu Cancer Jehi, Ehee Akah Aadheys Kuraneehttps://t.co/Yd8CJ8nQ39\n— Vaguthu Online (@VaguthuOnline) October 4, 2018\nއާފްގެ މަންމަ "ވަގުތު" އަށް މައުލޫމާތު ދެމުން ބުނީ އާފް އަށް ކުރަމުންދާ ފަރުވާގެ އަސަރު މިހާރު ފެންނަމުން އަންނަ ކަމަށެވެ.\n"މިހާރު ދަރިފުޅަށް ކީމޯ ދެނީ ކޮންމެ މަހަކު އެއްފަހަރު. ބައެއް ފަހަރު ހައިޑޯސް އާއި ރެޑިއޭޝަން ވެސް ދޭ. މިގޮތަށް ދަރިފުޅަށް ކީމޯ ދޭން ފެށީ 2017 ވަނަ އަހަރުގެ މާރޗް މަހުން ފެށިގެން. އެހެންކަމުން ދަރިފުޅަށް ކީމޯ ދީ އެއްކޮށް ނިމޭނީ އަންނަ އަހަރުގެ މާރޗް މަހު. މާތް ﷲ ގެ އިރާދަފުޅުން މިހާރު އާފް ރަނގަޅުކަން ފާހަގަކުރެވޭ. ނަމަވެސް ކެންސަރުގެ އަސަރު ހުރިތޯ ޔަގީން ކުރާނީ ކީމޯ ތަށް ދީ ނިންމުމަމަށް ފަހު" އާފްގެ މަންމަ ބުންޏެވެ.\nމިހާރު އުމުރުން5އަހަރުގެ އާފްގެ ސިއްހީ ހާލަތުގެ ސަބަބުން ގިނަ ދުވަސްތަކެއް ވަންދެން އިންޑިއާގައި ހޭދަކުރަން ޖެހުމުން ބޮޑު ހޭދައެއް އެކަމަށް ހޭދަވަމުން ދާތީ އާފްގެ އާއިލާއިން ވަނީ ދީލަތި ފަރާތްތަކުގެ އެހީތެރިކަމަށް ބޭނުންވެފައެވެ.\n"މިތަނުގައި އެހާ ގިނަ ދުވަހު ތިބެން ޖެހުމުން ގެއެއް ހިފައިގެން އުޅެނީ. ގޭގެ ހުރިހާ ހަރަދުތަކެއް ބަލަހަށްޓަނީ އަޅުގަނޑުގެ މަންމަމެން. ދެން "ވަގުތު އެހީ" އިން. މަންމަމެންނަކީ ވެސް އެހާ ތަނަވަސް ބައެއް ނޫން. އެހެންކަމުން ވަރަށް ދަތިވޭ. އަދި އަޅުގަނޑުގެ ހުރޭ އާފް ނޫން އެހެން ދެ ކުދިން ވެސް. އެކުދިންގެ ކަންކަންވެސް ބަލަމުން ދަނީ ގޭކުދިންނާއި މަންމަމެން." އާފްގެ މަންމަ ބުންޏެވެ.\nބޭސް ފަރުވާގެ އިތުރުން އިންޑިއާގައި ހުރުމާއި ކުރަން ޖެހޭ އެހެނިހެން ހަރަދުތަށް ކުރުމަށް ކޮންމެ މަހަކު އެވްރެޖުކޮށް 1000 ޑޮލަރު ހޭދަވާ ކަމަށް އާފްގެ އާއިލާއިން ބުނެއެވެ.\nލޭގެ ކެންސަރަށް ފަރުވާ ހޯދަމުން އަންނަ އާފްއަށް އެހީތެރިކަން ފޯރުކޮށްދިނުމަށް 9917787 (ފާތިމަތު ފަސާނާ) އާފްގެ ބޮޑުދައިތަ) ނަންބަރު ފޯނާއި ގުޅައިގެން ކުރިއަށް ގެންދެވުން އެދެމެވެ.\nޑޮލަރު އެކައުންޓް :7730000088392 ހާޝިމް މުހައްމަދު\nރުފިޔާ އެކައުންޓް :7730000053867 ފާތިމަތު ފަސާނާ\nއޮކްޓޯބަރ 4, 2018 13:56\nކޮބާ ހުސްނުވާ އާސަންދަ. ނިކަމެއްޗަކަށް އެއްޗެއް ނުދޭތި އެއްޗެއް އޮތިއްޔާ ފަތުމަތުޔާބެ ގެ ބަނޑަށް\nއޮކްޓޯބަރ 5, 2018 01:07\nކަލޯ ހަމަތަ ހުސްނުވާ އާސަންދަ އަކީ ބޭސްފަރުވާގެ ޚަރަދު\nކޮބާތޯ އެތަނުގައި ތިބެންޖެހޭ ތިބުން ކެއިންބުއިން މިޚަރަދުތަކުގެ ވާހަކަ އެދައްކަނީ ތިބާ އަށްވެސް ކަމެއް ދިމާވުމުން އެކަމުގައި ހުރި ތަކުލީފާއި ވިސްނަންޖެހޭ ވިސްނުން އިނގޭނީ މާތްﷲ އެފަދަ ދުވަހެއް ތިބާ އަށް ނުދައްކަވާށި އާމީން\nމާތްﷲ އެކުޑަ ދަރިފުޅު އެކަަމުން ސަލާމަތް ކޮށްދެއްްވާާ ފާނދޭވެ...???????❤❤\nއޮކްޓޯބަރ 5, 2018 23:11


ރ. ހުޅުދުއްފާރުގެ ގިރާ ސަރަހައްދު ވަރަށް ބޮޑަށް ގިރާލައިގެން ގޮސްފައިވާތީ އެކަމުގެ ކަންބޮޑުވުން އެ ކައުންސިލުން ފާޅުކޮށްފިއެވެ. އެ ރަށު ކައުންސިލުން މިއަދު ބުނެފައިވަނީ، އެ ރަށުގެ ބޮޑު ބައެއް ގިރަމުން ގޮސް މިހާރުވަނީ ވަރަށް ގިނަ ރުއްގަސް ވެރިފައި ކަމަށާއި އަދި އޭގެ ސަބަބުން އިތުރަށް ގިރުމަށް މަގުފަހިވެފައިވާކަމަށެވެ. އެ ކައުންސިލުން ބުނީ، ގިރާ ސަރަހައްދު ހިމާޔަތް ކުރުމަށް ސަރުކާރުން ބަޖެޓު ކޮށްފައިވީނަމަވެސް، މިހާތަނަށް ވެސް އެ މަސައްކަތް ފެށިފައި...\nރ. އިނގުރައިދޫ ކައުންސިލުން އެލްޖީއޭގެ އިސްވެރިންނާ ބައްދަލު ކޮށްފިއެވެ. ލޯކަލް ގަވަރމަންޓް އޮތޯރިޓީ (އެލްޖީއޭ) ގައި މިއަދު އޮތް މި ބައްދަލުވުމުގައި އެ ކައުންސިލްގެ ނާއިބު ރައީސާއި ކައުންސިލް މެންބަރުން އަދި ސެކްރެޓަރީ ޖެނެރަލް ބައިވެރިވެފައިވެއެވެ. މީގެ އިތުރުން، އިނގުރައިދޫ ދާއިރާގެ މަޖިލިސް މެންބަރު ޙަސަން އަޙްމަދު ވަނީ ބައިވެރިވެވަޑައިގެންފައެވެ. މި ބައްދަލުވުމުގައި ކައުންސިލްގެ މަސައްކަތްތައް ކުރުމުގައި ހުރި ގޮންޖެހުންތަކާއި ގުޅޭގޮތުންވަނީ މަޝްވަރާ ކޮށްފައެވެ. އެގޮތުން، ހާއްސަކޮށް އިނގުރައިދޫން ބިން ދޫކުރުމުގައި...\nރ. އިންނަމާދޫގެ ބިމުން އެކި ބޭނުންތަކަށް ދޫކުރާ ބިންތަކުގެ އެންމެ ކުޑަ އަގު ކަނޑައަޅައިފިއެވެ. އެ ރަށު ކައުންސިލުން އާންމު ކޮށްފައިވާ އެ ކައުންސިލްގެ މިދައުރުގެ 19 ވަނަ ނިންމުމުގައި ޖުމުލަ6ބޭނުމަކަށް ދޫކުރާ އެކި ބިންތަކުގެ އެންމެ ކުޑަ އަގު ވަނީ ކަނޑައަޅާފައެވެ.ކައުންސިލުން ކަނޑައެޅި އަގުތައް:- ސިނާއީ މަސައްކަތްކުރާ ބިންތަކަށް (ލަކުޑި އަދި ފައިބަރު މަސައްކަތް) އަކަފޫޓަކަށް 45 ލާރި- އެކިއެކި ވިޔަފާރި ބޭނުމަށް ގުދަންކުރާ ބިންތަކަށް،...\nޓުއަރިޒަމް ދާއިރާގައި އުޅޭ ރ. އަތޮޅު ރައްޔިތުންގެ އަގު ވަޒަންކުރަނީ\nއަލިފުށީގައި ޓިވެޓް ސެންޓަރެއް އަޅަން ބަޔަކާއި ހަވާލުކޮށްފި


Seaplane Terminal Evves Bayakah Dhinumakee Kurun Heyovaavaruge Kameh Noon - Ali Hussain - Vaguthu\nސީޕްލޭން ޓާމިނަލް ދިނުމަކީ ކުރަން ހެޔޮވާވަރުގެ ކަމެއް ނޫން - އަލީ ހުސައިން\nއެއާރޕޯޓުގައި ތަރައްޤީ ކުރާ އާ ސީޕްލޭން ޓާރމިނަލް : ފޮޓޯ އަވަސް\nވެލާނާ އިންޓަރނޭޝަނަލް އެއާޕޯޓުގައި ގާއިމްކޮށްފައިވާ ސީޕްލޭން ޓާމިނަލް ޓްރާންސް މޯލްޑިވިއަން އެއާވޭސް (ޓީއެމްއޭ) އަށް ދިނުމަށް ނިންމާފައިވާ ކަމަށް، މަޖިލިސް މެންބަރުންނާއި އެހެނިހެން ބައެއް ފަރާތްތަކުން ހާމަކުރަމުން ގެންދިއުމާއި ގުޅިގެން ކެންދޫ ދާއިރާގެ މެންބަރު އަލީ ހުސައިން ސަރުކާރަށް ފާޑުކިއުން އަމާޒުކޮށްފިއެވެ.\nއޭނާ ކޮށްފައިވާ ޓްވީޓެއްގައި ވިދާޅުވެފައި ވަނީ ސީޕްލޭން ޓާމިނަލް ބޭރުގެ ކުންފުންޏަކަށް ދިނުކަމީ ދިވެހި ދައުލަތަށް އެކަމުން އިންތިހާ އަށް ގެއްލުންވާނެ ކަމެއް ކަަމަށާއި، އެއީ ކުރަން ހެޔޮވާވަރުގެ ކަމެއް ނޫން ކަމަށެވެ.\n"ސީޕްލޭން ޓާމިނަލް ހިންގުން އެއްވެސް ބަޔަކަށް ސަރުކާރުން ދިނުމަކީ ދިވެހި ދައުލަތަށް އިންތިހާޔަށް ގެއްލުންވާނެ ކަމެއް. ތިޔައީ ކުރަން ހެޔޮވާވަރު ކަމެއް ނޫން" އަލީ ހުސައިން ކުރެއްވި ޓްވީޓުގައި ވަނީ ވިދާޅުވެފައެވެ.\nމީގެ އިތުރުން އޭނާ ވަނީ ސީޕްލޭން ޓާމިނަލް އެއްވެސް ފަރާތަކަށް ދިނުމާއި ދެކޮޅަށް އަޑު އުފުލަމުން އަންނަ އެމްޑީޕީގެ މެންބަރު ޔައުގޫބް އަބްދުﷲގެ ވާހަކަތަކަށްވެސް ތާއިދު ކުރައްވާފައެވެ.\nމީގެ ކުރިންވެސް ވަނީ ސީޕްލޭން ޓާމިނަލް މިހާރުވެސް އޮޕަރޭޓްކުރަމުން އަންނަ އެއް ކުންނި ކަމަށްވާ ޓްރާންސް މޯލްޑިވިއަން އެއާވޭސް (ޓީއެމްއޭ) އަށް ހިންގުން ހަވާލުކުރުމަށް އުޅޭ ކަމަށް އަޑުފެތުރިފައެވެ. އެ މައްސަލަ ރައްޔިތުންގެ މަޖިލީހަށް ހުށަހެޅުމުން މަޖިލީހުންވެސް ވަނީ އެމައްސަލަ ބަލައި އޮޑިޓެއް ތައްޔާރުކޮށްފައެވެ. އެ އޮޑިޓުގައިވާ ގޮތުން އެމްއޭސީއެލް އިން ޓާމިނަލްގެ ހިންގުމާއި ހަވާލުވެއްޖެ ނަމަ އެކުންފުންޏަށް ވާނެ ފައިދާ އިތުރުވާނެއެވެ.\nމީގެ ކުރިން އެމްއޭސީއެލް އިން ވަނީ ސީޕްލޭން ޓާމިނަލް ހިންގުމަށް އެކުންފުންޏާ ހަވާލުކުރަން އެޅޭކަން ހާމަކޮށްފައެވެ. އެމްއޭސީއެލް އިން ވިދާޅުވެފައި ވަނީ ސީޕްލޭން ޓާމިނަލް ހިންގުމާއި އެކުންފުނިން ހަވާލުވި ކަމުގައި ވީނަމަވެސް އެކަން ކުރަމުންދާނީ މީހާރު ސީޕްލެއިން އޮޕަރޭޓްކުރާ ކުންފުނިތަކަށް އެއްވެސް ގެއްލުމެއް ނުވާނޭ ފަދައިން ކަމަށެވެ. ޓީއެމްއޭ އިން އަދި އެހެން ތަންތަނުގެ ސީޕްލެއިން ޓާމިނަލް ތައްވެސް އަތުލުމުގެ ވިސްނުން ނެތް ކަމަށް އެކުންފުނިން ވަނީ ހާމަކޮށްފައެވެ.\nމިހާރު އެންމެ ގިނަ އަދަދެއްގެ ސީޕްލެއިން އޮޕަރޭޓް ކުރަމުން އަންނަނީ ޓީއެމްއޭ އިންނެވެ. ޓީއެމްއޭގެ އިތުރުން މޯލްޑިވިއަން އާއި މަންޓާ އެއާ އިންވެސް ސީޕްލެއިން އޮޕަރޭޓް ކުރަމުން އަންނަ އިރު، ފްލައިމީ އިންވެސް އެމަސައްކަތް ފެށުމަށް އަންނަނީ ތައްޔާރުވަމުންނެވެ.\nސީޕްލޭން ޓާމިނަލް ޓީއެމްއޭ އާއި ހަވާލުކުރަން އުޅޭ ކަމަށް ބުނާ މައްސަލަ އެންޓި-ކޮރަޕްޝަން ކޮމިޝަން (އޭސީސީ) އިންވެސް އަންނަނީ ބަލަމުންނެވެ.\nޖެނުއަރީ 16, 2020 13:10\nޝީޕްލައިން ކުއްޔަށް ދިނުމަކީ އެއްގޮތަކަށްވެސް ކުރަންޖެހޭކަމެއްނޫނެވެ. އަމިއްލައަށް އޮޕްރޭޓް\nޖެނުއަރީ 16, 2020 14:38\nގައުމޭވިދާޅުވާއިރު ގައުމުދެކެ ޙުދުތިމާމީހާގެ އަމިއްލަ ނަފްސްދެކެ ލޯބިވާމީހަކު މިގައުމުގައުޅޭބާ އޭނަކާލި މީނަކާލި ގޮވަމުން ޖީބައްރުފިޔާއެއް ލވޭތޯއެއުޅެނީ މިގައުމުގައޮއް އެޔޮއްބޮޑު ސިޕިންގްލައިން ދުއްވާލީ ތިޔަކިޔާ ޓީއެމްއާ އެއްނޯތީސް މިގައުމުދެކެލޯބިވާ ބަޔަކުތިބިނަމަ ކަޓެއްލިބޭގޮތައް ހުރިހާތަނެއްބޭރުމީހުންނައް ހިބައިން ކަހަލަގޮތަކައް ދީ ހުސްކުރަނީ ފައިދާއެއްނެވެޔޭ ކިޔާފައި ސަރުކާރައް ފައިދާ ނުވާއިރު ތިޔަބުނާ ޓީއެމްއޭއައް ފައިދާވާނީ ކިހިނެއް އިހައްދުވަހު އޮތެއްނު ތިޔަތަނައްވާފައިދާ ގައުމުހިންގުމުގެ ގާބިލްކަން ނެތިއްޔާ އިސްތިއުފާ ދެއްވާ ހިންގޭވަރު ބަޔަކު މިގައުމުގައި ތިބޭނެ\nޖެނުއަރީ 16, 2020 14:43\nތިޔަފެންނަނީ ރިޔާސީ ކެންޕޭނައް ޓީއެމްއޭއިން ކުރި ޙަރަދުގެ ބަދަލްގައި ސީޕުލޭން ޓާމިނަލް މީރޯމާދުވާލު ކުރާވައްކަން އެމްއެމްޕީއާރސީއޭ ބާރައްގޮވާ ގުދޯގުދޯ ބާރައްލަވަޖަހާ މިނިވަންކަން މަތީތިބެފައި އަޅުވެތިކަމަކައް ނުދާނަމޭ އެނިމުނީ ވެދުން